
1 SKYRIUS 


Be dešimt vienuoliktą dangus sprogo ir 
žemėn pažiro sūkuriuojančiu baltu konfeti, aki- 
mirksniu apklojusiu miestą. Šalčio jau susting- 
dytose Manheteno gatvėse minkštas, purus 
sniegas beregint virto pilka koše, minkoma Ka- 
lėdų dovanų ieškančios minios, skubančios 
grįžti į jaukių savo būstų šilumą. 

Toje šventinėje grūstyje Leksingtono pros- 
pektu ėjo aukštas, grakštus vyras, vilkintis ryš- 
kiai geltoną striukę. Žingsniavo sparčiai, 
aukštai iškėlęs galvą, net nepastebėdamas at- 
sitiktinai atsitrenkiančių praeivių. Šitiek metų 
praleidęs skaistykloje pagaliau buvo laisvas ir 
skubėjo pas Merę pranešti, jog praeitis daugiau 
niekada nebegrįš. Kaip ji, išgirdusi naujieną, 
nušvis! Pasiekęs 59-osios gatvės kampą turėjo 
sustoti, nes įsižiebė raudona šviesa. Keliais 
metrais toliau stovėjo Gelbėjimo armijos Santa 
Klausas su dideliu maišu. Vyras, ieškodamas 
smulkių, įkišo ranką į kišenę. Tuo momentu jam 
trinktelėjo per nugarą. Netikėtai stiprus smūgis, 
supurtęs visą kūną. Tikriausiai padauginęs kaž- 
kas nutarė pirmam sutiktam išlieti draugiškus 
jausmus. 


E TE 


Arba Briusas Boidas. Realiai neįvertinda- 
mas savo jėgos, Briusas, nieko blogo negalvo- 
damas, dažniausiai pliaukšteldavo per 
skaudžiai. Tačiau Briuso jis nebuvo matęs jau 
daugiau, negu metus. Vyras norėjo atsigręžti, 
kad pamatytų, kas stuktelėjo, bet didžiausiai jo 
nuostabai ėmė linkti keliai. Tarsi žvelgdamas į 
save iš šalies pamatė savo kūną susmunkantį 
ant šaligatvio. Pasidarė sunku kvėpuoti. Pro 
veidą plaukė nenutrūkstantis avalynės srautas. 
Prie ledinio asfalto prisiplojęs skruostas pama- 
Žu prarado jautrumą. Jis suvokė, jog neturi čia 
drybsoti ir išsižiojo, kad paprašytų praeivių pa- 
gelbėti, tačiau vietoj žodžių iš burnos kliūstelėjo 
šiltas, raudonas skystis. Lyg pakerėtas stebėjo, 
kaip jis, maišydamasis su tirpstančiu sniegu, 
teka šaligatviu. Skausmas paaštrėjo, tačiau jis, 
staiga prisiminęs savo geras naujienas, dėl to 
nesijaudino. Jis laisvas. Jis norėjo pranešti 
Merei, kad laisvas. Vyras užmerkė akinančio 
dangaus baltumo išvargintas akis. Sniegas 
virto Iedokšniais, tačiau jam jau buvo vis tiek. 

Kerol Roberts išgirdo atidaromas duris ir, 
pakėlusi galvą, pamatė du įeinančius į priima- 
mąjį. Vienas - stambus, maždaug keturiasde- 
šimties metų, ne žemesnis, negu šešių pėdų ir 
trijų colių vyras, masyvia galva, įdubusiomis 
mėlynomis į pilkumą akimis ir sunkiu kvadrati- 
niu smakru. Antras - jaunesnis, švelnesnių 
veido bruožų ir itin patrauklių žvitrių rudų akių. 
Beje, Kerol jie buvo nelyginant dvyniai - dar 

nepratarus nė žodžio ji viską suprato. Pajuto 
prakaito lašeliais rasojant pažastis. Kerol karšt- 
ligiškai mintyse ieškojo priežasčių, atvedusių 
šiuodu į gydytojo Stivenso priimamąjį. 

Čikas? O, Viešpatie, jau kokie šeši mėnesiai 
jis vengia visokių nemalonumų. Nuo tos nakties, 
kai pasipiršo ir pasižadėjo išeiti iš gaujos. 

Semis? Jis - užsienyje, aviacijos bazėje. Be 
to, vargu bau tokiu būdu praneštų, jeigu jam 
kas nors ir būtų atsitikę. Ne. Jie atėjo jos. Jos 
rankinuke marihuana, o kažkas pasirodė betu- 
rįs per ilgą liežuvį. Tik kodėl dviese? Kerol sten- 
gėsi save įtikinti, kad šie jos nelies. Ji jau nebe 
ta kvaila Harlemo prostitutė, kurią galima tąsyti 
kaip panorėjus. Dabar ji - vieno ryškiausių ša- 
lies psichoanalitikų sekretorė. Tačiau vyrams 
artinantis augo ir jos baimė. Atmintyje per daug 
gyvi prisiminimai metų, praleistų dvokiančiuo- 
se, sausakimšuose butuose, į kuriuos su vėzdu 
rankose įsiverždavo baltasis įstatymas ir išsi- 
vesdavo tėvą, brolį, seserį. 

Tačiau, į ją pažvelgęs, nieko nebūtum pa- 
stebėjęs. Detektyvai matė tik jauną, gražią 
negrę, vilkinčią skoningą rusvos spalvos suk- 
nelę. Balsas skambėjo santūriai ir abejingai: 
„Kuo galiu būti naudinga?" 

Dabar Endrius Makgreivis, vyresnysis de- 
tektyvas, pastebėjo pažastyje atsiradusią tam- 
sią dėmę. „Įdomu, - pagalvojo, - ko taip 
nervinasi gydytojo sekretorė". Išsitraukęs apsi- 
laupiusį ženklą ir kyštelėjęs merginos panosėn 
pasakė: „Leitenantas Makgreivis. Devyniolikta 
nuovada. - Grįžtelėjęs į antrąjį pridūrė: - Detek- 
tyvas Andželis. Mes iš žmogžudysčių skyriaus". 

Žmogžudysčių? Kerol nevalingai krūp- 
telėjo. Čikas? Jis kažką nužudė. Užmiršęs 
pažadus vėl susidėjo su gauja. Dalyvavo 
apiplėšiant ir kažką nušovė. Arba... Nejaugi 
jį nušovė? Jis nebegyvas! Jie atėjo, kad 
praneštų. Kerol jautė besiplečiančią prakai- 
to dėmę ir akimoju suvokė, jog Makgreivis, 
nors žvelgė jai tiesiai į akis, irgi tat pastebė- 
jo. Jai ir šio pasaulio makgreiviams nereikė- 
jo pasiaiškinimų, jie iš pusės žodžio vienas 
kitą suprasdavo, nes buvo pažįstami ne 
vieną šimtmetį. 

- Norėtume pasikalbėti su gydytoju 
Džadu Stivensu, - pasakė jaunesnis detekty- 
vas. Melodingas, mandagus balsas derėjo 
su malonia išvaizda. 

Tik dabar Kerol jo rankose pastebėjo virve- 
Ie perrištą paketą. Ne tuoj suvokė ištartų Žo- 
džių prasmę. Vadinasi, ne Čikas. Ir ne Semas. 
Ir ne marihuana. 

- Apgailestauju, - atsakė, sunkiai slėpdama 
palengvėjimą, - pas gydytoją yra pacientas. 

-Mes vos kelioms minutėms, - įsiterpė Mak- 
greivis. - Sį bei tą norime išsiaiškinti. - Patylėjęs 
pridūrė: - pasikalbėti galime ir policijoje. 

Kerol pažvelgė nustebusi - kas gali sieti 
gydytoją Stivensą ir žmogžudysčių skyrių? Ką 
begalvotų policija, bet gydytojas nėra nusižen- 
gęs įstatymams. Ji labai gerai jį pažinojo. Kada 
tat įvyko? Prieš kelerius metus. Viskas prasidė- 
jo teismo salėje... 

Buvo trečia valanda nakties. Dienos švie- 
sos lempų nutvieksti sėdinčiųjų salėje veidai 
atrodė liguisti. Sena, purvina patalpa buvo per- 


us NO > 


smelkta dešimtmečius joje tvyrojusios baimės 
tvaiko. 

Kerol, be abejo, nepasisekė, kad vėl pateko 
pas teisėją Miurtį. Nė dvi savaitės neprabėgo, 
kai stovėjo prieš jį ir buvo paleista už užstatą. 
Pirmas nusižengimas. Ne, tie bjaurybės sučiu- 
po ją pirmą kartą. O dabar teisėjas ją tikrai įkiš 
tamsiojon. 

Baigėsi eilinės bylos nagrinėjimas. Aukš- 
tas, ramus vyras stovėjo prieš teisėją ir kažką 
kalbėjo apie savo ginamąjį, - tirtantį storulį su 
antrankiais. „Taip, - mąstė Kerol, - tas žino, ką 
sakyti. Pasisekė storuliui. O kas mane apgins?" 

Storulį išvedė, ir Kerol išgirdo savo pavardę. 
Pakilo suspaudusi kelius, kad nesimatytų, kaip 
patarnautojas ištiesė teisėjui kaltinimo raštą. 

- Kerol Roberts, kabinėjasi gatvėje prie 
vyrų, valkatauja, turi marihuanos, priešinosi 
areštuojant. 

Paskutinis kaltinimas buvo akiplėšiškas 
melas. Policininkas pliaukštelėjo jai per užpaka- 
Iį, oji jam spyrė. Galų gale ji yra Amerikos pilietė. 

- Aš tave čia mačiau prieš kelias savaites, 
ar ne, Kerol? - paklausė teisėjas. 

Ji neskubėjo patvirtinti. 

- Regis, taip, sere. 

- Paleidau už užstatą? 

- Taip, sere. 

- Kiek tau metų? 

Ji tikėjosi šito klausimo. 

- Sešiolika. Siandien mano gimimo diena. 
Džiaugsminga gimimo diena, - Kerol apsipylė 
ašaromis. 

Aukštasis vyras, dėdamasis į portfelį kaž- 
kokius popierius, stovėjo prie teisėjo stalo. Iš- 
girdęs Kerol verksmą, pakėlė galvą ir atidžiai į 
ją pažiūrėjo. Paskui kažką pasakė teisėjui Miur- 
fiui. 

Teisėjas paskelbė pertrauką ir drauge su 
vyru išėjo iš salės. Po kokių penkiolikos minučių, 
kambarį, vyriškis kažką energingai įrodinėjo. 

- Tau pasisekė, Kerol, - tarė teisėjas. - Duo- 
sim dar vieną šansą. Teismas, remdamasis as- 
meniška daktaro Stivenso garantija, tave 
paleidžia. 

Vadinasi, jis ne teisininkas, o gydytojas. 
Tegul nors ir Džekas Skerdikas. Kad tik ištrūkus 
iš čia, kol jie neišsiaiškino, kada iš tikrųjų jos 
gimimo diena. 

Gydytojas, pakeliui plepėdamas apie šį bei 
tą, nieko Kerol neklausinėdamas, kad ši mažu- 
mėlį atitoktų, parsivežė namo. Mašina sustojo 
netoli Yst River 71-ojoje gatvėje priešais šiuolai- 
kinį pastatą. Šveicorius atidarė duris, liftininkas 
nugabeno į penktąjį aukštą. Girdint mandagius 
abiejų pasveikinimus galėjai pagalvoti, jog dak- 
taras dažnai namo grįžta paryčiu ir būtinai lydi- 
mas šešiolikmetės juodaodės prostitutės. 

Kerol tokio buto nebuvo mačiusi. Milžiniš- 
ka, šviesi svetainė, dvi Žemos, ilgos gelsva 
medžiaga aptrauktos kušetės, tarp kurių stovė- 
jo kvadratinis kavos stalelis su storo stiklo vir- 
šum, ant jo - didelė šachmatų lenta su 
išdėliotomis drožinėtomis figūrėlėmis. Ant 
sienų - paveikslai, prieangyje - monitorius, ro- 
dantis įėjimą į laiptinę. Svetainės kampe - baras 

su pilnomis krištolinių taurių ir grafinų lentyno- 
mis. Pro langą toli apačioje Kerol matė Yst River 
plaukiančius miniatiūrinius laivelius. 

- Teismai man visada sukelia alkį, - tarė 
Džadas. - Kodėl mudviem nepasitiekus kuklios 
šventinės vakarienės? 

Nusivedė Kerol į virtuvę ir, jai bežiūrint iš 
nuostabos išplėstomis akimis, iškepė omletą, 
bulvių, sklindžių, sutaisė salotų ir išvirė kavos. 

- Viengungio gyvenimo privalumas, - paaiš- 
kino, - jog, užsinorėjęs valgyti, pats gali pasiga- 
minti. 

Vadinasi, jis nevedęs, gyvena vienas. Na, 
mergyte, tik nesuklupk, čia viskas gali šauniai 
susiklostyti. 

Pavakarieniavus Džadas Kerol parodė jos 
miegamąjį, kurio didžiąją dalį buvo užkėtusi 
dvigulė lova, apdengta prie apmušalų priderin- 
ta mėlyna antklode. Palei sieną stovėjo nedide- 
lė tamsaus medžio spinta. 

- Miegosi čia, - tarė Džadas. - Tuoj atnešiu 
pižamą. 

Likusi viena Kerol mąstė: „Mergyte, tu išlo- 
šei. Pasirodo, vaikinas panoro juodukės. Tu, 
pupyte, duosi viską, ko tik jam reikia". 

Nusirengusi visą pusvalandį maudėsi. Išė- 
jusi iš vonios susisupusi gauruotu rankšluosčiu 
Kerol pamatė ant lovos padėtą pižamą. Nuovo- 
kiai šyptelėjusi nusimetė rankšluostį ir nuėjo į 
svetainę. Žvilgtelėjo pro duris į kabinetą. Dža- 
das sėdėjo didžiuliame patogiame krėsle ir, 
įsižiebęs lempą, kažką skaitė. Išilgai sienų, nuo 
grindų iki lubų stovėjo knygų lentynos. Priėjusi 
iš užpakalio Kerol pabučiavo jo kaklą. 

- Pradėkim, mažuti, - sušnibždėjo, - ko lauk- 
ti... 

Akimirką jo ramios, tamsiai pilkos akys ap- 
žiūrinėjo Kerol. 

- Tau dar maža nemalonumų? - švelniai 
paklausė. - Be abejo, tavo odos spalvos nepa- 
keisi. Tačiau kas pasakė, kad šešiolikos metų 
tu privalai būti prostitutė ir narkomanė? 

Kerol sutrikusi žiūrėjo į gydytoją. 

- Mažuti, ko tu norėtum? Tik pasakyk, aš 
viskam pasirengusi. 

- Gerai. Pasikalbėkim. 

- Pasikalbėkim? 

- Būtent taip. š 

Ir jiedu pasikalbėjo. Iki ryto. Sitaip praleisti 
naktį Kerol dar nebuvo tekę. Gydytojas Stiven- 
sas, stebėdamas, tirdamas, šokinėjo nuo vie- 
nos temos prie kitos. Klausinėjo, ką ji galvoja 
apie Vietnamą, negrų getus, studentų neramu- 
mus. Kai tik Kerol manydavo, kad suvokia, ko 
klausiama, gydytojas klausdavo apie kitką. 
Jiedu kalbėjosi apie dalykus, apie kuriuos ji tik 
dabar išgirdo, ir apie tai, ką manė puikiai išma- 
nanti. Vėliau ne vieną mėnesį galvodama apie 
tą nuostabią naktį Kerol stengėsi prisiminti, 
koks tada ištartas sakinys, žodis, mintis pakeitė 
visą jos gyvenimą. Gerokai vėliau suvokė, jog 
beprasmiška. Beprasmiška ieškoti žodžio, sa- 
kinio, minties. Gydytojas Stivensas padarė 
labai paprastą dalyką - pasikalbėjo su ja. Iš 
tikrųjų pasikalbėjo. Anksčiau niekas niekada to 
nebuvo daręs. Jis pasielgė su ja kaip su sau 
lygia žmogiška būtybe, kurios jausmai ir mintys 
jam buvo svarbūs. 

Kažkuriuo momentu Kerol susizgribo sė- 
dinti visiškai nuoga iir nuėjo į miegamąjį apsivilk- 
ti pižamos. Džadas atsekė paskui, prisėdo ant 
lovos krašto ir jiedu vėl ėmė kalbėtis. Apie Mao 
Czeduną, chunveibinus, kontraceptines table- 
tes... Ir apie tėvą su motina, niekada oficialiai 
nesusituokusius. Kerol papasakojo jam daug 
ką, ko niekam nepatikėdavo. Kai pagaliau už- 
migo, jautė nenusakomą lengvumą. Tarsi būtų 
ją išoperavę, perpjovę didžiulį auglį ir išvalę 
visus pūlius. 

Papusryčiavus Džadas ištiesė jai šimtą do- 
lerių. 

Pasvyravusi Kerol tarė: „Aš pamelavau... 
Apie savo gimimo dieną". 

- Zinau, - šyptelėjo Džadas. - Mudu nesaky- 
sime teisėjui. - Paskui jo tonas pasikeitė. - Gali 
paimti pinigus, išeiti ir niekas nieko tau nesakys, 
kol vėl neįkliūsi policijai. - Patylėjęs pridūrė, - 
man reikia sekretorės. Manau, jog idealiai tinki 
tam darbui. 

Kerol išpūtė akis. 

- Juokaujate? Nemoku nei spausdinti, nei 
stenografuoti. 

- Grįžus į mokyklą visko galima išmokti. 

Ji akylai pažvelgė į gydytoją ir sušuko: 

„ - Kaip anksčiau aš apie tai nepagalvojau! 
Žinoma, taip ir padarysiu. 

Dabar ji nekantravo ištrūkti iš čia su šimtine 
kišenėje ir ja pasipuikuoti Harleme, Fišmano 
vaistinėje, kur rinkdavosi draugai. Už tuos pini- 
gus galės visą savaitę poniškai gyventi. 

Įėjus į vaistinę Kerol pasirodė, jog niekur ir 
nebuvo išėjusi. Tie patys veidai, tie patys pokal- 

biai apie nieką. Ji vėl atsidūrė namuose. Tačiau 
gydytojo buto Kerol neįstengė pamiršti. Esmė, 
žinoma, ne gražūs baldai. Butas jai buvo nely- 
ginant maža, rami, švari salelė iš kito pasaulio. 
Gydytojas parodė, kaip ten patekti. Ko jai čia 
prireikė? Iš jo žodžių galima buvo ir pasišaipyti, 
bet jai kažkodėl nesinorėjo. 

Savo nuostabai Kerol užsirašė į vakarinę 
mokyklą. Paliko savo kambarį su surūdijusia 
kriaukle, sudaužytu tualetu bei girgždančia lova 
ir persikėlė pas tėvus. Kol mokėsi, gydytojas 
Stivensas mokėjo nedidelę stipendiją. Mokyklą 
Kerol baigė puikiai. Gydytojas atėjo į išleistuvių 
vakarą. Jo akys švietė išdidžiu džiaugsmu. Pas- 
kui ji įstojo į sekretorių kursus. Baigusi juos jau 
kitą dieną dirbo pas gydytoją Stivensą ir galėjo 
išsinuomoti atskirą butą. 

Visus ketverius metus gydytojas elgėsi su 
tokiu pat santūriu mandagumu, kaip ir jų pažin- 
ties naktį. Iš pradžių Kerol laukė, kada gi jis 
užsimins, kuo ji buvo ir kuo tapo. Galop suvokė, 
kad Džadui ji visada buvo tokia, kaip dabar. 
Paprasčiausiai jai padėjo surasti save. Jeigu 
kildavo kokių nors problemų, būtinai surasdavo 
laiko, kad jas aptartų. Paskutiniu metu Kerol 
ketino papasakoti apie save ir Čiką, paklausti, 
ar verta Čikui pasakoti apie savo praeitį, tačiau 
tą pokalbį vis atidėliojo. Norėjo, kad gydytojas 
Stivensas ja didžiuotusi. Dėl jo ji buvo viskam 
pasirengusi. 

O štai dabar jį nori pamatyti du žmogžudys- 
čių skyriaus detektyvai. 

Makgreivis jau pradėjo nekantrauti. 

- Tai kaip, panele? - paklausė. 

- Neturiu teisės trukdyti, kai yra pacientas, 
- atsakė Kerol, bet, pamačiusi Makgreivio akis, 
skubiai pridūrė: - Paskambinsiu jam. - Pakėlė 
ragelį ir paspaudė vietinio ryšio mygtuką. Po 
trisdešimties sekundžių priimamajame pasigir- 
do daktaro balsas: „Taip?“ 

- Daktare, jus nori pamatyti du detektyvai. 
Iš žmogžudysčių skyriaus. 

Ji manė, jog jo balsas pasikeis... pasigirs 
nervingumas, išgąstis. Tačiau išgirdo lakonišką 
„Tegul palaukia", ir ryšys nutrūko. 

Kerol užliejo džiaugsmo banga. Ją išgąs- 
dinti jiems vieni niekai, bet su daktaru neišdegs. 
Ji išdidžiai nužvelgė priešais stovinčius vyrus. 

- Girdėjote, ką pasakė? 

- Kada pacientas turi išeiti? - Pasiteiravo 
Andželis. 

Kerol metė akį į laikrodį. . 

- Po dvidešimt penkių minučių. Siandien 
daugiau niekas neateis. 

Vyrai susižvalgė. 

- Palauksime, - atsiduso Makgreivis. Jie 
atsisėdo. Makgreivis kelias minutes tyrinėjo 
Kerol. - Atrodo, jog esu tave kažkur sutikęs, - 
pagaliau bumbtelėjo. 

Vadinasi, ji teisi. Jiems reikia visai ne gydytojo. 

- Juk žinote, kaip sakoma - mes visi, kaip 
vienas, - tarstelėjo. 

Lygiai po dvidešimt penkių minučių Kerol 
išgirdo trakštelint užraktą durų, pro kurias iš 
gydytojo kabineto išeinama tiesiai į koridorių. 

Prabėgus dar kelioms minutėms gydytojas Sti- 
vensas įėjo į priimamąjį. Pamatęs Makgreivį, 
sekundę pagalvojo ir paklausė: „Mudu pažįsta- 
mi, ar ne?" 

- Taip, - abejingai atsakė detektyvas. - Lei- 
tenantas Makgreivis. - Linktelėjęs į savo paly- 
dovą pridūrė, - detektyvas Frenkas Andželis. 

Džedas ir Andželis paspaudė vienas kitam 
rankas. 

- Užeikite, - pakvietė gydytojas. 

Vyrai suėjo į kabinetą, ir durys užsitrenkė. 
Kerol sutrikusi, stengdamasi susigaudyti, žiūrė- 
jo pavymui. Stambiajam detektyvui gydytojas 
Stivensas akivaizdžiai nepatiko. Tačiau gal jis 
apskritai nemėgsta gydytojų? Dėl vieno dalyko 
Kerol tikrai neabejojo - vakare suknelę reikės 
atiduoti į valyklą. 


Savo kabinetą Džadas įrengė, kaip prancū- 
zų užmiesčio namą. Jokių rašomųjų stalų. 
Lengvi krėslai ir nedideli, žemi staliukai su ant 
jų pastatytomis antikvarinėmis lempomis. Ant 
grindų minkštas, gražaus rašto kilimas, prie 
tolimesnės sienos patogi kušetė. Ant sienų nė 
vieno diplomo. Beje, kaip prieš čia ateidamas 
išsiaiškino Makgreivis, gydytojui Stivensui pa- 
norėjus ant sienų neliktų nė mažiausio tuščio 
lopinėlio. 

- Pirmą kartą esu pas psichiatrą, - pastebėjo 
Andželis. Akivaizdu, jog kabinetas jam pasirodė 
įspūdingas. - Neatsisakyčiau turėti tokį butą. 

- Tokioj aplinkoj pacientas greičiau atsipa- 
laiduoja, - paaiškino gydytojas. - Teisybės dėlei 
turiu pasakyti, jog esu psichoanalitikas. 

- Atsiprašau, - sumišo Andželis. - O koks 
skirtumas? 

- Maždaug penkiasdešimt dolerių už valan- 
dą, - atsakė Makgreivis ir pridūrė, kreipdamasis 
į daktarą, - mano partneris nelabai žino tokias 
subtilybes. 

Partneris... Staiga Džadas prisiminė. Mak- 
greivio partnerį nušovė, o jį patį sužeidė maž- 
daug prieš ketverius ar penkerius metus per 
susidūrimą su vyno parduotuvę plėšusiais ban- 
ditais. Apkaltinus šiuo nusikaltimu areštavo tūlą 
Amosą Zifreną. Kaltinamojo advokatas, teigda- 
mas, jog ginamasis užpuolimo metu buvo ne- 
pakaltinamas, reikalavo išteisinti. Gynyba 
ekspertu pasikvietė Džadą, kad ištirtų Zifreną. 
Tyrimas parodė, jog kaltinamąjį kamuoja pro- 
gresuojanti parezė, sukėlusi neišgydomus psi- 
chikos sutrikimus. Tokia išvada Zifreną 
išgelbėjo nuo mirties. Jis buvo paguldytas į 
psichiatrinę ligoninę. 

- Prisiminiau jus, - tarė Džadas. - Zifreno 
byla. Jūs gavote tris kulkas, o jūsų partnerį 
užmušė. 

- Ir aš jus prisimenu. Jūs nusikaltėliui padė- 
jote išvengti elektros kėdės. 

- Kuo galiu būti naudingas? 

- Reikia kai ką išsiaiškinti, - atsakė Makgrei- 
vis ir Žvilgtelėjo į Andželį. Sis ėmė narplioti 
rankose laikomo ryšulio virvutę. - Norėtume, 
kad atpažintumėte vieną daiktą, - Makgreivis vėl 
kalbėjo abejingu balsu. 

Andželis išvyniojo paketą. Jo rankose pa- 
sirodė besanti ryškiai geltona striukė. 

- Esate ją matęs? 

- Panaši į manąją, - nustebęs pasakė Dža- 
das. 

- Ji - jūsų. Ant pamušalo užrašyta jūsų 
pavardė. 

- Kaip ji atsidūrė pas jus? 

- O jums kaip atrodo? 

Džadas akylai pažiūrėjo į Makgreivį, paskui, 
paėmęs nuo stalo pypkę, ėmė ją kimšti tabaku 
iš čia pat gulėjusios tabakinės. 

- Manau, bus geriau, jei paaiškinsite, ką 
visa tai reiškia, - ramiai tarė. 

- Mums rūpi ta striukė. Jeigu ji jūsų, tai 
įdomu žinoti, kodėl ne pas jus. 

- Nieko čia keisto. Siandien rytą, kai ėjau iš 
namų, lynojo. Lietpaltis valykloje, tad teko užsi- 
mesti tą geltoną striukę. Šiaip jau ją velkuosi į 
žvejybą. Vienas mano pacientas atėjo be liet- 
palčio. Lyg tyčia jam išeinant ėmė tiesiog kąs- 
niais drėbti, aš ir paskolinau savo striukę... - 
Netikėtai sunerimęs Džadas nutilo, - Kas jam 
atsitiko? 

- Atsitiko - kam? - perklausė Makgreivis. 

- Mano pacientui Džonui Hansenui... 

- Kaip pirštu į akį, daktare, - tyliai pratarė 
Andželis. - Ponas Hansenas pats negalėjo grą- 
žinti striukės, nes negyvas. 

- Negyvas? - krūptelėjo Džadas. 

- Kažkas jam į nugarą įbedė peilį, - paaiški- 
no Makgreivis. 

Džadas nepatikliai į jį paskersakiavo. De- 
tektyvas paėmė iš Andželio striukę ir išskleidė 
taip, kad gydytojas aiškiai pamatytų ilgą pjūvį. 
Ant pamušalo rudavo ryškios dėmės. Džadas 
pajuto kylantį šleikštulį. 

- Kas gi norėjo jį nužudyti? 

- Tikėjomės, jog jūs ir galėsite mums tat 
pasakyti, daktare Stivensai, - tarė Andželis. - 
Kam geriau pažinti poną Hanseną, jei ne jo 
psichoanalitikui. 

Džadas bejėgiškai papurtė galvą. 

- Kada tai atsitiko? 

- Vienuoliktą ryto, - atsakė Makgreivis. - 
Leksingtono prospekte, už kvartalo nuo čia. Ko 
gero dešimtys Žmonių matė, kaip jis parkrito. 
Tačiau visi taip skubėjo rengtis šventoms Kalė- 
doms, jog nepaisė gulinčiojo ir jis nukraujavo. 

Džadas taip suspaudė stalo kraštą, kad net 
krumpliai pabalo. 

- Kelintą šiandien atėjo Hansenas? 

- Dešimtą. 

- Kiek paprastai čia išbūna pacientas? 

- Penkiasdešimt minučių. 

- Jis iš karto išėjo? 

- Taip. Manęs jau laukė kitas. 

- Išėjo per priimamąjį? 

- Ne. Mano pacientai įeina per priimamąjį, 
o išeina pro šitas duris, - daktaras mostelėjo į 
duris, vedančias į bendrą koridorių. - Taip jie 
vieni su kitais nesusitinka. 

- Vadinasi, - Makgreivis linktelėjo galvą, - 
Hanseną nužudė vos tik jam iš čia išėjus. Kodėl 
jis lankėsi pas psichoanalitiką? 

- Apgailestauju, - kiek pasvyravęs atsakė 
Džadas, - neturiu teisės apie tai kalbėti. 

- Kažkas jį nužudė, - nesiliovė Makgreivis, - 
jūs galėtumėte padėti surasti žudiką. 

Džado pypkė užgeso. Neskubėdamas vėl 
ją užsidegė. 

- Kada pradėjote gydyti Hanseną? - dabar 
klausinėjo Andželis. 

- Prieš trejus metus. 

- Gal žinote, kas nekentė Hanseno? O gal 
Hansenas kam nors jautė neapykantą? 

- Jeigu būtų toks Žmogus, - atsakė Dža- 
das, - pasakyčiau. Manau, jog žinau viską, ką 
įmanoma žinoti apie Džoną Hanseną. Jis 
džiaugėsi gyvenimu. Neturėjo priežasčių ko 
nors nekęsti. Neįsivaizduoju, kas galėjo ne- 
kęsti jo. 

- Tuo geriau Džonui. Regis, jūs geras gydy- 
tojas, pone Stivensai, - tarė Makgreivis. - Mes 
pasiimsime jo ligos istoriją. 

- Ne. 

- Mes galime gauti oficialų leidimą. 

- Prašom. Tačiau jums ten nėra nieko įdo- 
maus. 

- Kas atsitiks, jeigu atiduosite ją Mums? - 
paklausė Andželis. 

- Gali pakenkti Hanseno Žmonai ir vaikams. 
Jūs - klaidingame kelyje. Esu įsitikinęs, jog 
žudikas nepažįstamas su Hansenu. 

- O aš tuo netikiu, - burbtelėjo Makgreivis. 

Andželis vėl suvyniojo į popierių striukę ir 
perrišo virvele. 

- Baigę tyrimą grąžinsime. 

- Galite ir negrąžinti. 

Makgreivis atidarė į koridorių vedančias 
duris. 

- Mes jus informuosime, - ir išėjo iš kabine- 
to. 

Linktelėjęs Džadui Andželis nusekė vyres- 

Kai Kerol įėjo į kabinetą, Džadas vis dar 
žvelgė įkandin išėjusiųjų. 

- Kas nors atsitiko? - susirūpinusi paklausė. 

- Kažkas nužudė Džoną Hanseną. 

- Nužudė? 

- Jį nudūrė. 

- O, Viešpatie! Už ką? 

- Policija nežino. 

- Košmaras! Ar galiu kuo nors pagelbėti? 

- Jeigu nesunku, Kerol, viską sutvarkykite ir 
užrakinkite kabinetą. Nuvažiuosiu pas ponią 
Hansen ir pats pranešiu apie nelaimę. 

- Nesirūpinkite, viską padarysiu, - nuramino 
Kerol. 

- Ačiū. 

Džadas išėjo. 

Po pusvalandžio, kai Kerol jau buvo sutvar- 
kiusi pacientų ligos istorijas ir rakino savo stal- 
čių, atsidarė priimamojo durys. Buvo kelios 
minutės po šešių. Tuo metu pastate jau nelik- 
davo nė gyvos dvasios. Pakėlusi galvą Kerol 
pamatė link jos einantį besišypsantį vyrą. 

Apniktas minčių Džadas sėdo į mašiną ir 
nuvažiavo, kur vedė akys. Hansenas perėjo 
pragarą ir ant laisvės slenksčio... Kaip neteisin- 
ga. 

Pamatęs telefono būdelę Džadas prisiminė 
pažadėjęs savo draugams Norai ir Peteriui 
Hadliams ateiti pietų. Tačiau dabar nenorėjo 
nieko matyti. Sustojęs jėjo į būdelę ir surinko 
Hadlių numerį. Prie telefono priėjo Nora. 

- Vėluoji. Iš kur skambini? 

- Nora, - prakalbo Džadas, - prašom atleisti, 
bet negalėsiu šiandien atvažiuoti. 

- Jis negalės! - šūktelėjo Nora. - O pas mus 
sėdi prašmatni blondinė, trokštanti su tavimi 
susipažinti! 

- Kada nors kitą kartą. Šiandien tikrai nega- 
liu. Būk gera, atsiprašyk už mane. 

- Oi, jau tie gydytojai, - vyptelėjo Nora. - 
Luktelk, pakviesiu tavo draugužį. 

Ragelį paėmė Peteris. 

- Kas atsitiko, Džadai? 

- Tiesiog sunki diena, - padvejojęs atsakė. 
- Rytoj viską papasakosiu. 

- Tu atsisakai fantastiško švediško stalo. Ir 
tokios gražuolės! 

- Dar susipažinsiu su ja, - pažadėjo Džadas. 

Jis išgirdo skubrų šnabždesį, paskui ragelį 
vėl paėmė Nora. 

- Ji ateis pas mus Kalėdų vakarienės. O tu? 

- Vėliau pasikalbėsime, - atsakė Džadas. - 
Atsiprašau už šiandien vakarą. 

Pakabino ragelį. Kaip čia taktiškiau užsimi- 
nus Norai, kad ji liautųsi ieškojusi jam poros? 

Džadas vedė paskutiniame koledžo kurse. 
Elžbieta, protinga, graži, linksma mergina, mo- 
kėsi ten pat sociologijos fakultete. Jiedu labai 
mylėjo vienas kitą. Drauge kūrė šviesius pla- 
nus, kaip pertvarkyti pasaulį, kuriame gyvens jų 
vaikai. Tačiau pirmųjų jų bendro gyvenimo Ka- 
lėdų išvakarėse Elžbieta ir dar negimęs kūdikis 
žuvo automobilio avarijoje. Savo skausmą Dža- 
das pabandė malšinti darbu ir per palyginus 
trumpą laiką tapo vienu geriausių šalies psicho- 

analitikų. Bet iki šiol neprisiversdavo švęsti Ka- 
lėdų kitų Žmonių kompanijoje. Ta diena, nors 
puikiai suvokė, jog kvaila, priklausė Elžbietai ir 
jų kūdikiui. 

Išvažiavęs iš Yst River Draiv pasuko link 
Merit Parkvei ir po pusantros valandos jau 
dūmė Konektikuto plentu. Sniego pataluose 
skęstanti gamta priminė naujamečius atviru- 
kus. Džadas pravažiavo Vestport ir Denbiuri, 
stengdamasis galvoti apie begalinę kelio juos- 
tą, nutįsusią po jo automobilio ratais. Kai mintys 
grįždavo prie Hanseno, prisiversdavo nukreipti 
jas kitur. Ir tik daug vėliau, absoliučiai išsekęs 
Džadas apgręžė mašiną ir nuvažiavo namo. 

Šveicorius Maikas, paprastai jį pasitikda- 
vęs plačia šypsena, buvo itin santūrus, susi- 
mąstęs. 

Vestibiulyje Džadas sutiko Beną Kacą, val- 
dytoją, kuris, nervingai mostelėjęs ranka, pas- 
kubėjo šmurkštelti į savo butą. „Kas čia jiems 
šiandien, - pagalvojo Džadas. - Ar mano nervai 
pakriko?" 

Įėjo į liftą. 

Liftininkas Edis, stengdamasis nežiūrėti į 
gydytoją, linktelėjo, tarstelėjo: „Labas vakaras, 
pone Stivensai", ir paspaudė mygtuką. 

- Kas nors atsitiko? - paklausė Džadas. 

„O, Dieve, - atsiduso Džadas, - dar vienas 
kandidatas mano kušetei". 

Liftininkas atidarė duris ir Džadas, išėjęs į 
laiptų aikštelę, pasuko link savo buto. Neišgir- 
dęs užsidarant lifto, atsigręžė. Edis akylai į įį 
žiūrėjo. Bet vos spėjo prasižioti, kad paklaustų, 
kas atsitiko, šis greitai užtrenkė duris ir paspau- 

dė pirmo aukšto mygtuką. Džadas gūžtelėjo 
pečiais, išsitraukė raktą ir, atsirakinęs įėjo į 
butą. 

Visuose kambariuose plieskė šviesa. Sve- 
tainėje Makgreivis rausėsi ištrauktame stalčiu- 
je. Iš miegamojo atėjo Andželis. Džadas pajuto 
kylantį pyktį. 

- Ką veikiate mano bute?! 

- Laukiame jūsų, pone Stivensai, - atsakė 
Makgreivis. 

Priėjęs Džadas stumtelėjo stalčių, vos ne- 
prispausdamas detektyvo pirštų. 

- Kaip įėjote? 

- Turime kratos orderį, - paaiškino Andželis. 

Džadas nustebęs išpūtė akis. 

- Kratos orderį? Mano buto? 

- Klausiame mes, daktare, - tepasakė Mak- 
greivis. 

„ - Galite neatsakinėti, - pridūrė Andželis. - 
Žinokite, jog viskas, ką pasakysite, gali būti 
panaudota prieš jus. 

- Nenorite paskambinti advokatui? - pasi- 
domėjo Makgreivis. 

- Man nereikia advokato. Jau sakiau, kad 
striukę Hansenui paskolinau šįryt ir daugiau jos 
nemačiau, kol neatnešėte į mano kabinetą. Aš 
negalėjau jo nužudyti. Visą dieną praleidau ka- 
binete su pacientais. Panelė Roberts gali viską 
patvirtinti. 

Makgreivis ir Andželis reikšmingai susižval- 
gė. 

- Ką veikėte išėjęs iš darbo? - paklausė 
Andželis. 

- Tiesiog važiavau mašina. 

- Kur? 

- Į Konektikutą. 

- Kas nors matė? 

- Ne. 

- Gal buvote kur nors sustojęs, - spėliojo 
Andželis. 

- Ne. Koks skirtumas, kur aš šį vakarą va- 
žiavau? Juk Hanseną nužudė ryte. 

- Nebuvote grįžęs į kabinetą? - atsainiai 
paklausė Makgreivis. 

- Ne. O kas? 

- Jūsų kabineto durys išlaužtos. 

- Ar negalėtume drauge su mumis ten nu- 
važiuoti? Gal kas nors pavogta. 

- Žinoma. Kas pranešė? 

- Naktinis sargas. - paaiškino Andželis. - 
Daktare, ar laikote kabinete ką nors vertingo? 
Pinigų? Vaistų? 

- Narkotikų ten nėra. Pinigų irgi. Mano ka- 
binete nėra ko vogti. Nieko nesuprantu. 

- Na, ir puiku, - baigė pokalbį Makgreivis. - 
Metas važiuoti. 

Priimamajame vyravo chaosas: visi stalčiai 
ištraukyti, viskas išmėtyta ant grindų. Džadas 
netikėjo savo akimis. 

- Kaip jums atrodo, daktare, ko ieškota? - 
paklausė Makgreivis. 

- Absoliučiai nenutuokiu, - atsakė Džadas 
ir, priėjęs prie kabineto durų, jas atidarė. 

Makgreivis tiesiog lipo jam ant kulnų. 

Pamatė išvartytus staliukus, sudaužytas 
lempas, iškruvintą kilimą. Tolimame kampe gu- 
lėjo apnuogintas Kerol Roberts kūnas su už 
nugaromis surištomis rankomis. Ant krūtinės ir 


šlaunų matėsi rūgšties išdegintos žaizdos, de- 
šinės rankos pirštai sulaužyti, o veidas - viena 
mėlynė. 

Abu detektyvai akylai stebėjo daktarą. 

- Išblyškote, atsisėskite, - tarstelėjo Andže- 
lis. 

Džadas papurtė galvą ir kelis kartus giliai 
atsikvėpė. Kai prakalbo, balsas virpėjo iš įtūžio: 
„Kas, kas taip padarė?!" 

- Šitai ir norime išgirsti iš jūsų, daktare 
Stivensai, - atrėmė Makgreivis. 

Džadas pažvelgė jam tiesiai į akis. 

- Niekas taip negalėjo pasielgti su Kerol. 
Per visą savo gyvenimą ji niekam nepadarė 
nieko blogo. 

- Manau, metas dar ką nors sugalvoti, 
daktare, - garktelėjo Makgreivis. - Jūs nepa- 
Žįstate Žmogaus, galinčio neapkęsti Hanse- 
no, tačiau jam suvarė peilį į nugarą. Kerol 
niekam nepadarė nieko blogo, tačiau ją api- 
pylė rūgštimi ir mirtinai nukankino. O jūs lyg 
niekur nieko postringaujate, kad niekas neno- 
rėjo jų nuskriausti. Gana tos komedijos! Jūs 
kurčias ir aklas?! Mergina pas jus dirbo ket- 
verius metus. Jūs - psichoanalitikas. Nejau aš 
patikėsiu, jog nieko nežinote apie jos asme- 
ninį gyvenimą? 

- Zinoma, ne, - santūriai atsakė Džadas. - 
Yra jaunas vyras, už kurio ji ketino tekėti. 

- Čikas. Mes jau kalbėjomės. 

- Bet jis niekada taip nepadarytų. Jis geras 
vaikinas, mylėjo Kerol. 

- Kada paskutinį kartą matėte ją gyvą? - 
paklausė Andželis. 

- Jau sakiau. Prieš išvažiuodamas papra- 
šiau Kerol užrakinti kabinetą. - Džadas nurijo 
seiles ir vėl giliai atsikvėpė. 

- Ar turėjo dar kas nors ateiti? 

- Ne. 

- Kaip manote, ar šito padaryti negalėjo 
koks nors maniakas? 

- Sitaip elgtis gali tik maniakas, bet ir jis turi 
turėti priežastį. 

- Sutinku, - pastebėjo Makgreivis. 

- Kodėl jis vis dar čia? - piktai paklausė 
Džadas ir vėl pažvelgė į Kerol kūną, dabar 
primenantį išmestą seną, nereikalingą skuduri- 
nę lėlę. 

- Netrukus išneš, - nuramino Andželis. - 
Teismo medikas ir mūsų vaikinai iš žmogžudys- 
čių skyriaus jau baigė. 

Džadas pasisuko į Makgreivį. 

- Vadinasi, taip palikta buvo specialiai 
man? 

- Taip, ir vėl noriu paklausti, vardan ko 
šitame kabinete galima imtis tokių žiaurumų? - 
Mostelėjo į Kerol kūną. 

- Nežinau. 

- O tai, kas susiję su jūsų pacientais? 

- Ne, - Džedas papurtė galvą. 

- Nelabai veržiatės mums pagelbėti ar ne, 
daktare? 

- Nejau manote, jog nenoriu pamatyti su- 
gauto žudiko? - pyko Džadas. - Jeigu mano 
užrašai jums būtų naudingi, nedelsdamas pa- 
sakyčiau. Aš pažįstu savo pacientus. Nė vienas 
negalėjo nužudyti Kerol. Čia pašalinio žmogaus 
darbas. 

- Kodėl esate tikras, jog niekam neįdomūs 
jūsų užrašai? 

- Jų nepalietė. 

Makgreivis smalsiai sužiuro į Džadą. 

- Iš kur žinote? Juk dar nematėte. 

Priėjęs prie sienos, atidžiai stebimas abiejų 
detektyvų Džadas paspaudė nedidelę medinę 
plokštelę. Sienos dalis pasitraukė ir atsivėrė 
kelios talpios lentynos, prikrautos magnetofo- 
no kasečių. 

- Visus pokalbius su pacientais įrašau ir 
laikau čia, - paaiškino Džadas. 

- O ar negalėjo kankinti Kerol, kad priverstų 
pasakyti, kur juostelės? 

- Tie užrašai niekan neįdomūs. Reikia ieš- 
koti kitos Kerol nužudymo priežasties. - Džadas 
dar kartą pažiūrėjo į nukankintą, suniokotą 
kūną ir pajuto jį užliejantį bejėgišką, aklą pyktį. 
- Privalote surasti, kas tai padarė. 

- Pasistengsiu, - ištarė vyresnysis detekty- 
vas, žvelgdamas jam tiesiai į akis. 

Savo partnerio Makgreivis paprašė nuvežti 
Džadą namo. 

- Turiu dar šiokių tokių darbų, - paaiškino. 
- Labanakt, daktare. 

Ir nužingsniavo išilgai gatvės. 

- Važiuojam, - skubino Andželis. - Sužvar- 
bau. 

Džadas atsisėdo ant priekinės sėdynės 
šalia detektyvo ir mašina pajudėjo. 

- Turiu pranešti Kerol šeimai, - tarė daktaras. 

- Mes jau pasirūpinome. 

Džadas linktelėjo. Be abejo, jis turės juos 
aplankyti, bet kiek vėliau. Įdomu, galvojo Dža- 


das, ką tokiu metu ketina veikti leitenantas Mak- 
greivis. 

Tarsi skaitydamas jo mintis Andželis pasa- 
kė: 

- Makgreivis - geras policininkas. Jis mano, 
jog Zifrenas nusipelnė elektros kėdės už jo 
partnerio nužudymą. 

- Zifrenas - beprotis. 

- Aš tikiu jumis, daktare. 

„O štai Makgreivis - ne", - mąstė Džadas. 


Miesto lavoninė nesiskyrė nuo bet kokios 
kitos trečią valandą nakties, na, jeigu nepaisy- 
sime kažkokio šmaikštuolio ant durų pakabinto 
dygialapio bugienio vainiko. „Kas čia dabar, - 
pagalvojo Makgreivis, - sąmojaus perteklius ar 
paprasčiausiai juodas humoras? 

Skrodimas dar nebaigtas, detektyvui teko 
palaukti koridoriuje. Pagaliau pašaukė užeiti. 
Kai Makgreivis įėjo, teismo medicinos eksper- 
tas didelėje baltoje kriauklėje plovėsi rankas. 
Atsakęs į klausimus medikas išėjo, o detekty- 
vas, virškindamas gautą informaciją, užtruko 
ten ganaiilgai. Išėjęs į gatvę apsidairė, ieškoda- 
mas taksi. Beviltiška. Tie kalės vaikai, ko gero, 
iškūrė į Bermudų salas. Pagaliau pamatė pra- 
važiuojančią budinčią mašiną, susistabdė ir, 
parodęs tarnybinį pažymėjimą, liepė nuvežti į 
devynioliktą nuovadą. 

lėjęs į pastatą pamatė Andželį. 

- Jie baigė Kerol Roberts skrodimą. 

- Na? 

- Ji buvo nėščia. 

Andželis nustebęs sužiuro į jį. 

- Ketvirtas mėnuo. Nekenksmingam abortui 
per vėlu, bet dar nesimatė. 

- Manote, jog šis faktas kaip nors susijęs su 
mogžudyste? 

- Gerai paklausei. Jeigu dėl to kaltas jos 
draugužis, už kurio ketino ištekėti, tada nieko 
ypatingo. Būtų susituokę ir po poros mėnesių 
susilaukę vaiko. Tokie dalykai pasitaiko kiekvie- 
name žingsnyje. Antra vertus, jeigu jis taip pa- 
darė ir nenorėjo vesti, irgi nieko baisaus. Ji būtų 
vieniša motina. Taip dar dažniau atsitinka. 

- Kalbėjomės su Čiku. Jis ketino vesti. 

- Žinau. Todėl paklausiau savęs, kokia per- 
šasi išvada. Nėščia negrė. Eina pas vaiko tėvą, 
praneša, kad greitai taps motina, o jis ją nužu- 
do. 

- Kad taip pasielgtų, turi būti kuoktelėjęs. 

- Manau, jog viskas ne taip paprasta. Saky- 
kim, Kerol, atėjusi pasakė, jog išsaugos kūdikį. 
Na, kad galėtų šantažuoti tėvą ir priverstų ją 
vesti. Tarkim, jis jau vedęs. Arba jis - baltasis. O 
gal jis - garsus gydytojas, turintis aibę pacientų. 
Jeigu toks dalykas iškiltų aikštėn, jo karjerai 
galas. Kas, velniai rautų, eis pas psichoanaliti- 
ką, užtaisiusį vaiką savo juodaodei sekretorei, 
ar ją vedusį? 

- Stivensas - gydytojas, - abejojo Andželis, 
-ir tikriausiai Žino dešimtis būdų, kaip atsikratyti 
ja, nesukeliant įtarimo. 

- Gal taip, gal - ne. Jeigu atsiras nors men- 
kiausias jį išduodantis įkaltis, išsisukti bus ne- 
lengva. Perka nuodus - kažkas pažymi, jog 
parduoti. Perka peilį ar virvę - pagal juos irgi 
galima atkapstyti pardavėją. O panagrinėkim šį 

spektakliuką: kažkoks maniakas be jokios prie- 
žasties nužudo sekretorę, gydytojas tampa 
sielvarto prislėgtu darbdaviu, reikalaujančiu su- 
rasti žudiką. 

- Viskas kažkaip nejtikėtina. 

- Dar nebaigiau. Prisiminkim jo pacientą 
Džoną Hanseną. Dar viena to paties nežinomo 
maniako žmogžudystė. Štai ką aš tau, Andželi, 
pasakysiu. Netikiu sutapimais. O du sutapimai 
tą pačią dieną verčia suklusti. Todėl paklausiau 
savęs, ar Džono Hanseno ir Kerol Roberts nu- 
žudymas kaip nors nesisieja, ir netikėtai viskas 
prarado atsitiktinumo atspalvį. Įsivaizduokim, 
Kerol, įėjusi į kabinetą, pareiškia, jog daktaras 
greitai bus tėvelis. Ji reikalauja pinigų arba ją 
vesti, arba dar ko nors. Džonas Hansenas tuo 
momentu galėjo būti primamajame ir viską gir- 
dėti. Gydytojas Stivensas gal net neįtarė, kol 
šis, atsigulęs ant kušetės, nepuolė grasinti de- 
maskuosiąs. 

- Per daug spėliojimų. 

- Bet viskas logiška. Hansenui išėjus, dak- 
taras išslinko paskui ir padarė taip, kad pacien- 
tas užsičiaupė amžiams. Teko grįžti, kad 
nutildytų Kerol. Sutvarkė taip, kad panėšėtų į 
maniako poelgį ir, nusikratęs visų rūpesčių, 
išdūmė į Konektikutą. Dabar ramiausiai stebi, 
kaip plūkiasi policija, ieškodama tariamo psi- 
cho. 

- Netikiu, - prieštaravo Andželis, - neturite 
įrodymų. 

- Kaip tai neturiu įrodymų? O du lavonai? 
Vienas - pas Stivensą dirbusi nėščia dama, 
kitas - maždaug už kvartalo nuo įstaigos nužu- 

dytas pacientas. Paprašius leisti pasiklausyti 
įrašytų pokalbių su Hansenu, gydytojas nesuti- 
ko. Kodėl? Ką saugo daktaras Stivensas? Pa- 
„klausiau, kas galėjo išlaužti kabineto duris ir ko 
ieškojo. Tada turėtume sklandžią versiją: įsilau- 
žėliai, norėdami išsiaiškinti, kur tas paslaptinga- 
sis „kažkas“, nukankino Kerol. Bet, žinai, to 
paslaptingojo „kažko“ nėra. Tos kasetės nie- 
kam nereikalingos. Kabinete nėra nei narkotikų, 
nei pinigų. Vadinasi, privalome ieškoti kažin 
kokio maniako. Ar ne? Tačiau aš tuo netikiu. Aš 
manau, jog mes turime ieškoti daktaro Džado 
Stivenso. 

- Regis, - lėtai pratarė Andželis, - jūs nekant- 
raujate įkišti jį uŽ grotų. 

Makgreivio veidas pamėlo iš įniršio. 

- Jis kaltas! 

- Ketinate areštuoti? 

- Iš pradžių pasistengsiu įrodyti, kad esu 
teisus. Bet kai jau pasodinsiu jį už grotų, tai ten 
ir liks, - ir, ryžtingai apsigręžęs, Makgreivis išėjo. 

Andželis susimąstęs žvelgė įkandin. Jeigu 
nesutrukdys, Makgreivis pasieks savo ir dakta- 
ras atsidurs kalėjime. Jis negalėjo šito leisti. 
„Rytą, - nutarė detektyvas, - pasikalbėsiu su 
kapitonu Berteliu“. 

Kitą dieną visi rytiniai laikraščiai stambiomis 
antraštėmis pranešė apie žvėrišką Kerol Ro- 
berts nužudymą. Džadui kilo noras paskambinti 
visiems pacientams ir paprašyti neateiti. Taip ir 
nebuvo atsigulęs. Vokai buvo nelyginant švini- 
niai. Peržiūrėjęs paskirtų susitikimų sąrašą pa- 
galvojo, jog trys praras pusiausvyrą, o du, 
sužinoję, jog negalės pas jį ateiti, puls į neviltį. 

Kitiems, beje, nieko neatsitiktų. Galop Džadas 
nutarė, jog neverta keisti dienotvarkės ne tik dėl 
pacientų, bet ir todėl, kad darbas leido atitrūkti 
„nuo minčių apie įvykius. 

Harisonas Burkas, žilaplaukis, respektabi- 
lus vyras, atrodė kaip stambios kompanijos 
vadovas. Beje, toks jis ir buvo - „Internešnl Stil 
korporeišn" viceprezidentas. Pirmą kartą jį išvy- 
dęs Džadas pagalvojo: ar jis pats susikūrė tą 
stereotipinį įvaizdį, ar įvaizdis sukūrė Burką. 

Burkas išsitiesė ant kušetės. Prieš porą 
mėnesių Džadui jį atsiuntė gydytojas Peteris 
Hadlis. Dešimties minučių pakako, kad Sti- 
vensas suvoktų, jog Burkas - persekiojimo 
manijos kamuojamas šizofrenikas. Stai ir 
šiandien Burkas net neužsiminė apie vakar 
vakare šiame kabinete įvykdytą Žmogžudys- 
tę, nors apie ją rėkte rėkė visi laikraščiai. Šitai, 
beje, būdinga jo ligai. Jis pastebi tik tai, kas 
susiję su juo pačiu. 

- Netikėjote manim, - pradėjo Burkas, - bet 
dabar turiu įrodymų, kad esu medžiojamas. 

- Maniau, jog sutarėme objektyviai nagrinėti 
šį klausimą, - atsargiai pastebėjo Džadas. - 
Prisimenate, praeitą kartą priėjome išvadą, jog 
vaizduotė gali... 

- Kokia vaizduotė! - klyktelėjo Burkas. Su- 
gniaužęs kumščius atsisėdo. - Jie norėjo mane 
užmušti. 

- Kodėl jums neatsigulus ir nepabandžius 
atsipalaiduoti? - pasiūlė Džadas. 

- Tik tiek ir tenorite man pasakyti? - Burkas 
pašoko. - Net nesiklausote mano įrodymų! - Jis 
prisimerkė. - O gal jūs vienas iš jų? 


- Juk žinote, kad nesu vienas iš jų, - atsidu- 
so Džadas. - Aš jūsų draugas. Stengiuosi jums 
padėti, - jis buvo nusivylęs. 

Pagerėjimo, kurį, rodėsi, buvo pasiekęs per 
paskutinį mėnesį, neliko nė padujų. Prieš jį 
stovėjo tas pats nervingai nuo kiekvieno šlame- 
sio krūpčiojantis šizofrenikas, kuris prieš porą 
mėnesių įėjo į kabinetą. 

„Internešni Stil" Burkas pradėjo dirbti pasi- 
untiniu. Per dvidešimt penkerius metus maloni 
išvaizda ir įgimtas mokėjimas bendrauti leido 
pakilti ant aukščiausio karjeros laiptelio. Buvo 
siūlomas net į kompanijos prezidentus. Paskui, 
prieš ketverius metus, Žmona ir trys vaikai Žuvo 
per gaisrą viloje Sauzamptone. Burkas tuo 
metu su meiluže poilsiavo Bahamuose. Trage- 
dija jį sukrėtė. Katalikiškai išauklėtas neįstengė 
atsikratyti kaltės jausmo prieš savo artimuo- 
sius. Tapo uždaras, ėmė vengti žmonių. Vakare 
likęs namuose mintyse daugybę kartų įsivaiz- 
duodavo liepsnose žūstančius žmoną ir vaikus 
tuo metu, kai jis su meiluže tvarsėsi lovoje. 
Jeigu būtų buvęs su jais, būtų galėjęs išgelbėti. 
Ši mintis virto manija. Jis - siaubūnas. Pats tat 
žinojo. Dievas irgi žinojo. Be abejo, suvokė ir 
kiti! Jie nekentė jo taip pat, kaip jis nekentė 
savęs. Zmonės šypsojosi jam ir veidmainiavo, 
kad užjaučia, o iš tikrųjų tik ir laukė, kad, suklu- 
pęs, patektų į spąstus. Tačiau pergudrauti 
Burką ne jų nosiai. Liovėsi vaikščiojęs į valgyk- 
lą, priešpiečius jam atnešdavo į kabinetą. Sten- 
gėsi kuo rečiau matytis su žmonėmis. 

Prieš porą metų, atsistatydinus kompanijos 
prezidentui, jo vietą užėmė pakviestas iš kitos 

firmos Žmogus. Prieš metus laisvas liko pirmojo 
viceprezidento postas, tačiau Burkas vėl buvo 
apeitas. Argi čia ne įrodymai, kad prieš jį ren- 
giamas sąmokslas? Emė stebėti jį supančius 
žmones, naktimis gretimuose kabinetuose 
įrengdavo pasiklausymo aparatus. Prabėgus 
šešiems mėnesiams jį sučiupo, taip sakant, už 
rankos ir neatleido tik dėl ilgametės, nepriekaiš- 
tingos tarnybos. 

Ko mpanijos prezidentas nutarė, jog Bur- 
kas per daug apkrautas darbu ir, vedinas gerų 
norų, palaipsniui ėmė mažinti krūvį. Tačiau re- 
akcija buvo netikėta - Burkas pamanė, jog no- 
rima juo nusikratyti. Jie bijo jo, nes jis esąs 
protingesnis. Jeigu jis būtų tapęs kompanijos 
prezidentu, visi jie būtų likę be darbo, nes visi - 
mulkiai. Burkas darė klaidą po klaidos. Kai jam 
pasakydavo, neigdavo vienaip ar kitaip prisidė- 
jęs. Kažkas, stengdamasis jį diskredituoti, spe- 
cialiai keičiąs jo ataskaitas, painiojąs skaičius ir 
statistinius duomenis. Greitai Burkas įsitikino, 
jog medžiojamas ne vien darbe. Jį nuolat seką 
gatvėje, klausąsi jo telefono pokalbių, skaitą jo 
laiškus. Liovėsi valgęs, nes maistą jie galį už- 
nuodyti. Tiesiog akyse ėmė blogti. Sunerimęs 
kompanijos prezidentas susitarė su gydytoju 
Peteriu Hadliu ir įkalbėjo Burką nueiti. Pasikal- 
bėjęs su Burku Peteris nedelsdamas paskam- 
bino Džadui. 

Stai prieš jį dabar ir stovėjo sugniaužęs 
kumščius Harisonas Burkas. 

- Papasakokite apie įrodymą. 

- Praeitą naktį jie įsiveržė į mano namus. 
Atėjo, kad nužudytų. Bet aš jiems per kietas 
3—845 Tanis A 


riešutas. Miegu kabinete, be to, visose duryse 
yra įtaisyti papildomi užraktai, kad jie negalėtų 
manęs pasiekti. 

- Ar pranešėte policijai apie įsilaužimą? 

- Zinoma, ne! Policija išvien su jais. Jiems 
įsakyta mane nušauti. Tačiau nesiryžta šauti, 
kai aplink žmonės. Todėl aš vengiu nuošalių 
gatvių. 

- Dėkoju, kad pasakėte šią informaciją. 

- Ką ketinate daryti? - susidomėjęs paklau- 
sė Burkas. 

- Aš atidžiai klausausi jūsų pasakojimo. Be 
to, - Džadas linktelėjo į įjungtą diktofoną, viskas, 
ką sakote, įrašoma. Jeigu jums kas nors atsi- 
tiks, turėsime nenuginčijamą prieš jus rengto 
sąmokslo įrodymą. 

- O, Dieve, nuostabu! - Burkas plačiai nusi- 
šypsojo. - Įrašas. Na, dabar jie įkliuvo. 

- Kodėl jums vėl neatsigulus? - pasiūlė Dža- 
das. 

Burkas atsigulė ant kušetės. 

- Pavargau. Nemiegu naktimis, bijau užsi- 
merkti. Net neįsivaizduojate, kaip reikia jaustis, 
kai visi tave persekioja. 

„Nejaugi", - prisiminęs Makgreivį pagalvojo 
gydytojas. 

- Tarnas negirdėjo, jog laužiamos durys? - 
paklausė. 

- Argi nesakiau, kad prieš dvi savaites jį 
išvijau? 

Džadas mintyse perkratė visus pokalbius 
su Burku. Vos prieš tris dienas jis vaizdžiai 
pasakojo apie tą dieną įvykusį konfliktą su 
tarnu. 

- Regis, neužsiminėte apie tai, - švelniai 
pastebėjo. - Ar tikrai tarnas išėjo prieš dvi savai- 
tes? 

- Aš niekada neklystu, - atšovė Burkas. - 
Kaip jums atrodo, kodėl tapau vienos didžiau- 
sių pasaulyje kompanijos viceprezidentu? 
Todėl, daktare, kad esu nekvailas ir prašom to 
neužmiršti. 

- Kodėl atleidote tarną? 

- Jis bandė mane nunuodyti. 

- Kaip? 

- Lėkšte kiaušinienės su kumpiu, apsčiai 
„pagardintos“ arsenu. 

- Ragavote? 

- Žinoma, ne, - vyptelėjo Burkas. 

- Kaip sužinojote, jog maistas užnuodytas? 

- Nuodus aš užuodžiu. 

- Ką pasakėte tarnui. 

Burkas patenkintas šyptelėjo. 

- Nieko. Paprasčiausiai gerokai aplamdžiau 
jam šonus. 

Džado neapleido nusivylimo jausmas. Jis 
suvokė, jog būtų pagelbėjęs Burkui, jeigu šis 
anksčiau būtų pas jį atėjęs. Dabar jau šaukštai 
po pietų. Psichoanalizės praktika įrodė, jog tuo 
momentu, kai pacientas apie viską kalba nesu- 
simąstydamas, žodžiais išreikšdamas bet 
kokią galvon toptelėjusią mintį ar asociaciją, 
plonytė civilizacijos plėvelė gali perplyšti ir leisti 
išsiveržti pačioms primityviausioms pasąmonė- 
je slypinčioms, nelyginant žvėrys miške, aist- 
roms, emocijoms. Nevaržomas visų minčių 
išsakymas - pirmas žingsnis psichoanalizės 
procese. Tačiau Burko atveju tas žingsnis virto 

bumerangu. Pokalbiai su Džadu išlaisvino jo 
pasąmonėje įkalintus agresijos instinktus. Ro- 
dėsi, jog po kiekvieno susitikimo Burkui darėsi 
geriau, jis jau sutikdavo su Džadu, jog nėra 
jokio sąmokslo, jog jis tik pervargo, jog per- 
tempti nervai. Džadas manė, kad jie netrukus 
imsis gilesnės analizės ir atakuos ligos priežas- 
tį. Tačiau, kaip paaiškėjo, visą tą laiką Burkas 
melavo. Jis tikrino Džadą, ar šis nėra vienas iš 
sąmokslininkų. Harisonas Burkas virto vaikš- 
čiojančia bomba, galinčia sprogti bet kuriuo 
momentu. Giminių jis neturi. Vadinasi, reikia 
pranešti kompanijos prezidentui. Tat bus Burko 
karjeros galas. Jį išsiųs į psichiatrinę ligoninę. 
Ar jis teisus, manydamas, jog Burkas pavojin- 
gas visuomenei? Būtų gerai su kuo nors pasi- 
konsultavus, tačiau Burkas nieku gyvu 
nesutiks. Džadas žinojo, jog nuspręsti teks jam 
pačiam. 

- Harisonai, norėčiau, kad kai ką man pa- 
žadėtumėte. 

- Ką? - įtariai paklausė Burkas. 

- Jiems, jeigu bandys jus apgauti ar pano- 
rės sunaikinti, pirmiausia reikės jus pačiupti. 
Bet jūs jiems per gudrus. Kokių provokacijų jie 
besigriebtų, prašau, nenaudokite jėgos. Tada 
jie nelies jūsų. 

- O, Dieve, žinoma, jūs teisus, - Burko akys 
sužibo. - Stai koks jų planas! Mes juos perkan- 
dom, ar ne?! 

Išgirdęs atsiveriant priimamojo duris Dža- 
das žvilgtelėjo į laikrodį - atėjo kitas pacientas. 

- Šiai dienai pakaks, - pasakė, išjungdamas 
diktofoną. 

- Ar viską įrašote? - nepatikliai pasidomėjo 
Burkas. 

- Kiekvieną žodį, - atsakė Džadas ir, kiek 
patylėjęs, pridūrė, - manau, jog šiandien never- 
tajums grįžti į darbą. Geriau būtų važiuoti namo 
ir atsipūsti. 

- Negaliu, - sušnibždėjo nevilties kupinu 
balsu Burkas. - Jeigu neateisiu į kabinetą, jie 
beregint nuims lentelę su mano pavarde ir pa- 
kabins kitą. - Palinko prie Džado. - Saugokitės. 
Sužinoję, jog jūs - mano draugas, ir su jumis 
susidoros. 

Burkas pakilo, nuėjo prie durų, vedančių į 
koridorių, ir, jas pravėręs, atsargiai iškišo galvą. 
Paskui išsliuogė iš kabineto. 

Džadas, svarstydamas, kaip pasielgti su 
Harisonu Burku, žiūrėjo pavymui. Jeigu jis būtų 
atėjęs pusmečiu anksčiau... Umai daktarą per- 
smelkė netikėta mintis. Gal Harisonas Burkas 
jau tapo Žmogžudžiu?! Ar tik jis nesusijęs su 
Džono Hanseno ir Kerol Roberts mirtimi? Bur- 
kas ir Hansenas - jo pacientai. Jiedu galėjo 
susitikti. Paskutiniu metu Burkas dažnai ateida- 
vo po Hanseno. Ir gana dažnai vėluodavo. Han- 
seną jis galėjo pamatyti koridoriuje. Ir 
įsivaizduoti, kad šis jį seka, kad yra pavojingas. 
O Kerol... Visada atėjęs į priėmimą Burkas ją 
matydavo. Gal staiga toptelėjo, jog Kerol jam 
kelia pavojų, kurio išvengti galima tik fiziškai ją 
sunaikinus? Ar seniai negaluoja Burkas? 
Žmona ir trys vaikai žuvo dėl nelaimingo atsiti- 
kimo. Nelaimingo atsitikimo? Reikia išsiaiškinti. 

Priėjęs prie durų, vedančių į priimamąjį, 
atidarė ir tarė: 

- Prašom! 

Nuo kėdės grakščiai pakilo Ana Bleik ir 
šypsodamasi ėjo link jo. Džadui, kaip ir per 
pirmą susitikimą, sudunksėjo širdis. Po Elžbie- 
tos mirties pirmą kartą susidomėjo moterim ne 
tik kaip gydytojas. 

Nuostabiausia, kad išoriškai jos buvo ab- 
soliučiai nepanašios. Elžbieta - neaukšta, mė- 
lynakė blondinė, Ana - aukšta brunetė, su juodų 
ilgų blakstienų šešėlyje įsitaisiusiomis milžiniš- 
komis violetinėmis akimis. Ji panėšėjo į kilmin- 
gą Imperijos laikų romėnę, nuostabią ir 
nepasiekiamą. Šį įspūdį švelnino tos nepapras- 
tą šilumą spinduliuojančios akys. Tokios gra- 
žuolės Džadas nebuvo sutikęs. Tačiau Džadą 
traukė ne grožis, o kažkokios jėgos pojūtis, 
nepaaiškinamas jausmas, tarsi būtų pažinojęs 
ją visą gyvenimą. Stebindami savo aštrumu 
jame prabudo, atrodė, seniai palaidoti troški- 
mai. 

Džado priimamajame ji pasirodė prieš tris 
savaites. Kerol paaiškino, kad gydytojas neturi 
nė minutės laisvos, kad nėra jokios galimybės 
priimti naujus pacientus. Ana pasiprašė leisti 
palaukti. Priimamajame ji kantriai išsėdėjo dvi 
valandas, kol, pagailėjusi, Kerol įleido pas gy- 
dytoją. Pamatęs Aną Džadas tiesiog neteko 
žado. Paskui niekaip neįstengė prisiminti, apie 
ką jiedu kalbėjosi pirmas akimirkas. Atmintis 
išsaugojo tik jo pasiūlymą atsisėsti bei vardą ir 
pavardę - Ana Bleik. Džadui paklausus, kuo 
skundžiasi, pagalvojusi, Ana atsakė, jog nega- 
linti įvardinti. Ji net nesanti tikra, ar turi kuo 
skųstis. Kažkuris jos pažįstamas gydytojas kaž- 

kaip prasitaręs, jog Džadas - vienas geriausių 
šalies psichoanalitikų ir ji nutarusi pas jį ateiti. 
Džadui pasidomėjus, kuo vardu jos bičiulis, 
Ana išsisuko neatsakiusi. Jo pavardę ji galėjo 
surasti ir telefono knygoje. 

Jis įrodinėjo, jog iki kaklo paskendęs dar- 
buose, jog negaljs imti naujų pacientų, siūlė 
kreiptis į kitus specialistus, tačiau Ana buvo 
neperkalbama, ramiai tvirtino, jog gydytis nori 
tik pas jį. Galop Džadas nusileido. Jeigu nepai- 
sysi beveik nejuntamos vidinės įtampos, Ana 
atrodė be galo rami, ir jis nutarė, jog viskas labai 
paprasta. Džadas nusižengė taisyklei niekada 
nepriimti pacientų be kito gydytojo siuntimo ir 
paaukojo priešpiečių valandą. Nors Ana lanky- 
davosi du kartus per savaitę, dabar jis apie ją 
žinojo nė kiek ne daugiau, nei po pirmo pokal- 
bio. Beje, Džadas kai ką sužinojo apie save. Jis 
įsimylėjo - pirmą kartą po Elžbietos mirties. 

Paklausęs, ar myli savo vyrą, nekentė 
savęs už norą išgirsti „ne". Tačiau Ana tarė: 
„Taip. Jis geras žmogus ir labai stiprus". 

- Kur gimėte? 

- Rivjere, mažame miestelyje netoli Bosto- 
no. 

- Tėvai gyvi? 

- Tik tėvas. Mama mirė nuo širdies smūgio, 
kai buvau dvylikos metų. 

- Jiedu sutarė? 

- Taip. Jie labai mylėjo vienas kitą. 

„Matosi“, - džiugiai pagalvojo Džadas. Nuo- 
lat bendraujant su psichiniais ligoniais pokalbis 
su Ana buvo nelyginant gurkšnis gaivaus ba- 
landžio oro kaitrią vasaros dieną. 

- Brolių ar seserų turite? 

- Ne. Esu vienturtė. Beje, išlepinta vienturtė, 
- ji nusišypsojo giedra, draugiška šypsena, be 
mažiausio apgavystės ar veidmainystės šešė- 
lio. 

Ana papasakojo, jog su tėvu, dirbusiu vals- 
tybės aparate, ilgai gyveno užsienyje. Jam vėl 
vedus ir persikėlus į Kaliforniją ji pradėjo dirbti 
Jungtinėse Tautose vertėja. Ana laisvai mokėjo 
prancūzų, italų ir ispanų kalbas. Būsimą vyrą 
susitiko per atostogas Floridoje. Jis turėjo kaž- 
kokią statybos firmą. Ypatingo įspūdžio nepa- 
darė, bet pasirodė besąs atkaklus gerbėjas ir 
po dviejų mėnesių Ana už jo ištekėjo. Gyveno 
jie Niudžersyje. Po drauge praleisto pusmečio 
Ana atėjo pas psichoanalitiką. 

Tat viskas, ką Džadui pavyko sužinoti per 
tris savaites. Iki šiol absoliučiai nenutuokė, kas 
jai yra. Ana blokuodavo visas jo pastangas. 
Prisiminė kai kuriuos pirmo susitikimo metu 
pateiktus savo klausimus. 

- Ponia Bleik, čia atėjote dėl vyro? 

Neatsakė. 

- Įtariate, jog neištikimas? 

- Ne, - nustebusi. 

- Turite meilužį? 

- Ne, - piktai. 

Džadas, stengdamasis rasti geriausią būdą 
prasiskverbti pro Anos minčių užkardą, susi- 
mąstė ir, kad užčiuoptų jautrią vietą, nutarė 
probėgšmais pasidomėti dažniausiai sutinka- 
momis problemomis. 

- Pykstatės dėl pinigų? 

- Ne. Jis labai dosnus. 

- Kokie nors nesklandumai su giminėmis? 

- Jis našlaitis, o mano tėvas gyvena Kalifor- 
nijoje. 

- Jūs arba jūsų vyras vartojate narkotikus? 

- Ne. 

Džadas klausė apie alkoholizmą, frigidišku- 
mą, nėštumo baimę - apie viską, ką įstengė 
prisiminti. Kiekvieną kartą, Žvilgtelėjusi į jį, Ana 
purtė galvą arba atsakinėjo vienu žodžiu. Kai 
gydytojas darydavosi atkaklesnis, ji suturėda- 
vo: „Prašom, būkite kantrus. Nereikia manęs 
skubinti'. 

Į ką nors kitą Džedas jau seniausiai būtų 
numojęs ranka. Bet Anai jis norėjo padėti. Dar 
daugiau - norėjo matytis su ja. 

Dabar kalbėdavosi jos pasiūlyta tema. Su 
tėvu Ana apkeliavo tuziną įvairiausių šalių, suti- 
ko aibę įdomių Žmonių. Ji turėjo skvarbų protą 
ir subtilų humoro jausmą. Paaiškėjo, jog jiems 
patinka tie patys literatūros bei muzikos kūri- 
niai, teatro spektakliai. Su Džadu ji elgėsi pa- 
kankamai nuoširdžiai, bet vis dėlto jis jai buvo 
tik gydytojas. Kokia karti ironija! Visus tuos 
metus jis nesąmoningai ieškojo tokios moters, 
kaip Ana. Kai pagaliau ji atėjo, jis privalėjo 
išnarplioti ją jaudinančią kebeknę ir išleisti atgal 
pas vyrą. 

Anai įėjus į kabinetą, Džadas atsisėdo ant 
kėdės šalia kušetės ir laukė, kol ji atsiguls. 

- Ne šiandien, - tyliai tarė. - Atėjau, kad 
pasiteiraučiau, ar negaliu kuo nors pagelbėti. 
Man labai patiko Kerol. Kam prireikė ją žudyti? 

- Nežinau. 

- Policija ką nors įtaria? 

„Taigi!“ - su kartėliu pagalvojo Džadas. 

- Turi kažkokias versijas. 

- Įsivaizduoju, kaip jums negera. Norėjau tik 
užeiti pasakyti, kad nuoširdžiai užjaučiu. Net 
nežinojau, ar ateisite šiandien. 

- Ir neketinau, bet... na, apskritai, aš čia. 
Jeigu jau susitikome, tai gal imkime ir pasikal- 
bėkime šiek tiek apie jus? 

- Nesu įsitikinusi, - mažumą patylėjusi tarė 
Ana, - jog turime apie ką kalbėtis. 

Džadas pajuto, kaip suspurdėjo širdis. 
Nejau nori pasakyti, jog daugiau jos neišvys? 

- Kitą savaitę rengiamės su vyru į Europą. 

- Puiku, - išgirdo savo balsą. 

- Apgailestauju, kad be reikalo gaišinau, 
daktare Stivensai. Prašom atleisti. 

- Niekai, - Džadas iš susijaudinimo užkimo. 

Ji palieka jį. Visam laikui. 

Ana išėmė pinigus iš rankinuko. Visi kiti 
pacientai atsiųsdavo čekį, ji gi visada mokėda- 
vo grynais. 

- Ne, - paprieštaravo Džadas. - Jūs atėjote 
kaip draugas. Aš.:. dėkoju. 

Staiga jis pasielgė taip, kaip niekada su 
pacientais nesielgdavo. 

- Noriu, kad ateitumėt dar kartą, - išlemeno. 

- Kodėl? 

„Todėl, kad nepakeliama mintis, jog daugiau 
tavęs neišvysiu, - mintyse kalbėjo Džadas. - 
Todėl, kad daugiau tokios nebesutiksiu. Todėl, 
kad graužiuosi, jog anksčiau tavęs nesutikau. 
Todėl, kad myliu tave". Tačiau garsiai pasakė: 

- Manau, galėtume... susumuoti. Galutinai 
įsitikinti, jog viskas gerai. 

- Norite, - Ana šyptelėjo, - surengti išleistu- 
vių vakarą. | 

- Kažkas panašaus. Sutarta? 

- Jeigu būtinai reikia, tada ateisiu. - Ji priėjo 
artyn. - Visą laiką trukdžiau jums. Jūs puikus 
specialistas, daktare Stivensai. Prireikus pagal- 
bos būtinai kreipsiuosi į jus. 

Ana ištiesė ranką ir jis pagarbiai ją paspau- 
dė. 

- Ateisiu penktadienį, - pažadėjo. 

- Penktadienį... - aidu pakartojo Džadas. 

Jis žiūrėjo, kaip ji priėjo prie durų, jas atida- 
rė ir dingo. Dar niekada Džadas nesijautė toks 
vienišas. Tačiau sėdėti sudėjęs rankas negalė- 
jo. Reikia rasti atsakymą. Ir privalo rasti anks- 
čiau, negu Makgreivis jį sunaikins. Leitenantas 
įtarė jį nužudžius du Žmones, o jis negalėjo 
įrodyti savo nekaltumo. Bet kuriuo momentu 
galėjo areštuoti. Tat palaidotų jo profesinę kar- 
jerą. Be to įsimylėjo ištekėjusią moterį, kurios 
nuo penktadienio daugiau niekada nebematys. 

Likusi diena praplaukė lyg rūke. Keli pa- 
cientai probėgšmais prisiminė Kerol, tačiau iš 
tikrųjų jie galvojo tik apie save ir savo proble- 
mas. Džadas bandė susikoncentruoti, tačiau 
bergždžiai - mintys, ieškodamos išeities iš su- 
siklosčiusios situacijos, sklandė kažkur toli. 

Septintą išleidęs paskutinį pacientą nuėjo 
prie baro ir įsipylė neskiesto viskio. Alkoholis 
akimoju apkvaitino ir Džadas prisiminė, jog nuo 

ryto nieko nevalgė. Net mintis apie valgį kėlė 
šleikštulį. Atsisėdęs krėslan Džadas susimąstė. 
Jo pacientų ligos istorijose nebuvo nieko, už ką 
vertėtų atimti gyvybę. Koks nors šantažistas 
galėjo pabandyti pavogti. Tačiau šantažistai 
dažniausiai baisūs bailiai, jie naudojasi kitų silp- 
nybėmis. Todėl Kerol užtiktas nusikaltimo vie- 
toje galėjo išsigandęs nužudyti, tačiau tai būtų 
padaręs greitai, vienu smūgiu. Nebūtų kanki- 
nęs. Reikia ieškoti kito paaiškinimo. 

Džadas, narpliodamas dviejų paskutinių 
dienų įvykius, sėdėjo ilgai. Galop liovėsi ir atsi- 
dusęs pakilo. Zvilgtelėjęs į laikrodį nustebo, 
kad jau taip vėlu. 

Iš pastato Džadas išėjo dešimtą valandą. 
Pūtė žvarbus vėjas, vėl snigo. Kitoje Leksing- 
tono prospekto pusėje raudonos ir baltos spal- 
vų neoninė reklama parduotuvės vitrinoje 
priminė: „Tik šešios dienos beliko nusipirkti 
Kalėdų dovanas'. 

Mašinų nesimatė, tad Džadas nutarė nu- 
kirsti kampą ir, nepriėjęs perėjos, pasuko tie- 
siai link garažo. Staiga už nugaros išgirdo 
gausmą ir atsigręžė. | jį artėjo didžiulis juodas 
limuzinas užgesintais žibintais. Tarp jų bebuvo 
likę dešimt pėdų. „Girtas mulkis", - šmėstelėjo 
Džadui ir jis ėmė bėgti link šaligatvio. Didinda- 
mas greitį automobilis sekė paskui. Per vėlai 
gydytojas suvokė, jog vairuotojas sąmoningai 
bando jį partrenkti. 

Paskutinis prisiminimas - stiprus .smūgis į 
nugarą. Akimirką gatvę nušvietė ryškios Žvaigž- 
dės, susproginėjusios jo gerklėje. Tą sekundę 
jam viskas paaiškėjo. Jis suprato, kodėl nužudė 

Džoną Hanseną ir Kerol Roberts. Džadas paju- 
to džiaugsmą. Viską turi pranešti Makgreiviui. 
Sviesa užgeso, liko tik tamsios nakties tyla. 


Iš išorės Devyniolikta policijos nuovada pri- 
minė mokyklą: raudonos sutrūkinėjusios ply- 
tos, apsilupęs tinkas, balandžių išmatomis 
aptaškyti karnizai. Siai nuovadai priklausė Man- 
heteno teritorija nuo 59-osios iki 86-0sios gat- 
vės ir nuo Penktosios iki Yst River. 

Apie partrenktą pėsčiąjį budinčiam buvo pra- 
nešta pradžioje vienuoliktos ir šis ligoninę sujun- 
gė su detektyvų biuru. Devynioliktajam išpuolė 
sunki naktis. Dėl orų šoktelėjo apiplėšimų ir iš- 
prievartavimų skaičius. Gatvės virto ledo dykynė- 
mis, kuriose chuliganai terorizavo sunkiai per jų 
valdas besikapstančius vienišus keleivius. Biure 
buvo tik Frenkas Andželis ir seržantas, tardęs 
įtariamą sukėlus gaisrą. Kiti buvo išsiskirstę pagal 
skubius iškvietimus. Suskambus telefonui ragelį 
pakėlė Andželis. Medicinos sesuo pasakė, jog 
nukentėjusysis prašo leitenanto Makgreivio. 
Makgreivis buvo išėjęs į archyvą. Ji padiktavo 
nukentėjusiojo duomenis ir Andželis pažadėjo 
nedelsiant atvažiuoti. 

Jis dėjo ragelį, kai atsidarė duris ir įėjo 
Makgreivis. 
 - Reikia važiuoti, - tarė Andželis, glaustai 
išdėstęs pokalbį su budinčia sesele. 

- Palauks, - burbtelėjo Makgreivis. - Pir- 
miausia reikia pasikalbėti su kapitonu tos nuo- 
vados, kurios teritorijoje tai atsitiko. 

Stebėdamas renkantį numerį leitenantą An- 
dželis galvojo, ar šis jau Žino apie jo apsilanky- 

mą pas kapitoną Bertelį. Pokalbis išėjo itin trum- 
pas. 

- Leitenantas Makgreivis - geras policinin- 
kas, - pradėjo Andželis, - bet man regis, kad jis 
vis dar prislėgtas penkerių metų senumo įvykių. 

Kapitonas šaltai į jį dėbtelėjo. 

- Kaltinate leitenantą noru atkeršyti daktarui 
Stivensui? 

- Niekuo nekaltinu. Tik norėjau, kad žinotu- 
mėte. 

- Puiku, aš žinau. - Ir viskas. 

Telefonu Makgreivis kalbėjo kokias tris mi- 
nutes, o Andželis tuo metu nekantriai žingsnia- 
vo po kambarį. Dar po dešimties minučių jiedu 
sėdėjo į ligoninę važiuojančioje policijos maši- 
noje. 

Daktarą Stivensą paguldė šeštame aukšte 
nedidelėje patalpoje gale koridoriaus, persi- 
sunkusio visoms ligoninėms būdingu salstelė- 
jusiu kvapu. Budinti seselė detektyvus palydėjo 
pas Džadą. 

- Kokia jo būklė? - paklausė Makgreivis. 

- Viską pasakys gydantis gydytojas, - 
šiurkštokai atsakė ji. Tiesiog stebuklas, kad liko 
gyvas. Greičiausiai jam sutrenkti smegenys, pa- 
kenkta krūtinės ląsta ir sulaužyta kairė ranka. 

- Sąmonę turi? - paklausė Andželis. 

- Taip. O kokių pastangų reikėjo, kad pri- 
verstum gulėti. - Seselė kreipėsi į Makgreivį. - 
Be paliovos kartoja norįs jus pamatyti. 

Jie jėjo į šešiavietę palatą. Sesuo mostelėjo 
į širma atitvertą kampą. Pusiau sėdomis atsirė- 
męs į pagalves tįsojo Džadas, išblyškęs, ap- 
tvarstyta galva, sugipsuota kaire ranka. 

- Girdėjau, nelaimingas atsitikimas? - tars- 
telėjo Makgreivis. 

- Tai - ne atsitikimas, - vos girdimu, virpčio- 
jančiu balsu atsakė Džadas. - Kažkas norėjo 
mane užmušti. 

- Kas? - pasidomėjo Andželis. 

- Nežinau, bet viskas sutampa, - jis Žvilgte- 
tėjo į Makgreivį. - Džonas Hansenas ir Kerol 
Roberts - atsitiktinės aukos. Zudikai medžioja 
mane. 

- Kodėl taip nutarėte? - nustebo leitenantas. 

- Hanseną nužudė, nes apsivilko mano gel- 
tonąją striukę. Jie tikriausiai matė, jog ja vilkė- 
damas atėjau į darbą. Hanseną palaikė manimi. 

- Gali būti, - pastebėjo Andželis. 

- Zinoma, - sutiko Makgreivis ir, pasisukęs 
į Džadą, pridūrė, - supratę, jog ne tą nužudė, 
atėjo į jūsų kabinetą, nuplėšė rūbus ir pamatę, 
kad jūs - negrė, sužvėrėję iš įsiūčio negyvai jus 
nukankino? 

- Kerol nužudė, nes ją rado ten, kur tikėjosi 
rasią mane. 

Iš vidinės kišenės Makgreivis išsitraukė 
kelis popieriaus lapelius. 

- Prieš važiuodamas čia pasikalbėjau su 
nuovados, kurios teritorijoje įvyko incidentas, 
kapitonu. 

- Tai - ne incidentas. 

- Būdinčiojo pranešime sakoma, jog ėjote 
važiuojamąja dalimi. 

- Važiuojamaąja dalimi? - bejėgiškai perklau- 
sė Džadas. 

- Per gatvę ėjote draudžiamoje vietoje, dak- 
tare. 

- Nebuvo nė vienos mašinos, todėl aš... 

- Viena mašina buvo, - patikslino Makgrei- 
vis, - bet jūs jos nepastebėjote. Snigo, blogas 
matomumas ir vairuotojas jūsų nepastebėjo. 
Netikėtai jus išvydęs užgulė stabdžius, bet sli- 
džiame kelyje mašiną sumėtė ir užkabino jus. 
Išsigandęs vairuotojas paspruko. 

- Viskas įvyko anaiptol ne taip, jis važiavo 
išjungęs šviesas. 

- Ir jūs tat laikote įrodymu, jog jis nužudė 
Hanseną ir Roberts? 

- Kažkas bandė nužudyti, - neatlyžo Dža- 
das. 

- Nieko nebus, daktare, - palingavo galvą 
Makgreivis. 

- Ko nebus? 

- Nejau tikrai tikitės, jog pulsiu ieškoti kaž- 
kokio mistinio žudiko, kad jūs liktumėte šešėly- 
je? - Jo tonas pasikeitė. - Ar žinojote, kad jūsų 
sekretorė nėščia? 

„ Džadas užsimerkė ir atsišliejo į pagalves. 
Štai apie ką norėjo pasikalbėti Kerol! Ji nujautė. 
Makgreivis galvoja... 

- Ne, - nuovargio kupinu balsu atsakė ir 
pažiūrėjo į detektyvą, - nežinojau. 

Džadui vėl įsiskaudėjo galvą. Maudė visą 
kūną. Sunkiai pavyko nuslopinti kylantį šleikš- 
tulį. Jau ketino skambinti budinčiai seseriai, bet, 
apsigalvojęs, nutarė nesuteikti Makgreiviui 
tokio malonumo. 

- Perverčiau mūsų archyvą, - tęsė leitenan- 
tas. - Kaip vertinate faktą, jog jūsų žavioji juoda- 
odė sekretorė, prieš pradėdama dirbti pas jus, 
buvo prostitutė? - Gydytojo galvą, regis, tuoj 

perskels nepakeliamas skausmas. - Žinojote 
tai, daktare Stivensai? Galite neatsakyti. Viską 
žinojote, nes būtent jūs prieš ketverius metus 
išsivežėte ją iš teismo salės, kur ji buvo patekusi 
apkaltinus vyrų užkabinėjimu gatvėje. Ar tik 
neperlenkėte, daktare, vakarykštę prostitutę 
pasisamdę aukščiausios klasės specialisto 
sekretore? 

- Prostitutėmis negimstama, - atsakė Dža- 
das. - Norėjau pagelbėti šešiolikmetei mergaitei 
išbristi iš purvo. 

Kreivai vyptelėjęs Makgreivis išėjo iš pala- 
tos. 

Džado galvoje atrodė dunksi garo 
kūjis. 

- Kaip jaučiatės? - sunerimo Andželis. 

- Atėjote man pagelbėti, - sušnibždėjo Dža- 
das. - Kažkas nori mane nužudyti. 

- Ar ką nors įtariate? 

- Ne. 

- Turite priešų? 

- Ne. 

- Gal turtas? Gal paveldėtojai nori jūsų mir- 
ties? 

- Ne. 

- Ką gi, - atsiduso Andželis, - vadinasi, nėra 
priežasties, verčiančios jus sunaikinti. O jūsų 
pacientai? Jeigu duotumėte sąrašą, galėtume 
visus patikrinti. 

- Neturiu teisės. 

Andželis tiriamai žvelgė į gydytoją, o paskui 
paklausė: 

- Kaip vadinasi Žmogus, manantis, jog visi 
nori jį nužudyti? 

- Šizofrenikas, apimtas... - pastebėjęs An- 
dželio veido išraišką Džadas nutilo, nebaigęs 
minties. - Ar tik jūs nemanote, jog aš... 

- O kaip galvotumėte jūs manim dėtas? 
Jeigu aš gulėčiau štai šioje lovoje ir tą patį 
kalbėčiau, ką jūs, kaip gydytojas, pasakytumė- 
te? 

Pulsuojantis galvos skausmas privertė 
Džadą užsimerkti. 

- Manęs laukia Makgreivis, - priminė Andže- 
lis. 

- Luktelkite... Suteikite galimybę įrodyti 
savo teisumą. 

- Kaip? 

- Tas, kas nori mane nužudyti, nesiliaus. 
Noriu, kad kas nors būtų nuolat su manim. Kitą 
kartą kėsinantis juos bus galima sučiupti. 

- Daktare Stivensai, - liūdnai šyptelėjo An- 
dželis, - jeigu kas nors tikrai nori jus nužudyti, 
tai nesukliudys visa pasaulio policija. Jeigu 
jiems nepavyks šiandien, tai padarys rytoj. 
Jeigu nieko neišėjo Niujorke, pasistengs suras- 
ti kitą vietą. Visai nesvarbu, kas jūs - karalius, 
prezidentas ar paprastas darbininkas. Gyveni- 
mas - ypatingai plona gijelė ir nereikia daug 
pastangų, kad ją nutrauktum. 

- Vadinasi, niekuo negalite pagelbėti? 

- Galiu tik patarti. Pakeiskite buto durų 
spyną ir patikrinkite, ar sandariai užsidaro visi 
langai. Nieku gyvu nejįsileiskite nepažįstamų 
žmonių. Nieko. 

Džadas linktelėjo, jo gerklė perdžiūvo. 

- Jūsų laiptinėje yra šveicorius ir liftininkas, 
- tęsė Andželis, - ar jie patikimi? 


50 —— 


- Šveicorius pas mus dirba dešimt metų, 
liftininkas - aštuonerius. Aš absoliučiai pasitikiu 
abiem. 

- Gerai, - pritariamai linktelėjo Andželis. - 
Paprašykite, kad jie nežiopsotų. Jeigu jie bus 
akylūs, vargu bau kas nors prasmuks nepaste- 
bėtas. - Andželis pasuko link durų, bet staiga 
stabtelėjo. - Kai ką sugalvojau, bet gal nieko 
neišeis. 

- Tikrai? - susidomėjo Džadas. 

- Tas vaikinas, kuris nužudė Makgreivio 
partnerį... 

- Zifrenas. 

- Jis tikrai kuoktelėjęs? 

- Taip. Jį išsiuntė į uždarą psichiškai nesvei- 
kų nusikaltėlių ligoninę. 

- Gal jis siunta ant jūsų, kad ten pateko? Aš 
patikrinsiu. Reikia įsitikinti, kad nepaspruko. 
Paskambinkite man rytą. 

- Ačiū, - su palengvėjimu atsiduso Dža- 
das. 

- Tai - mano darbas. Jeigu esate dėl visko 
kaltas, padėsiu Makgreiviui jus demaskuoti, - ir 
vėl buvo beišeinąs, ir vėl stabtelėjo. - Makgrei- 
viui nebūtina Žinoti, kad aš tikrinu Zifreno buvi- 
mo vietą. 

Supratau. 

Vyrai nusišypsojo vienas kitam, ir Andželis 
išėjo iš palatos. Džadas liko vienas. Kaupėsi 
debesys. Jis suvokė, jog seniai būtų areštuotas 
įtariant žmogžudyste, jeigu ne viena aplinkybė 
- Makgreivio charakteris. Jis troško keršto, bet 
norėjo, kad viskas būtų savo vietose, kad kalti- 
nimai būtų nepaneigiamai pagrįsti. 

O jeigu įvykis Leksingtono prospekte vis 
dėlto nelaimingas atsitikimas? Tikrai snigo, nu- 
spaudus stabdžius mašina galėjo nepaklusti 
vairuotojui ir, pradėjusi slysti, užkliudė Džadą. 
Bet kodėl važiavo užgesinęs šviesas? Kodėl 
taip netikėtai automobilis atsidūrė netoli jo? Ne. 
Džadas neabejojo, jog jį norėjo nužudyti ir Žu- 
dikas bandys dar kartą. Taip begalvodamas 
užmigo. 


Ankstų rytą į ligoninę atvažiavo Peteris ir 
Nora Hadliai. Apie įvykį išgirdo per radiją. 

Neaukštas, baisiai liesas Peteris užaugo 
tame pačiame nedideliame Nabraskos mieste- 
lyje, kaip ir Džadas. Jų draugystė prasidėjo 
vaikystėje ir sutvirtėjo medicinos koledže, kur 
drauge mokėsi. 

Nora, prašmatni blondinė su dideliu biustu, 
kiek per dideliu jos penkioms pėdoms ir trims 
coliams, gimė Anglijoje. Linksma, gyvybinga ji 
iš karto palenkdavo pašnekovą ir po kokių 
poros minučių imdavai manyti, jog pažįsti ją 
visą gyvenimą. 

Vengdami paminėti Kerol Roberts jie paple- 
pėjo pusvalandį. Peteris su Nora nežinojo, kad 
Džonas Hansenas - jo pacientas, o Makgreivis, 
tik dėl jam vienam žinomų priežasčių, nieko 
nepranešė žurnalistams. 

Kai jie jau pakilo išeiti, Džadas paprašė Peterį 
užtrukti ir papasakojo apie Harisoną Burką. 

- Kaip gaila, - nuliūdo Peteris. - Siūsdamas 
pas tave suvokiau, jog liga įsisenėjusi, bet vy- 
liausi, kad dar ne viskas prarasta. Žinoma, teks 
izoliuoti. Kada rengiesi tai padaryti? 

- Išėjęs iš čia, - atsakė, žinodamas, kad 
meluoja. 

Jis nenorėjo Burko uždaryti ligoninėje. Bent 
jau ne dabar. Iš pradžių turi išsiaiškinti, ar ne jis 
įvykdė tas dvi žmogžudystes. 

- Brolau, jeigu reikės mano pagalbos, 
skambink. 

Peteris išėjo. Džadas gulėjo, svarstydamas 
susiklosčiusią situaciją. Kadangi negalėjo mo- 
tyvuotai paaiškinti kėsinimosi į jo gyvybę, piršo- 
si išvada apie liguistos psichikos Žmogų, 
įsikalusį, jog Džodas jam kažkaip pakenkė. 
Tokie galėjo būti du: Harisonas Burkas ir Amo- 
sas Zifrenas. Jeigu Burkas neturės Džono Han- 
seno mirties valandai alibi, Džadas paprašys 
detektyvo Andželio išsiaiškinti, ką Burkas veikė 
tą nelemtą rytą. Jeigu Burkas turės alibi, teks 
patikrinti Zifreną. Pokalbio su Makgreiviu sukel- 
ta depresija pamažu traukėsi. Pagaliau jis su- 
vokė, ko griebtis. Nekantravo išeiti iš ligoninės. 

Paskambinęs budinčiai sesutei Džadas pa- 
prašė pakviesti gydytoją. Po dešimties minučių 
daktaras Seimuras Harisas įėjo į palatą. Džadas 
seniai jį pažinojo ir jautė gilią pagarbą už profe- 
sionalumą. 

- Na, prabudo miegančioji gražuolė. Baisiai 
atrodai. 

Džadui jau įkyrėjo tos kalbos. 

- Jaučiuosi puikiai, - pareiškė, - ir noriu iš 
čia išeiti. 

- Kada? 

- Nedelsiant. 

Daktaras Harisas priekaištingai į jį pažvel- 
gė. 

- Juk ką tik pas mus patekai. Kodėl nepa- 
viešėjus kelias dienas? Kad nenuobodžiautum, 
atsiųsiu porą žavių slaugių. 

- Dėkui, Seimurai, bet aš tikrai turiu išeiti. 

- Gerai, - atsiduso Harisas. - Tu, mano 
mielasis, gydytojas. Asmeniškai aš tokios būk- 
lės neleisčiau net savo katinui keltis. - Jis ati- 
džiai pažiūrėjo į Džadą. - Gal galiu kuo nors 
pagelbėti? - Džadas papurtė galvą. - Ką gi, 
paprašysiu, kad panelė Bedpen atneštų tavo 
drabužius. 

Po pusvalandžio prie ligoninės sustojo re- 
gistratūros iškviestas taksi. Penkiolika minučių 
po dešimtos Džadas atvažiavo į darbą. 

Priėjęs prie telefono Džadas surinko Devy- 
nioliktosios nuovados numerį. Budinčiajam su- 
jungus su detektyvų biuru ragelyje pasigirdo 
Makgreivio bosas: „Leitenantas Makgreivis". 

- Prašom pakviesti detektyvą Andželį. 

- Luktelkite. 

- Detektyvas Andželis klauso, - išgirdo po 
minutės. 

- Džadas Stivensas. Norėčiau žinoti, ar tu- 
rite mus dominančią informaciją. 

- Aš pasidomėjau, - išsisukinėdamas atsa- 
kė Andželis. 

- Jūs sakykite tik „taip“ arba „ne“. - Dža- 
das išgirdo plakant savo širdį. - Zifrenas ligo- 
ninėje? 

Rodėsi, praėjo visa amžinybė, kol Andželis 
atsakė: „Taip, jis vis dar ten". 

- O, - Džadas pajuto didžiulį nusivylimą. - 
Aišku. 

- Apgailestauju. 

- Dėkui, - ir padėjo ragelį. 

Vadinasi, liko Harisonas Burkas, beviltiš- 
kas šizofrenikas, įsitikinęs, jog visi nori jį nužu- 
dyti. Ar galėjo Burkas smogti pirmas? Džonas 
Hansenas iš jo kabineto išėjo be dešimt vienuo- 
liktą ir po kelių minučių jį nužudė. Vadinasi, 
reikia išsiaiškinti, kur tuo metu buvo Burkas. 
Džadas paskambino į jo darbą. 

- „Internešni Stil", - belytis, nelyginant auto- 
mato, balsas. 

- Prašom poną Harisoną Burką. 

Džadas tikėjosi, jog ragelį pakels sekretorė. 
Jeigu Burkas pats prieis prie telefono... 

- Pono Burko kabinetas, - pasigirdo moters 
balsas. 

- Kalba daktaras Džadas Stivensas. Norė- 
čiau kai ko paklausti. 

- Prašom, daktare Stivensai, - balse pasigir- 
do palengvėjimo, beje, atmiežto blogos žinios 
nuojauta, gaidelės. 

Ji žinojo, jog Džadas Burko psichoanaliti- 
kas. Ar ji tikėjosi jo pagalbos? Burkas kažkuo 
ją sunervino? 

- Matote, pono Burko sąskaita... - pradėjo 
Džadas. 

- Jo sąskaita? - mergina net nebandė slėpti 
nusivylimo. 

- Mano sekretorė, - skubiai tęsė Džadas, - 
ji... na, ji daugiau nebedirba pas mane ir aš 
niekaip negaliu susigaudyti jos užrašuose. Ji 
pažymėjusi, jog ponas Burkas buvo atėjęs pas 

mane pirmadienį, dešimtą trisdešimt, o aš to 
neprisimenu. Gal galėtumėte pažiūrėti jo pirma- 
dienio dienotvarkę? 

- Tuoj, - sekretorė akivaizdžiai jį smerkė. 
Džadas galėjo perskaityti jos mintis. Sefas 
kraustosi iš proto, o psichoanalitikas rūpinasi 
tik savo atlygiu. Po kelių minučių ji vėl paėmė 
ragelį. - Regis jūsų sekretorė suklydo, daktare 
Stivensai. Ponas Burkas negalėjo pas jus ateiti 
pirmadienio rytą. 

- Gal jūs apsirikote? - nesiliovė Džadas. - Jos 
žurnale užrašyta nuo dešimtos trisdešimt iki... 

- Man nesvarbu, kas ten parašyta, daktare, 
- nemandagiai nutraukė sekretorė, suerzinta 
Džado įkyrumo. - Pirmadienio rytą ponas Bru- 
kas turėjo pasitarimą, prasidėjusį aštuntą valan- 
dą ryto. 

- O ar negalėjo ištrūkti kokiai valandai? 

- Ne, daktare. Ponas Burkas visą dieną 
neišeina iš kabineto, - ji jau kaltino. - Negi 
nematote, kad jis ligonis? Ką darote, kad jam 
padėtumėte? 

Vadinasi, jis klydo. Tai ne Zifrenas ir ne 
Burkas. Tada - kas. Ratas užsisklendė, jis grįžo 
į pradinį tašką. Kažkas nužudė jo sekretorę ir 
pacientą. Įvykis gatvėje galėjo būti atsitiktinis, 
galėjo būti ir specialiai parengtas. Tuo momen- 
tu, artėjant juodam limuzinui, Džadas neabejo- 
jo, jog yra medžiojamas. Tačiau dabar, 
mažumėlį aprimęs, jis galėjo sutikti, jog pasku- 
tinių dienų nervinės įtampos sudirgintas atsitik- 
tinį įvykį galėjo palaikyti kruopščiai suplanuotu 
pasikėsinimu į gyvybę. Tuo momentu suskam- 
bo telefonas. Jis tuoj pažino Anos balsą. 

- Jūs užimtas? 

- Ne. Galiu pasikalbėti. 

- Perskaičiau, kad jus partrenkė mašina, - 
susirūpinusi tarė ji. - Anksčiau norėjau paskam- 
binti, bet nežinojau, kur esate. 

- O, nieko baisaus. Daugiau nevaikščiosiu 
važiuojamąja dalimi. 

- Laikraščiai rašo, jog tai - nelaimingas atsi- 
tikimas. 

- Taip. 

- Vairuotoją surado? 

- Ne. Ko gero, koks nors pienburnis nutarė 
pasilinksminti juodu limuzinu išjungtomis švie- 
somis. 

- Jūs neklystate? - paklausė Ana. 

Klausimas nustebino Džadą. 

- Apie ką jūs? 

- Nežinau, - ji dvejojo. - Na, apskritai, Kerol 
nužudė. Dabar šitai... 

Vadinasi, ir jai taip pat atrodo. 

- Gali pamanyti, jog laisvėn ištrūko kažkoks 
maniakas, - pridūrė. 

- Jeigu iš tikrųjų taip, policija jį sučiups, - 
nuramino Džadas. 

- Jums niekas negresia? 

Džadas pajuto džiaugsmingai suspurdant 
širdį. | 

- Žinoma, ne, - žvaliai atsakė. Įsivyravo 
nejauki tyla. Kiek daug norėtų pasakyti Anai, 
bet... Nereikia paprasčiausio susirūpinusio gy- 
dytojo sveikata paciento skambučio laikyti ne- 
Žinia kuo. Ana pasirengusi padėti kiekvienam, 
ištiktam nelaimės. Nėra ko tuščiai viltis. - Ar 
pamatysiu jus penktadienį? - paklausė. 

- Taip, - jos balse pasigirdo keistos gaide- 
lės. Nejau apsigalvojo? 

- Juk susitarėme, - neleido abejoti Džadas. 

- Taip. Iki pasimatymo, daktare Stivensai. 

- Iki pasimatymo, ponia Bleik. Ačiū už skam- 
butį. Dar kartą nuoširdžiai ačiū. 

Padėjo ragelį. Įdomu, ar suvokia jos vyras, 
kad jam pasisekė. Ana nedaug apie jį kalbėjo, 
bet Džadas įsivaizdavo jį esant protingą ir gražų 
Žmogų. Sportininkas, filantropas, verslininkas. 
Džadas norėtų turėti tokį draugą. Be abejo, 
kitomis aplinkybėmis. 


Tą dieną daugiau nieko ypatingo neįvyko. 
Išleidęs paskutinį pacientą susirado kasetę su 
įrašytu paskutiniu savo ir Bruko pokalbiu, per- 
klausė, kai ką pasižymėdamas bloknote. Kitos 
išeities nebuvo - rytoj teks paskambinti kom- 
panijos prezidentui ir papasakoti apie Harisono 
būklę. Zvilgtelėjęs pro langą nustebo, jog jau 
sutemo. Pasirodo, jau greitai aštuonios valan- 
dos. Dabar, baigęs visus darbus, pasijuto ne- 
žmoniškai išvargęs. Skaudėjo šonkaulius, 
pradėjo mausti ranką ir nuolatinis, pulsuojantis 
galvos skausmas. Kaip gera bus parėjus namo 
pagulėti karštoje vonioje. . 

Džadas sudėjo į spintą visas kasetes, ant 
stalo pasiliko tik paskutinę - pokalbį su Burku. 
Jos galėjo prireikti kitą rytą. Jau apsivilkęs 
paltą buvo beeinąs pro duris, kai suskambo 
telefonas. Grįžęs pakėlė ragelį: „Daktaras Sti- 
vensas". 

Pasigirdo tik sunkus kvėpavimas. 

- Klausau! 

Tyla. Gūžtelėjęs pečiais padėjo ragelį. 
Matyt, apsiriko - nutarė. Užgesinęs šviesą ir 
užrakinęs duris Džadas išėjo koridoriun ir pa- 
suko link lifto. Visi jau seniausiai išsivaikščiojo 
po namus, techninės nakties tarnybos dar ne- 
buvo ir be naktinio sargo Baiglou pastate nieko 
daugiau nebeliko. Priėjęs paspaudė lifto iškvie- 
timo mygtuką. Švieslentėje, rodančioje lifto ju- 
dėjimo kryptį, niekas nekrustelėjo. Jis vėl 
spustelėjo mygtuką. Nieko nepasikeitė. 

Tuo momentu koridoriuje užgeso šviesa. 

Džadas pajuto, kaip jo širdis tarsi stabtelė- 
jo, o paskui ėmė smarkiai daužytis. Pasidarė 
baisu. Ieškodamas degtukų išnaršė kišenes. 
Tuščia. Paliko kabinete. Gal šviesa užgeso tik 
šitame aukšte? Apgraibomis nusigavo iki laipti- 
nės durų ir jas atidarė. Tamsu. Įsitvėręs turėklų 
ėmė leistis žemyn. Toli apačioje pastebėjo šok- 
čiojantį kišeninio Žibintuvėlio spindulį. Kažkas 
kopė aukštyn Džadas su palengvėjimu atsidu- 
so. 

- Baiglou - šūktelėjo. - Baiglou! Čia aš, 
daktaras Stivensas! - Žmogus su žibintuvėliu 
tylėdamas lipo laiptais. - Kas čia?! - Paklausė 
Džadas. Atsakė tik jo balso aidas. | 

Staiga jis suvokė, kas čia. Jo žudikai! Ma- 
Žiausiai jų dvejetas. Vienas rūsyje išjungė elek- 
tros energiją, o kitas blokavo laiptinę, kad jis 
negalėtų pabėgti. 

Zibintuvėlio spindulys artėjo, juos beskyrė 
tik vienas aukštas. Iš baimės Džadas nustėro, 


mn -- 


širdis plakė nelyginant kūjis, kojos neklausė. 
Vargais negalais užsiropštė į savo aukštą, ati- 
darė duris ir atsidūrė neįžvelgiamoje korido- 
riaus tamsoje. O gal jie čia jo tyko? Zingsniai 
laiptuose artėjo. Lyžtelėjęs perdžiūvusias lūpas 
Džadas, skaičiuodamas duris, ėmė slinkti kori- 
doriumi. Pasiekęs savo kabinetą išgirdo pokš- 
telint laiptinės duris. Raktas iškrito iš virpančių 
pirštų. Atsiklaupęs karštligiškai grabinėjo grin- 
dis, kol pagaliau surado. Atsirakino, šmurkšte- 
lėjo į priimamąjį ir tuoj vėl užrakino. Jo kabineto 
durų niekas negalėjo atrakinti be specialaus 
rakto. Koridoriuje aidėjo artėjantys žingsniai. 
Įėjęs į kabinetą paspaudė jungiklį. Jokios nau- 
dos. Elektra išjungia visame pastate. Užrakinęs 
ir kabineto duris į priimamąjį paskambino į De- 
vynioliktąją nuovadą. Trys ilgi signalai ir paga- 
liau vienintelis ryšys su išoriniu pasauliu - 
budinčiojo balsas. 

Kažkas stumtelėjo priimamojo duris. 

- Devynioliktas skyrius. 

- Detektyvą Andželį, - pajutęs palengvėjimą 
tarstelėjo Džadas. - Skubiai. 

- Detektyvą Andželį... Luktelkit. 

Koridoriuje kažkas vyko. Girdėjosi balsai. 
Vadinasi, atėjo ir antras Žmogus. Ką jie ketina 
daryti? 

- Detektyvo Andželio nėra, - ragelyje pasi- 
girdo pažįstamas bosas, - kalba jo partneris 
leitenantas Makgreivis. 

- Džadas Stivensas. Aš savo kabinete. Kaž- 
kas išjungė elektrą ir braunasi pas mane, kad 
nužudytų. 

Jokio atsako. 

- Žinote, daktare, - pagaliau prakalbo Mak- 
greivis, - kodėl jums neatvažiavus į skyrių! Tu- 
rime apie ką pasikalbėti... 

- Negaliu išeiti! - Džadas beveik spiegė, - 
kažkas bando mane nužudyti! 

Kitame laido gale jokio garso. Makgreivis 
juo netiki, vadinasi, neketina ir pagelbėti. Dža- 
das išgirdo, kaip atsidarė durys iš koridoriaus į 
priimamąjį! Bet ten, neturint rakto, neįmanoma 
įeiti. Jie jau prie kabineto. Makgreivis pradėjo 
kažką kalbėti, bet Džadas jau nesiklausė. Ne- 
beliko laiko. Padėjo ragelį. Nebebuvo svarbu, 
ar Makgreivis sutiks atvažiuoti, ar ne. Zmogžu- 
džiai jau už vienerių durų! Gyvenimas itin plona 
gijelė ir nereikia didelių pastangų ją nutraukti. 
Dingo baimė, užleidusi vietą aklam įniršiui. Jis 
nesileis nužudomas, kaip Džonas Hansenas 
arba Kerol Roberts. Jis ginsis. Džadas, ieško- 
damas ginklo, ėmė naršyti po stalą. Peleninė... 
peilis popieriui pjaustyti... nieko tinkamo. Zudi- 
kai greičiausiai turi ginklą. 

Jie ėmė krebždėti už durų ir Džadas suvo- 
kė, jog jam beliko kelios minutės. Pagalvojo 
apie Aną ir pajuto maudžiantį netekties skaus- 
mą. Prisiminė savo pacientus, kad yra jiems 
reikalingas. O Harisonas Burkas! Taip ir nepra- 
nešė kompanijos prezidentui, kad Burką reikia 
izoliuoti. Reikia kasetę padėti į vietą, kad paskui 
jie... Sirdis šoktelėjo. O gal turi kuo kovoti su 
tais beveidžiais žudikais! Išgirdo klaptelint durų 
rankeną. Durys, be abejo, užrakintos, bet nieko 
nereiškia užraktą išlaužti. Džadas paėmė pas- 
kutinį pokalbio su Burku įrašą. Durys nuo jas 
užgriuvusio svorio sugirgždėjo. Išgirdo krapš- 

tant užraktą. „Kodėl nelaužia?" - šmėstelėjo 
Džadui. Šeštas pojūtis šnibždėjo, jog ne šiaip 
sau. Virpančiais pirštais kasetę įdėjo į diktofo- 
ną. Tat buvo vienintelis jo šansas. 

Džadas, stengdamasis tiksliai prisiminti 
savo pokalbį su Burku, akimirką susimąstė. 
Durys vėl sugirgždėjo. Giliai atsidusęs Džadas 
garsiai tarė: „Labai apgailestauju, kad išjungė 
elektrą. Tikiuosi, jog po kelių minučių viskas 
bus sutvarkyta. Atsigulkite ant kušetės ir atsipa- 
laiduokite". 

Krebždesys už durų akimoju liovėsi. Dža- 
das įjungė diktofoną. Tyla. Na, žinoma! Juk 
elektra išjungta. Įsilaužėliai vėl ėmėsi spynos. 
„Na, štai, puiku, - garsiai kalbėjo, tuo pat metu 
ieškodamas degtukų. - Įsitaisykit patogiau". 
Užžiebęs degtuką surado perjungėją, kad dik- 
tofonas veiktų iš elementų gaunama energija. 
Tada vėl jį įjungė. Tuo momentu spragtelėjo 
durų užraktas. Neišlaikė jo paskutinė užkarda. 

- Tai viskas, ką man norite pasakyti? - kabi- 
nete pasklido Burko balsas. - Net nenorite iš- 
klausyti mano įrodymų?! Gal jūs vienas iš jų? 

- Zinote, jog nesu vienas iš jų, - atsakė 
įrašytas Džado balsas. - Aš jūsų draugas. Sten- 
giuosi jums padėti. Papasakokite, kokie jūsų 
įrodymai. 

- Praeitą naktį jie įsibrovė į mano namus. 
Atėjo, kad mane nužudytų. Tačiau aš jiems per 
kietas riešutas. Miegu kabinete, be to, įtaisiau 
visose duryse papildomus užraktus, kad ne- 
įstengtų manęs pasiekti. 

Priimamajame nesigirdėjo nė garso. 

- Policijai pranešėte? 

- Žinoma, ne. Policija su jais išvien. Jiems 
įsakyta mane nušauti. Tačiau nesiryžta šauti, 
kai aplink žmonės. Todėl vengiu nuošalių gat- 


vių. 
- Dėkoju, kad suteikėte šią informaciją. 
- Ką ketinate daryti? 
- Įdėmiai jus išklausau, visa, ką pasakote, 
lieka... - čia Džadas prisiminė, kas įrašyta 


toliau ir nedelsdamas išjungė diktofoną, - 
„„„Mano galvoje, - garsiai tęsė. - Jūsų informa- 
cija neliks be atsako, - jis sutriko. Įjungti vėl 
magnetofoną dabar negalėjo. Beliko viltis, 
kad žmonės priimamajame pagalvojo, jog jis 
ne vienas. Tačiau ar tai juos sulaikys? - Jūsų 
atvejis ne vienintelis, Harisonai, - ir nekantriai 
pridūrė, - kada pagaliau sutvarkys elektrą? 
Zinau, jog jūsų vairuotojas laukia apačioje. 
Tikriausiai jis pastebėjo, kad per ilgai užtruko- 
te ir ateina pas mus. 

Džadas nutilo ir įsiklausė. Už durų kažką 
pašnibždom kalbėjosi. Ką jie nutars? Toli apa- 
čioje pasigirdo artėjanti policijos sirena. Laukė 
užveriamų durų iš priimamojo į koridorių garso, 
tačiau nieko neišgirdo. Sirena garsėjo. Ir prie 
pastato nutilo. 

Tuo momentu užsižiebė šviesa. 

- Norite ko nors išgerti? 

Makgreivis, stebėdamas Džadą, papurtė 
galvą. Sis įsipylė jau antrą porciją gryno viskio. 
Rankos vis dar virpėjo. Alkoholis palaipsniui 
padėjo atitokti. 

Kai įjungė elektrą, po poros minučiu į jo 
kabinetą pakilo leitenantas. Drauge atėjo poli- 
cijos seržantas, dabar kažką pasižymintis blok- 
note. 

- Pakartokim dar kartą, daktare Stivensai. 

Giliai atsidusęs ir stengdamasis išlikti 
ramus Džadas pradėjo iš pradžių: . 

- Užrakinęs kabinetą nuėjau prie lifto. Svie- 
sa koridoriuje užgeso. Pamaniau, jog tik šitame 
aukšte, ir išėjau į laiptinę, kad laiptais nulipčiau 
žemyn, - nutilo, prisiminęs išgyventą siaubą. - 
Pamačiau kažką ateinant su žibintuvėliu ranko- 
je. Pamaniau, kad naktinis sargas Baiglou. Ta- 
čiau paaiškėjo, jog ne jis. 

- O kas? 

- Jau sakiau - nežinau. Jis neatsiliepė. 

- Kodėl nutarėte, jog atėjo jūsų nužudyti? 

Džadas vos susiturėjo kandžiai neatkirtęs. 
Bet juk svarbiausia, kad Makgreivis juo patikė- 
tų. 

- Ko tada jie būtų ėję į mano kabinetą? 

- Manote, jog jie buvo dviese? 

- Mažiausiai. Girdėjau šnibždantis. 

- Sakėte, jog įėjęs į priimamąjį duris į kori- 
dorių užrakinote, ar ne? 

- Taip. 

- O įėjęs į kabinetą, užrakinote duris į prii- 
mamąjį? 

- Taip. 

Makgreivis priėjo prie durų, vedančių į prii- 
mamąjį. 

- Jie bandė jas išlaužti? 

- Ne, - Džadas prisiminė, jog labai dėl to 
nustebo. 

- Teisingai, - sutiko detektyvas. - Duris iš 
koridoriaus į priimamąjį galima atrakinti tik spe- 
cialiu raktu? 

- Taip, - pasvyravęs atsakė Džadas. Jis 
suvokė, kur suka Makgreivis. 

- Kas turėjo raktus? 

- Aš ir Kerol. 

- O valytoja? Kaip ji įeidavo? 

- Mes susitardavome. Per savaitę tris kar- 
tus ateidavo Kerol ir atrakindavo. Kol pasiro- 
dydavo pirmas pacientas, viskas būdavo 
sutvarkyta. 

- Manregis, taip nepatogu. Kodėl ji negalė- 
jo jūsų kabinetą tvarkyti tada, kai tvarkydavo 
visus kitus“? 

- Todėl, kad mano užrašai itin konfidencia- 
lūs. Nesinorėjo čia palikti visai vieną svetimą 
Žmogų. 

Makgreivis pasižiūrėjo į seržantą, kad įsiti- 
kintų, jog viskas užrašoma. Patenkintas tuo, ką 
pamatė, vėl pasisuko į Džadą. 

- Kai mes ėjome į priimamąjį, durys buvo 
atrakintos. Ne išlaužtos, o atrakintos. - Džadas 
tylėjo. - Ką tik sakėte, kad tos spynos raktą 
turėjote tik jūs ir Kerol. Kerol raktą dabar turite 
jūs. Pagalvokite, daktare Stivensai. Kas dar ga- 
lėjo turėti raktą? 

- Niekas. 

- Kaip tada, jūsų nuomone, jie įėjo į priima- 
mąjį? 

Staiga Džadui toptelėjo išganinga min- 
tis: 

- Jie, užmušę Kerol, padarė jos rakto at- 
spaudą. 

- Gali būti, - sutiko Makgreivis. Jis vos šyp- 
telėjo. - Jeigu taip, turi būti ant rakto likę parafi- 
no. Nusiųsiu jį į laboratoriją. 

Džadas linktelėjo. Jis jautėsi laimėjęs, deja, 
pergalės džiaugsmas neilgai truko. 

- Ką gi, reziumavo Makgreivis, - du vyrai - 
sakykim, moterys čia nieko dėtos - pasidarė 
rakto kopiją, kad įsi-brautų į jūsų kabinetą ir jus 
nužudytų. Taip? 

- Taip. 

- Sakėte, jog buvote užrakinęs ir kabineto 
duris. Teisingai? 

- Teisingai. 

- Tačiau, mums atėjus, tos durys buvo ati- 
darytos. 

- Vadinasi, irgi turėjo raktą. 

- Tai kodėl atsidarę duris jūsų nenužu- 
dė? 

- Jau sakiau - išgirdo juostoje įrašytus bal- 
sus ir... 

- Du žudikai, - nutraukė Makgreivis, - nepa- 
tingėjo išjungti elektros energiją, užspeitė jus 
kabinete, jėjo, o paskui, nenukritus nė plaukui 
nuo jūsų galvos, dingo? - Jo balse girdėjosi gili 
panieka. 

Džadas pajuto kunkuliuojantį pyktį. 

- Ką čia paistote?! 

- Jums paaiškinsiu išsamiau: nemanau, 
kad čia kas nors buvo atėjęs, ir netikiu, kad 
bandė jus nužudyti. 

- Galite manim netikėti, - piktai rėžė Džadas, 
- o šviesa? Kur naktinis sargas Baiglou? 

- Jis vestibiulyje. 

- Negyvas? - išsigando Džadas. 

- Kai mus įleido, šito nepastebėjau. Buvo 
perdegęs saugiklio laidas. Baiglou rūsyje šalino 
gedimą. Kai atvažiavome, ką tik buvo baigęs. 

Džadas apstulbo. 

- O, - tik tiek teišspaudė. 

- Nesuprantu, ko siekiate, daktare Stiven- 
sai? - tęsė Makgreivis. - Nuo šiandienos neda- 
lyvauju jūsų Žaidimuose. - Pasuko link durų. - 
Būkite toks malonus, man neskambinkite. Jei 
reikės, pats jus susirasiu. 

Seržantas užvertė bloknotą ir nuėjo paskui. 

Viskis jau buvo išgaravęs, neliko euforijos, 
apėmė gili depresija. Ką daryti toliau? Rodėsi, 
jog atsidūrė labirinte be išėjimo. Jautėsi nelygi- 
nant berniukas, šaukęs „Vilkai, vilkai". Tik jo 
„Vilkai“ buvo nematomos pamėklės, dingdavu- 
sios, pasirodžius Makgreiviui. Pamėklės arba... 
Liko dar vienas paaiškinimas. Toks baisus, kad 
sunku buvo įtikinti jį esant. Jis - šizofrenikas. 
Pervargę smegenys galėjo pagimdyti nuo tikro- 
vės nesiskiriančias haliucinacijas. Per daug 
dirbo. Jau kelerius metus neatostogavo. Visai 
galimas daiktas, kad Hanseno ir Kerol mirtis 
buvo tas paskutinis lašas, išgriovęs sveiką 
Žmogų nuo šizofreniko skyrusią užtvarą. O ši- 
zofrenikų pasaulyje patys paprasčiausi kasdie- 
niai reiškiniai pilni nesuskaičiuojamų košmarų. 
Na, kad ir tas incidentas su automobiliu. Jeigu 
būtų norėjęs užmušti, vairuotojas garantuotai 
būtų grįžęs, kad įsitikintų, ar pavyko. Arba tie 
du, šiandien atėję čia. Juk Džadas nežinojo, ar 
jie ginkluoti. Sizofrenikas būtinai pamanys, kad 
atėjo jo nužudyti. Logiškiau būtų buvę manyti, 
jog jie - paprasčiausi vagys. Išgirdę kabinete 

balsus paspruko. Žudikai, be abejo, būtų įėję 
pro atidarytas duris ir padarę savo darbą. Kas 
vyksta? | policiją kreiptis dabar beprasmiška. 
Kas gi galėtų pagelbėti? 

Netikėtai Džadui šovė gera idėja. Paėmęs 
teletono abonentų knygą, ėmė vartyti pageltu- 
sius lapus. 

Kitą dieną iš darbo Džadas išėjo ketvirtą ir 
nuvažiavo Vestsaido pusėn. Susiradęs reikia- 
mą namą pirmojo aukšto lange pastebėjo len- 
telę „Normanas Z. Moudis. Privatus 
detektyvas". 

Džadas išlipo iš mašinos. Pūtė šaltas vėjas, 
sinoptikai pranašavo sniegą. Atsargiai žengda- 
mas apledėjusiu šaligatviu pasiekė laiptinę ir 
paspaudė šalia lentelės „Normanas Z. Moudis" 
esantį mygtuką. Tuoj pat spragtelėjo užraktas 
ir Džadas įėjo vidun. Vestibiulyje tvyrojo šlapi- 
mo ir perrūgusio maisto tvaikas. Ant pirmu nu- 
meriu pažymėtų buto durų perskaitė 
„Normanas Z. Moudis. Privatus detektyvas. 
Skambinkite, užeikite". 

Jis paskambino ir įėjo. Moudis, matyt, 
nutarė nešvaistyti pinigų baldams. Visokio 
šlamšto prigrūstas kabinetas panėšėjo į se- 
nienų pirklio krautuvėlę: kampe aplamdyta 
japoniška širma, šalia - senas šviestuvas, 
prieš jį - apdaužytas stalelis. Visur mėtėsi 
laikraščiai ir žurnalai. 

Atsidarė durys ir iš gretimo kambario pasi- 
rodė pats Normanas Z. Moudis. Penkių pėdų ir 

penkių colių aukščio svėrė jis ne mažiau negu 
trus šimtus svarų ir ėjo krypuodamas nuo vie- 
nos kojos ant kitos, labai primindamas atgijusį 
Budą. Apskritas, su plačiai susodintomis, atvi- 
romis, šviesiai mėlynomis akimis pono Mou- 
džio veidas nepastebimai perėjo į rožinę, be 
mažiausio plaukelio plikę. Buvo neįmanoma 
nuspėti detektyvo amžių. 

- Ponas Stivensonas? 

- Daktaras Stivensas, - pataisė Džadas. 

- Prašom sėstis, - tartis liudijo jį esant kilus 
iš pietinių valstijų. 

Ieškodamas laisvos vietos Džadas apsidai- 
rė ir, nukėlęs nuo kėdės krūvą senų žurnalų, 
atsargiai atsisėdo. Moudis sudribo milžiniškoje 
supamojoje kėdėje. 

- Na, pradedam. Kuo galiu pasitarnauti? 

Džadas jau suvokė, jog suklydo. Telefonu 
jis kuo aiškiausiai padiktavo savo pavardę, kuri, 
beje, paskutinėmis dienomis neišnykdavo iš 
Niujorko laikraščių puslapių. Nepaisant to, jis 
išsirinko būtent tą detektyvą, kuris nieko nėra 
apie jį girdėjęs. Jis mintyse jau kūrė tinkamą 
atsisveikinimo priežastį. 

- Kas jums mane rekomendavo? - pasitei- 
ravo Moudis. 

Nenorėdamas įžeisti Džadas mažumėlį pa- 
galvojo. 

- Jūsų pavardę radau telefonų knygoje. 

- Ką aš daryčiau be telefonų knygos, - 
nusijuokė Moudis. - Didžiausias išradimas po 
škotiško viskio. 

Džadas pakilo. Prieš jį sėdėjo absoliutus 
idiotas. 

- Atsiprašau, kad sutrukdžiau, pone Moudi. 
Norėčiau pagalvoti prieš... 

- Suprantu suprantu... Beje, turite sumokėti 
apsilankymą. 

- Taip taip, Žinoma, - Džadas išsitraukė 
kelias kupiūras. - Kiek? 

- Penkiasdešimt dolerių. 

- Penkiasdešimt... - iš apmaudo Džadui 
užgniaužė kvapą. 

Atskaičiavo reikalaujamą sumą ir šiurkščiai 
įbruko į Moudžio ranką. 

- Nepaprastai dėkingas, - tarė detektyvas. 

Apsisukęs Džadas nuėjo link durų. Jautėsi 
apsikvailinęs. 

- Daktare... - Džadas atsigręžė. Džiaugs- 
mingai išsišiepęs Moudis pinigus kišo į marški- 
nių kišenę. - Kadangi vis tiek netekote 
penkiasdešimtinės, tai gal prisėskit ir papasa- 
kokit savo rūpesčius. Visada sakau, kad geriau- 
sias būdas palengvinti sielą - iškloti viską, kas 
joje susikaupė. 

Situacija buvo tokia paradoksali, kad Dža- 
das vos nenusikvatojo. Juk visą savo gyvenimą 
buvo pašventęs tam, kad palengvintų kitų žmo- 
nių išgyvenimus. Ir staiga šitai išgirsti iš to kvailo 
storulio! Jis akylai pažiūrėjo į Moudį. O pagaliau 
kas atsitiks? Gal tikrai pagelbės pokalbis su 
nepažįstamu žmogumi? Lėtai grįžo prie savo 
kėdės ir vėl atsisėdo. 

- Toks įspūdis, kad ant jūsų pečių, daktare, 
viso pasaulio našta. Visada sakau, jog keturi 
pečiai geriau, negu du. 

Džadui tapo aišku, jog teks išgirsti daug 
pono Moudžio aforizmų. 

- Kodėl manęs ieškojote? - domėjosi detek- 
tyvas. 

- Aš... man atrodo, kad mane kėsinasi nu- 
Žudyti. 

- Jums atrodo? 

- Gal patarsite, - pyktelėjo Džadas, - kas 
padėtų išnarplioti tokią kebeknę? 

- Be abejo, - atsakė Moudis, - Normanas Z. 
Moudis. Puikiausias specialistas. - Džadas at- 
siduso. - Daktare, kodėl jums visko nepapasa- 
kojus? Gal dviese imsim ir ką nors sugalvosim. 

Džadas negalėjo nešyptelėti. Jis pats taip 
daug kartų yra sakęs: „Gulkitės ir klokite viską, 
kas tik šaus į galvą". Kodėl gi ne? Giliai įkvėpęs 
oro pradėjo Moudžiui pasakoti paskutinių 
dienų įvykius. Greitai pamiršo ir detektyvą. Kal- 
bėjo, įvardindamas paslaptingus, painius įvy- 
kius, sau. Beje, apie baimę dėl savo psichikos 
neužsiminė. Jam baigus, Moudis džiugiai nusi- 
šypsojo. 

- Tikrai, yra apie ką pamąstyti. Arba kas 
nors nori jus nužudyti, arba bijote, kad tampate 
šizofreniku, apimtu persekiojimo manijos. 

Iš netikėtumo Džadas krūptelėjo. Vienas 
nulis Normano Z. Moudžio naudai. 

- Sakėte, - tęsė Moudis, - jog šią bylą tiria 
du detektyvai. Gal prisimenate jų pavardes? 

Džadas susimąstė. Nesinorėjo iškloti visų 
smulkmenų. Tačiau atsakė: 

- Frenkas Andželis ir leitenantas Makgrei- 
vis. 

Moudžio veidas beregint pasikeitė. 

- Daktare, ar niekas neturi priežasties jus 
nužudyti? 

- Neįsivaizduoju. Regis, priešų neturiu. 

- Na, liaukitės. Porą ar daugiau nedraugų 
turi kiekvienas. Kaip aš sakau, priešai - gyveni- 
mo duona ir druska. - Džadas vos nevyptelėjo. 
- Jūsų pacientai? 

- Kuo jie čia dėti? 

- Aš visada sakau, jeigu reikia jūros kriauk- 
lių, reikia eiti prie jūros. Jūsų pacientai - psichai, 
ar ne? 

- Ne, - atrėžė Džadas. - Paprasčiausiai jie 
turi problemų. 

- Emocinės problemos, kurių jie patys ne- 
pajėgia išspręsti. O kas, jeigu jūs ir esate vieno 
iš jų problema? Jeigu kuris nors giliai nekenčia 
už kažkokį įsivaizduojamą negerą darbą? 

- Gali būti. Tačiau yra vienas „bet“. Daugelį 
gydau metus arba apie tiek. Pažįstu juos visus, 
kaip savo penkis pirštus. 

- Nejau jie niekada ant jūsų nepyko? 

- Pasitaikė. Tačiau mes neieškome įširdu- 
sio ligonio. Mums reikia mažiausiai du Žmones 
nužudžiusio ir kelis kartus pasikėsinusio į mano 
gyvybę maniako. - Kiek patylėjo. - O jeigu toks 
pacientas yra ir aš nieko apie tai nežinau, tai 
esu nė sudilusio skatiko nevertas psichoanali- 
tikas. 

Žvilgtelėjęs į Moudį Džadas sugavo atidžiai 
tiriančias akis. 

- Visada sakau, jog reikia pradėti nuo svar- 
biausio, - linksmai paskelbė detektyvas. - Vadi- 
nasi, mums svarbiausia - išsiaiškinti, ar iš tikrųjų 
kažkas bando jus išsiųsti į dausas, ar jūs pats 
kuoktelėjote. Taip, daktare? - jis vėl plačiai nu- 
sišypsojo. 

- Tačiau, kaip? - paklausė Džadas. 

- Paprastai. Pabandysime sužinoti, kas do- 
misi jūsų persona. Turite mašiną? 

Džadas jau ir pamiršo, kad norėjo išeiti ir 
paieškoti kito detektyvo. Jis suvokė, jog naivus 
Moudžio veidas ir kaimo juokdario poza slepia 
subtilų, įžvalgų protą. 

- Taip. 

- Manau, esate gerokai prisinervinęs. Noriu, 
kad išvažiuotumėte pailsėti. 

- Kada? 

- Rytoj rytą. 

- Neįmanoma, - šoko protestuoti Džadas, - 
mano pacientai... 

- Susitarkite, įspėkite. 

- Bet kokia prasmė... 

- Ar aš mokau, kaip gydyti ligonius? - nu- 
traukė Moudis. - Noriu, kad iš čia dumtumėte 
tiesiai į turistinę firmą. Tegul užsako jums viete- 
lę... - sekundę pagalvojo, - Grosindžere. | Gro- 
sindžerą nuostabus kalnų kelias. Jūsų name 
yra garažas? 

- Taip. 

- Puiku. Paprašykite kelionei parengti ma- 
šiną. Nenorite kelyje sulaukti nemalonių netikė- 
tumų. 

- Ar viso to negalima atidėti kitai savaitei? 
Rytoj... 

- Susitarę dėl poilsio grįžkite į kabinetą 
ir paskambinkite visiems ligoniams. Pasa- 
kykite, kad privalote išvažiuoti kelioms die- 
noms. 

- Aš tikrai negaliu, - spyrėsi Džadas, - tai 
nej... 

- Ir nepamirškite paskambinti Andželiui, - 
nutraukė jį Moudis. - Nenoriu, kad policija 
skelbtų jūsų paiešką. 

- Kodėl turiu visa tai daryti? 

- Kad neprapultų veltui penkiasdešimt do- 
lerių. Beje, kol nepamiršau. Priklauso avansas 
- du šimtai dolerių. Dar po penkiasdešimt dole- 
rių visokioms išlaidoms. Noriu, kad išvažiuotu- 
mėte anksti rytą. - Moudis pakilo. - Tada į vietą 
nusigausite dar nesutemus. Septintą gerai? 

- Manau... taip. Kas man iš to? 

- Jeigu lydės nors menkutė sėkmė, pama- 
tysite sniego Žmogaus pėdsakus. 

Po penkių minučių Džadas susimąstęs 
sėdo į automobilį. Jis tvirtino Moudžiui, jog 
negali taip netikėtai išvažiuoti, palikęs pacien- 
tus likimo valiai, tačiau širdies gilumoje suvokė, 
kad kitos išeities nėra. Tiesą sakant, jis jau 
susitaikė su ta mintimi, kad savo gyvenimą 
turės patikėti tam detektyvų bendruomenės 
Falstafui. 

Kelionę susiorganizuoti sekėsi sklandžiai. 
Džadas užsuko į turistinę agentūrą Medisono 
gatvėje, kur jam paslaugiai užsakė vietą viena- 
me iš Grosindžero viešbučių ir apdovanojo 
spalvingais Katskilo vaizdais iliustruotomis bro- 
šiūromis. Paskambinęs telefono tarnybai pa- 
prašė pranešti visiems rytoj paskirtiems 
pacientams, kad nepriiminės. Paskui, susisie- 
kęs su Devynioliktąja nuovada paprašė pa- 
kviesti detektyvą Andželį. 

- Andželis serga, - išgirdo abejingą atsaky- 
mą. - Reikia namų telefono? 

- Taip. 


74 


Po kelių minučių jau kalbėjosi su Andželiu. 
Sprendžiant pagal balsą detektyvas buvo kaip 
reikiant peršalęs. 

- Nutariau, jog man nepakenks kelios die- 
nos, praleistos gamtoje. Išvažiuoju rytoj rytą. 
Norėjau, kad žinotumėte. 

Ilga tyla. Andželis įsisąmonino išgirstą 
žinią. 

- Nebloga mintis, - galop išspaudė. - Kur 
išsirengėte? 

- Į Grosindžerą. Važiuosiu savo mašina. 

- Puiku. Nesijaudinkite, Makgreiviui aš 
viską paaiškinsiu, - ir, mažumėlį pasvyravęs, 
pridūrė, - girdėjau, kas vakar vakare įvyko jūsų 
kabinete. 

- Girdėjote Makgreivio versiją, ar ne? - pa- 
klausė Džadas. 

- Matėte kurį nors užpuoliką? 

Vadinasi, Andželis jo žodžiais neabejoja. 

- Ne. 

- Na, gal nors mažą detalę? Sakykim, ūgį, 
odos spalvą, amžių? 

- Apgailestauju, bet buvo tamsu. 

- Gerai, ieškosime. - Andželis nusičiaudėjo. 
- Viliuosi, jog, kai grįšite, nudžiuginsime gero- 
mis žiniomis. Būkite atsargus, daktare. 

- Pasistengsiu, - atsakė Džadas ir padėjo 
ragelį. 

Pakeliui į namus Džadas galvojo apie Nor- 
maną Z. Moudį. Jis suvokė, ko siekia detekty- 
vas. Paliepęs visiems pacientams pranešti, kad 
išvažiuoja, Moudis tikėjosi, jog žudikas (jeigu jis 
apskritai yra) pateks į paspęstas pinkles, kurio- 
se Džadas - jaukas. 

Savo adresą Grosindžere Moudis liepė pa- 
likti telefonų tarnybai ir šveicoriui. Jis norėjo, 
kad kievienas, panorėjęs, galėtų sužinoti, kur 
yra daktaras. 

Išlipęs iš automobilio Džadas priėjo prie 
Maiko. 

- Maikai, aš išvažiuoju. Ar galite pasirūpinti, 
kad patikrintų mašiną ir pripiltų benzino? 

- Viskuo pasirūpinsiu. Kelintą norite išva- 
Žiuoti? 

- Septintą ryto, - eidamas link laiptinės Dža- 
das jautė įsmeigtą šveicoriaus žvilgsnį. 


Liftu nusileidęs į požeminį garažą Džadas 
čiau šis lyg būtų kiaurai žemę prasmegęs. Pa- 
matęs pasienyje stovinčią savo mašiną, 
Džadas priėjo, atidarė priekines dureles, ant 
užpakalinės sėdynės numetė lagaminą ir, atsi- 
sėdęs už vairo, jau ketino užvesti, kai pajuto 
kažką stovint šalimais. Širdis nukrito į kulnus. 

- Tiksliai laikotės plano, - pasigirdo Mou- 
džio balsas. 

- Nežinojau, jog ketinate palydėti. 

- Nemiga, - Moudžio veidą nušvietė gerašir- 
diška šypsena. - Nesugalvojau, ką veikti. 

- Pamaniau, jog esate teisus. Keliausiu į 
Grosindžerą ir paieškosiu sniego Žmogaus. 

- Kažin ar verta taip toli trenktis, - nusijuokė 
Moudis. - Imkim ir paieškokim jo čia. 

- Nesuprantu, - nustebo Džadas. 

- Viskas labai paprasta. Aš visada sakau, 
jeigu nori sužinoti, kas guli po žeme, nedelsda- 
mas čiupk į rankas kastuvą. 

- Pone Moudi! 

- Zinote, daktare, - detektyvas atsirėmė į 
automobilio dureles, - kas mane sudomino toje 
jūsų istorijoje? Rodėsi, jog kas penkias minutes 
jus bandė nužudyti arba... Stai tas „arba“ ir 
suintrigavo. Reikėjo išsiaiškinti, ar kuoktelėjote, 
ar tikrai norima jus paversti lavonu. 

- Bet Katskilas... 

- O, jūs ir nesirengėte ten važiuoti, daktare, 
- Moudis atidarė dureles. - Prašom išlipti. 

Sutrikęs Džadas išlipo iš mašinos. 

- Matote, jūsų kelionė viso labo buvo tik 
paprasčiausias skelbimas. Aš visada sakau, 
jog, norint pagauti ryklį, į vandenį reikia šliūkš- 
telti kraujo. 

Netekęs amo Džadas spoksojo į detekty- 
vą. 

- Manau, jog Katskilo nebūtumėte pasie- 
kęs, - švelniai tarė Moudis. 

Apėjęs automobilį Moudis pakėlė motoro 
dangtį. Iš paskos priėjęs Džadas pamatė lipnia 
juosta prie cilindrų bloko pritvirtintus tris dina- 
mito sprogmenis. Dviem plonyčiais laideliais jie 
buvo sujungti su degimo sistema. 

- Suprantate? - paklausė Moudis. 

- Kaip jūs... - sukrėstas lemeno Džadas. 

- Juk sakiau, - šyptelėjo Moudis, - nemiga. 
Atėjau čia apie vidurnaktį, sumokėjau naktiniam 
sargui, kad nueitų kur nors pasėdėti, o pats 
įsitaisiau tamsiausiame kampe. Beje, sargas 
jums kainuos dvidešimt dolerių. 

Džadą užliejo dėkingumo banga tam 
mažam storuliui. 

- Matėte, kas tai padarė? 

- Ne. Viskas buvo baigta prieš man atei- 
nant. Šeštą ryto nutariau, jog tikrai jau niekas 
nebeateis ir akyliau viską apžiūrėjau, - jis mos- 
telėjo į laidus. - Jūsų bičiuliai ne iš kelmo spirti. 
Jie nutiesė antrą liniją ir būtų sprogę, jums 
pakėlus motoro dangtį. Be abejo, taip įvykę 
būtų ir vos pasukus raktelį. Tokio dinamito kie- 
kio būtų pakakę pusę garažo paversti griuvė- 
siais. 

Džadui pasidarė silpna. o 

- Nenusiminkite, - padrąsino Moudis. - Ziū- 
rėkite, mes šauniai iriamės pirmyn. Jau atsakė- 
me į du svarbius klausimus. Pirma, jūs ne 
psichas, antrą - šypsena dingo nuo detektyvo 
veido, - kažkas trūks plyš nori jus, daktare 
Stivensai, nugalabyti. 

Nukenksminęs sprogmenį, jo sudedamą- 
sias dalis Moudis atsargiai sukrovė į savo ma- 
šinos bagažinę. Paskui jiedu pakilo pas Džadą. 

- Gal reikėjo nieko neliesti ir iškviesti polici- 
ją? - paklausė. 

- Aš visada sakau, jog mes labiausiai ken- 
čiame nuo informacijos pertekliaus. 

- Bet leitenantas Makgreivis įsitikintų, jog 
sakau tiesą. 

- Kažin. 

Džadas suprato, ką pagalvojo detektyvas. 
Makgreivis galėjo pasakyti, jog Džadas pats 
viską padarė. Tačiau jam pasirodė keista, kad 
privatus detektyvas ketina įvykį slėpti nuo poli- 
cijos. Moudį dabar jis įsivaizdavo, nelyginant 

milžinišką Iedkalnį, kurio didžiąją dalį slepia 
kaimo naivuolio kaukė. Klausydamasis Mou- 
džio jautė jo kūną užpildančias jėgas. Jis - ne 
beprotis. Žudikas, savo auka kažkodėl pasirin- 
kęs Džadą, realus. „O, Dieve, - galvojo gydyto- 
jas, - vos nepatikėjau, jog esu šizofrenikas. Aš 
amžinas Moudžio skolininkas". 

- „Jūs - garsus gydytojas, - kalbėjo Mou- 
dis, - o aš tik senas seklys. Bet aš visada sakau: 
nori medaus - ieškok avilio. 

- Norite išgirsti mano nuomonę, - Džadas 
ėmė suvokti Moudžio aforizmų prasmę, - apie 
tai, ko mums ieškoti? 

- Būtent, - nušvito detektyvas. - Ar mes 
susidūrėme su psichu, pabėgusiu iš psichiatri- 
nės... 

„Psichiatrinė ligoninė", - instinktyviai topte- 
lėjo Džadui. 

- „ar Čia kažkas kitkas, kažkas rimtesnio? 

- Kitkas, - lyg šaute iššovė Džadas. 

- Kodėl? 

- Pirma, praeitą naktį į mano kabinetą lau- 
žėsi dviese. Galėčiau sutikti, kad psichas, jeigu 
veiktų vienas, bet du psichai bendrininkai - per 
daug. 

- Aišku, - pritariamai linktelėjo Moudis, - 
tęskite. 

- Antra, defektyviose smegenyse gali gimti 
kokia nors manija, tačiau žudikai veikia pagal 
tikslų planą. Nežinau, kodėl nužudė Džoną 
Hanseną ir Kerol Roberts, bet, jeigu neklystu, 
aš - trečioji ir paskutinė auka. 

- Įdomu sužinoti, kodėl? - paklausė Mou- 
dis. 

- Todėl, - atsakė Džadas, - kad, jeigu būtų 
planuojama nužudyti daugiau, po pirmo nesėk- 
mingo pasikėsinimo į mane, būtų ėmęsi kito. 
Tačiau jie atkakliai medžioja mane. 

- Zinote, jūs - apsigimęs detektyvas, - pa- 
gyrė Moudiis. 

- Bet, - Džadas paniuro, - yra klausimai, į 
kuriuos niekaip neįstengiu atsakyti. 

- Kokie? 

- Pirmas - priežastis. Nepažįstu nieko, kas... 

- Dar pakalbėsime apie tai. Toliau? 

- Jeigu iš tikrųjų nori mane nužudyti, tai, 
partrenkus mašina, vairuotojui reikėjo grįžti ir 
pervažiuoti, nes buvau be sąmonės. 

- Aha? Stai šiuo momentu atsiranda ponas 
Bensonas. 

Nieko nesuprasdamas Džadas žiūrėjo į 
Moudjį. 

- Ponas Bensonas - įvykio liudininkas, - 
aiškino detektyvas. - Jo pavardę aptikau polici- 
jos pranešime ir, jums išėjus, nuvažiavau pas įį. 
Beje, trys doleriai penkiasdešimt centų už taksi. 
Neprieštaraujate? - Džadas linktelėjo. - Ponas 
Bensonas, beje, kailininkas ir visai neblogas. 
Jeigu kada prireiks dovanos mylimai moteriai, 
galėsiu supažindinti. Na, tą antradienio vakarą, 
kai viskas įvyko, jis išėjo iš to paties, kaip ir jūs 
pastato. Mat, ten dirba jo sesuo. Jis atnešė 
gripu sergančiam broliui vaistų, kuriuos sesuo 
pažadėjo nunešti. 

Džadas tvardėsi, kad neparodytų nekant- 
raująs. Jis buvo pasirengęs klausytis Normano 
Z. Moudžio, net jeigu šis nutartų papunkčiui 
išdėstyti Teisių bilį. 

— 1 NE 


- Taigi, ponas Bensonas atidavė vaistus ir, 
išeidamas iš pastato, pastebėjo link jūsų va- 
žiuojantį limuziną. Zinoma, tada nežinojo, kad 
ten jūs. - Džadas linktelėjo. - Automobilis judėjo 
kažkaip šonu ir ponas Bensonas pamanė, jog 
vairuotojui nesiseka jį suvaldyti. Kai jūs parkri- 
tote, jis pribėgo, kad pagelbėtų. Automobilis 
apsisuko, kad jus pervažiuotų, bet vairuotojas, 
pamatęs poną Bensoną, apsigalvojo ir dingo, 
nelyginant šikšnosparnis, naktyje. 

- Vadinasi, - Džadas nurijo seilę, - jeigu 
nebūtų pono Bensono... 

- Taip, - sutiko Moudis, - tada mudu nebu- 
tume susitikę. Tie vaikinai nejuokauja. Jie jus 
medžioja. 

- O įsilaužimas į mano kabinetą? Kodėl 
nejėjo? 

- Cia mįslė, - patylėjęs pasakė Moudis. - Jie 
galėjo įeiti, nužudyti jus bei tą kitą, kas buvo tuo 
metu, ir ramiai dingti. Tačiau, supratę, jog esate 
ne vienas, pasitraukė. Sitai gana mjįslinga. - 
Moudis sėdėjo, kramtydamas apatinę lūpą. - 
Nebent... 

- Nebent? 

Moudžio veidas buvo susimąstęs. 

- Įdomu... - burbtelėjo. 

- Kas? 

- Regis, kai ką sugalvojau, bet, kol nežino- 
me motyvo, šitai neturi prasmės. 

- Nežinau, - Džadas gūžtelėjo pečiais, - kas 
galėtų turėti tokį motyvą? 

- Daktare, - tęsė Moudis, - gal yra paslaptis, 
žinoma tik jums, Hansenui ir Roberts? 

Džadas papurtė galvą. 

- Žinau tik su savo pacientais susijusias pro- 
fesines paslaptis. Be to, jų istorijose nėra informa- 
cijos, vardan kurios vertėtų žudyti. Tarp pacientų 
nėra agentų, užsienio šnipų ar bausmės išvengu- 
sių nusikaltėlių. Jie paprasčiausi Žmonės: namų 
šeimininkės, aktoriai, valdininkai, nepajėgiantys 
savarankiškai išspręsti savo problemų. + 

- Įsitikinęs, jog tarp jų nėra maniako? 

- Absoliučiai, - tvirtai pareiškė Džadas. - 
Vakar dar galėjau abejoti. Tiesą sakant, buvau 
bepradedas įtarti, jog pats tampu šizofreniku, o 
jūs iš manęs šaipotės. 

- Man irgi buvo toptelėjusi tokia mintis, - 
šyptelėjo Moudis. - Mums susitarus susitikti 
pasiteiravau poros savo bičiulių gydytojų. Jūsų 
nepriekaištinga reputacija. 

Vadinasi, „daktaras Stivensonas" irgi buvo 
Moudžio kaimiškojo fasado dalis. 

- Jeigu policijai praneštume viską, ką Žino- 
me, manau, jiems tektų pradėti ieškoti viso to 
košmaro organizatoriaus, - tarė Džadas. 

- Manote? - nustebo Moudis. - Bet, daktare, 
mes juk nežinome nieko ypatingo. 

Džadas suvokė, jog detektyvas teisus. 

- Neverta nusiminti. Vis dėlto pasiekėme 
nemažą progresą. Zinome, jog jie yra. 

- Be abejo, - Džadas mažumėlį susinervino, 
- tik Jungtinėse Valstijose gyvena du šimtai 
milijonų. 

Moudis susimąstęs tyrinėjo lubas. 

- Seimos, - atsidusęs palingavo galvą. 

- Šeimos? 

- Neabejoju, jog apie savo pacientus žinote 
viską. Jeigu tvirtinate, kad jie negalėtų žudyti, 

nesiginčiju. Čia jūsų avys, o jūs - piemuo. Bet 
atsakykite į vieną klausimą. Priimdami naują 
pacientą, tariatės su jo šeima? 

- Ne. Kartais paciento giminės net nežino, 
kad jis lankosi pas psichoanalitiką. 

- Taip ir maniau, - patenkintas tarstelėjo 
detektyvas. 

- Spėjate, jog mane nori nužudyti kažkas iš 
pacientų giminių? 

- Gali būti. 

- O koks jų motyvas? Aš labai abejoju. 

- Neskubėkite, daktare. Norėčiau gauti visų 
paskutines penkias savaites apsilankiusių pa- 
cientų sąrašą. Galima? 

- Ne, - padvejojęs atsakė Džadas. 

- Varžo jūsų ir paciento santykių konfiden- 
cialumas? Manyčiau, jog galima ir nusižengti 
šiai taisyklei - juk kalba eina apie jūsų gyvybę. 

- Manau, jūs klystate. Visi įvykiai absoliučiai 
nesusiję nei su mano pacientais, nei su jų arti- 
maisiais. Aš būčiau žinojęs, jeigu šeimose būtų 
buvę kokių nors psichikos nukrypimų. Atleiski- 
te, pone Moudi, aš privalau apsaugoti savo 
pacientus. 

- Sakėte, jog ligos istorijose nėra nieko 
svarbaus. 

- Svarbaus - mums. Atleiskite, - pakartojo 
Džadas, - negaliu parodyti ligos istorijų. 

- Gerai, - gūžtelėjo pečiais Moudis. - Gerai. 
Tada jums teks padirbėti už mane. 

- Ką turėsiu padaryti? 

- Atidžiai išklausykite visus paskutinio mė- 
nesio pokalbius. Tik šį kartą ne kaip gydytojas, 
o kaip detektyvas. Ieškokite ko nors neįprasto. 


83 


- Nuolat taip darau. Toks mano darbas. 

- Dar kartą padarykite. Išklausykite itin au- 
sylai. Nenorėčiau jūsų netekti, nebaigus šito 
darbo. - Moudis vargais negalais užsitempė 
apsiaustą. - Zinote, kas mane labiausiai stebi- 
na? 

- Kas? 

- Jūs probėgšmais paminėjote, jog jie buvo 
du. Sakykim, vienam Žmogui gali kilti nenugali- 
mas noras jus nudobti, bet kodėl - dviems? 

- Nežinau. 

Moudis susimąstęs žiūrėjo į Džadą. 

- O, Dieve! - staiga šūktelėjo. 

- Kas atsitiko? 

- Staiga supratau. Jeigu aš neklystu, jus 
nužudyti nori gerokai daugiau Žmonių. 

- Jūs teigiate, - nepatikliai paklausė Dža- 
das, - jog manęs medžioti leidosi maniakų 
būrys? Nesąmonė. 

- Daktare, - Moudžio veidas iškaito nuo 
susijaudinimo, - įsivaizduoju, kas to siekia. - Jo 
akys blizgėjo. - Nežinau kodėl, bet tikriausiai 
žinau - kas. 

- Tai kas gi? 

- Jeigu pasakysiu, - Moudis palingavo 
galvą, - uždarysite mane į beprotnamį. Aš visa- 
da sakau: be svarios priežasties nepraverk bur- 
nos. Turiu šį bei tą išsiaiškinti. Jeigu aš teisus, 
viską sužinosite. 

- Viliuosi, jog taip ir bus, - užsidegęs šūkte- 
lėjo Džadas. 

- Ne, daktare, - Moudis akylai į jį pažiūrėjo, 
- jeigu nors kiek vertinate savo gyvybę, melski- 
tės, kad aš būčiau apsirikęs. 

11 SKYRIUS 


Suskambo telefonas. Telefonų tarnyba pra- 
nešė, kadjie paskambino visiems, išskyrus Aną 
Bleik. Padėkojęs Džadas padėjo ragelį. Vadina- 
si, Ana vis dėlto ateis šiandien. Kodėl jam tapo 
nepaaiškinamai gera vien nuo minties, kad pa- 
matys ją? Jis neturi užmiršti, kad ateis ji jam 
paprašius, paprašius gydančiam gydytojui. Sė- 
dėjo, galvodamas apie Aną. Kiek daug ir... kiek 
mažai apie ją Žinojo. 

Džadas susirado kasetę su vienu iš pirmųjų 
pokalbių su Ana ir įdėjo į magnetofoną. 

- Patogu, ponia Bleik? 

- Taip, dėkui. 

- Atsipalaidavote? 

- Taip. 

- Sugniaužti kumščiai. 

- Tikriausiai mažumėlį nervinuosi. 

- Kodėl? 

Ilga tyla. 

- Papasakokit apie savo šeimos gyvenimą. 
Juk jau šeši mėnesiai kaip esate ištekėjusi? 

- Taip. 

- Tęskite. 

"- Ištekėjau už nuostabaus Žmogaus. Gyve- 
name puikiame name. 

- Koks tas namas? 

- Prancūziško stiliaus užmiesčio namas. 
Link jo veda ilga alėja. Aukštai ant stogo įdomi 
beuodegė bronzos voveraitė. Tikriausiai prieš 
daug metų koks nors medžiotojas tą uodegą 
nušovė. Turime penkis akrus miškingos žemės. 
Daug vaikštau. 

- Jums ten patinka? 

- Labai. 

- O jūsų vyrui? 

- Manau, irgi. 

- Vargu bau vyras pirktų penkis akrus 
kaimo vietovėje, jeigu jam ten nepatiktų. 

- Jis myli mane. Būtų nupirkęs man. Jis 
labai dosnus. 

- Pakalbėkim apie jūsų vyrą. 

Tyla. 

- Koks jis? 

- Entonis labai gražus vyras. 

Džadas pajuto smilktelėjimą. 

- Norite turėti vaikų? 

- O, taip. 

- O jūsų vyras? 

- Taip, be abejo. 

Ilga tyla, drumsčiama tik besisukančios 
juostelės šiugždesio. 

- Ponia Bleik, kaip pati sakėte, pas mane 
atėjote, nes turite rimtą problemą. Ji susijusi su 
jūsų vyru, ar ne? 

Tyla. 

- Gerai, sakykim, jog taip. Iš to, ką sakėte, 
man aišku, kad vienas kitą mylite, ištikimi vienas 
kitam, abu norite turėti vaikų, gyvenate nuosta- 
biame name, kad jūsų vyras - klestintis versli- 
ninkas, gražus ir pasirengęs išpildyti bet kokį 
jūsų norą. Ištekėjusi esate dar tik šeši Mėnesiai. 
Man tat primena seną anekdotą. 

Vėl šiugžda tik besisukanti juostelė. 

- Man... - galop vėl prakalbo ji, - man sunku 
apie tai kalbėti. Maniau, jog galėsiu aptarti su 
nepažįstamu žmogumi, bet, - Džadas prisimi- 

nė, kaip tuo metu Ana pasisukusi pažvelgė į jį 
savo bedugnėmis violetinėmis akimis, - viskas 
ne taip paprasta. Matote, - dabar ji kalbėjo 
greičiau, stengdamasi prasibrauti pro visas už- 
kardas, - aš kažką atsitiktinai nugirdau ir galė- 
jau... galėjau neteisingai suprasti. 

- Ką nors, kas susiję asmeniškai su jūsų 
vyru? Kita moteris? 

- Ne. 

- Jo verslas. 

- Taip... 

- Manote, jog ne viską jums sako? Nori 
apgauti kažkurį verslo partnerį? 

- Kažkas panašaus. 

- Jūs prarandate pasitikėjimą juo? - Džado 
balsas pasidarė tvirtesnis. - Pastebėjote tokį 
vyro bruožą, kurį turint net neįtarėte? 

- Aš... aš negaliu apie tai kalbėti. Man atro- 
do, jog jau čia ateidama nusižengiau savo 
duotiems įžadams. Daktare Stivensai, prašom 
daugiau apie nieką neklausinėti. 

Ir viskas. Džadas atsuko juostelę. 

Vadinasi, Anos vyras padarė kažką rizikin- 
go. Privertė ką nors bankrutuoti? Mokesčių 
afera? Kas bebūtų buvę, bet Ana susijaudino. 
Ji labai subtiliai viską jaučia. Susvyravo jos 
tikėjimas vyru. Ar galėjo Anos vyras būti Žžudi- 
ku? Džadas niekada nebuvo su juo susitikęs. 
Tačiau, ką jis beveiktų, negalėjo įsivaizduoti, 
kaip ta veikla siejasi su Džonu Hansenu, Kerol 
Roberts ir juo pačiu. 

O pati Ana? Ar ji galėjo būti psichopatė? 
Šizofrenikė, apimta persekiojimo manijos? Atsi- 
lošęs krėsle Džadas susimąstė. Be to, ką papa- 

sakojo ji pati, Džadas daugiau nieko nežinojo. 
Viskas galėjo būti gryniausia fantazija, bet var- 
dan ko ji tai padarė? Jeigu jos artėjimas čia 
buvo tik kruopščiai suplanuotų Žmogžudysčių 
širma, tai vis tiek turi būti koks nors motyvas. 
Jo mintyse iškilo Anos veidas ir nebeliko pas- 
kutinių abejonių, kad ji kažkaip susijusi su visais 
įvykiais. Galėjo galvą guldyti. Paskutinės min- 
ties ironija privertė Džadą šyptelėti. 

Suskambo telefonas. Džadas pakėlė ragelį. 

- Daktaras Stivensas. 

- Norėjau įsitikinti, kad jums nieko neatsiti- 
ko, - pasigirdo užkimęs Andželio balsas. Dža- 
das pajuto milžinišką dėkingumą - jis vis dėlto 
ne vienišas. - Kas naujo? 

Džadas dvejojo. Jis taip ir nesuprato, kodėl 
Moudis nenorėjo, kad apie bombą sužinotų 
policija. 

- Jie vėl bandė, - ir jis papasakojo apie 
Moudjį ir sprogmenis, įtaisytus automobilio va- 
riklyje. - Tat turėtų įtikinti Makgreivį. 

- Kur bomba? - susijaudinęs paklausė An- 
dželis. 

- Demontuota. 

- Ką? - nepatikliai paklausė detektyvas. - 
Kas demontavo? 

- Moudis. Jis sakė, kad tat nesvarbu. 

- Nesvarbu! Kam tada policija? Tik į ją 
pažvelgę būtume galėję pasakyti, kieno dar- 
bas. Mes turime MO kartoteką. 

- MO? : 

- Modus operandi. ZMonėms būdingi įpro- 
čiai. Jeigu vieną kartą Žmogus padarė būtent 
taip, tai galima neabejoti, jog analogiškai elgsis 

ir toliau. Beje, ne man jums tokius dalykus 
aiškinti. 

- Taip, - sutiko Džadas. - Moudis, be abejo, 
irgi tai žinojo. Kodėl gi jis nepanoro bombos 
rodyti Makgreiviui? 

- Daktare Stivensai, kaip jūs pasamdėte 
Moudį? 

- Jo pavardę radau telefonų knygoje, - at- 
sakymas buvo be galo absurdiškas. 

- O, - išgirdo Andželį garsiai gurktelint oro, 
- vadinasi, nieko apie jį nežinote? 

- Išskyrus tai, kad galiu juo pasitikėti. Kodėl 
klausiate? 

- Dabar jums negalima niekuo pasitikėti. 

- Moudis su tuo visai nesusijęs. Jį išsirinkau 
atsitiktinai, bakstelėjęs pirštu į sąrašą. 

- Nesvarbu, kaip išsirinkote. Tačiau kažkas 
čia ne taip. Moudis tvirtina, kad spendžia jūsų 
medžiotojams spąstus, tačiau jų neužtenka, 
kad jaukas nuryjamas. Parodė bombą, kurią ir 
pats galėjo sumontuoti, kad įgytų jūsų pasitikė- 
jimą. Ar ne? 

- Galima ir taip pamanyti. Bet... 

- Gal jūsų draugas Moudis ir tikrai nori 
pagelbėti, bet gali būti ir kitaip. Kol neišsiaiškin- 
sime, prašom nedaryti nieko neapgalvojus. 

Moudis prieš jį? Sunku tuo patikėti. Staiga 
prisiminė, kokie įtartini jam pasirodė privataus 
seklio metodai. 

- Ką jūs siūlote? - paklausė Džadas. 

- Kodėl jums neišvažiavus iš miesto. Iš tik- 
rųjų. 
- Negaliu palikti pacientų. 
- Daktare Stivensai... 

- Beto, - nutraukė jį Džadas, - šitoks poelgis 
nieko nepakeis. Aš net neįsivaizduoju, nuo ko 
bėgu. Grįžus viskas prasidės iš pradžių. 

- Jūsų tiesa, - Andželis nusičiaudėjo. - Kada 
susitinkate su Moudžiu? 

- Nežinau. Jis tikrina spėjimą, kas visa tai 
organizuoja. 

- Ar nepagalvojote, kad tas, kas visa tai 
organizuoja, Moudžiui gali sumokėti daugiau 
už jus? - susirūpino Andželis. - Kai pasiūlys 
susitikti, būtinai paskambinkite man. Namuose 
dar būsiu dieną ar dvi. Bet kokiu atveju, daktare, 
neikite vienas. 

- Manau, jog perdedate, - paprieštaravo 
Džadas. - Tik todėl, kad Moudis išmontavo 
sprogmenį, aš... 

- Ne tik, - nutraukė Andželis. - Jaučiu, jog 
apsirikote, išsirinkęs Moudį. 

- Būtinai paskambinsiu, - pažadėjo Džadas. 

Kodėl Andželis tapo toks įtarus? Kad įgytų 
pasitikėjimą, Moudis tikrai galėjo sugalvoti triu- 
kąsu sprogmenimis. Tokiu atveju kitas žingsnis 
būtų labai paprastas. Belieka paskambinti ir 
pakviesti į nuošalią vietelę ateit nepaneigiamų 
įkalčių. O tada... Džadas pasipurtė. Negi jis 
galėjo taip apsirikti dėl Moudžio? Prisiminė 
pirmą įspūdį. Tada jam pasirodė, kad Moudis 
ne itin protingas ir ne itin gebantis ką nors 
padaryti. Vėliau suvokė, jog naivuolio poza sle- 
pia nuovokumą ir įžvalgumą. Bet juk tat neįro- 
do, jog Moudžiu galima pasitikėti. O vis dėlto... 
Išgirdęs girgžtelint priimamojo duris Žžvilgtelėjo 
į laikrodį. Ana? Greitai sudėjęs kasetes Džadas 
nuėjo jos pasitikti. 

+—>2- A) ———— 


Elegantišku mėlynu kostiumėliu, užsidėjusi 
nedidelę skrybėlaitę giliai susimąsčiusi Ana sto- 
vėjo prie lango ir nepajuto, jog yra Džado ste- 
bima. Jis, tarsi gerdamas jos grožį, žiūrėjo, 
stengdamasis surasti nors menkiausią trūku- 
mą, kad galėtų save įtikinti, jog ji jam netinka, 
jog dar sutiks Žmogų, su kuriuo laimingai gy- 
vens visą likusį gyvenimą. Lapė ir vynuogės. Ne 
Froidas, o Ezopas šiuolaikinės psichiatrijos 
metras. 

- Laba diena, - pasisveikino Džadas. 

Ana krūptelėjo iš netikėtumo, paskui nusi- 
šypsojo. 

- Sveiki, daktare. 

- Prašom, ponia Bleik. 

Įėjusi į kabinetą atsigręžė ir savo didžiulė- 
mis violetinėmis akimis pažvelgė į jį. 

- Surado, kas jus partrenkė? - nuoširdžiai 
susirūpinusi paklausė. 

Džadą pagavo nesuvaldomas noras viską 
jai papasakoti, tačiau suvokė, jog negalima. 
Geriausiu atveju pasakojimas atrodys, kaip 
pigus triukas, kad pelnytų jos simpatijas, o 
blogiausiu - užtrauks jai nelaimę. 

- Dar ne. 

Mostu pasiūlė jai atsisėsti. 

- Atrodote išvargęs, - Ana žiūrėjo jam į akis. 
- Gal nevertėjo taip greitai grįžti į darbą? 

- Viskas gerai. Beje, šiandien nieko neprii- 
mu, tačiau mano telefonų tarnyba niekaip ne- 
galėjo jums prisiskambinti. 

- Kaip gaila. Jeigu manote, kad turiu išeiti... 

- Būkit gera, neskubėkit, - nutraukė ją Dža- 
das. - Džiaugiuosi, kad jums nepranešė. 

Juk Aną jis matė paskutinį kartą. 

Ji lyg norėjo kažką pasakyti, tačiau apsigal- 
vojo. Džadas jautė, jog jos žvilgsnis užgavo 
kažkokią vos girdimą, seniai užmirštą stygą. Jis 
jautė iš jos srūvančią šilumą, visagalį geismą ir 
staiga suvokė, kas vyksta. Aną jis apdovanojo 
savo paties jausmais ir akimirką buvo suklaidin- 
tas, nelyginant geltonsnapis studentėlis. 

- Kada išvykstate į Europą? 

- Tuoj po Kalėdų. 

- Dviese su vyru? - „O, Viešpatie, kaip lėkš- 
ta!“ 

- Taip. Stokholmas, Paryžius, Londonas, 
Roma. Tat bus antrasis medaus mėnuo. 

Balse girdėjosi vos juntama įtampa. Dža- 
das įdėmiai pažiūrėjo į Aną. Kažko trūko jaunos, 
įsimylėjusios, besirengiančios į povestuvinę ke- 
lionę Moters portretui. Galop suvokė - nebuvo 
džiugaus jaudulio! 

- Ar... ar ilgai ketinate keliauti? 

- Nežinau, - Ana šyptelėjo, tarsi supratusi, 
kas jam rūpi. - Entonis dar nieko galutinai ne- 
nusprendė. 

- Aišku. - Džadas nudelbė akis. Reikia baig- 
ti. - Ponia Bleik... 

- Klausau. 

- Pakviečiau jus melagingu pretekstu. Jums 
jau nebereikėjo ateiti. Aš tik norėjau atsisveikin- 
ti. 

Džadui rodėsi, jog jis kone fiziškai jaučia 
atlėgstant Aną kausčiusią įtampą. 

- Zinau, - ramiai atsakė ji. - Ir aš norėjau 
pasakyti iki pasimatymo. - Ji pakilo. - Dža- 
dai... 

Jų akys susitiko ir jos akyse Džadas išskai- 
tė tai, ką ji turėjo pamatyti jo žvilgsnyje. Džadas 
Žingtelėjo link jos, tačiau sustojo. Jis neturėjo 
teisės jai užtraukti jam grėsusios nelaimės. 

- Atsiųskite atviruką iš Romos, - jo balsas 
buvo ramus. 

Ana ilgai tylėdama žvelgė į jį. 

- Prašau, Džadai, saugokit save. 

Nepasikliaudamas savo balsu jis tik linkte- 
lėjo. 

Ir ji išėjo. 


Tik po trečio skambučio Džadas pakėlė 
ragelį. 

- Jūs, daktare? - pasigirdo iš susijaudinimo 
virpantis Moudžio balsas. - Jūs vienas? 

- Taip. 

- Prisimenate, sakiau, jog numanau, kas 
viską daro? 

- Taip... 

- Aš neklydau. 

- Žinote, kas nužudė Hanseną ir Kerol? 

- Taip. Žinau kas ir žinau kodėl. Dabar jūsų 
eilė, daktare. 

- Pasakykite... 

- Ne telefonu, - nutraukė Moudis. - Geriau 
kur nors susitikti. Tada ir pasikalbėsim. Ateikite 
vienas. - Džadui užgniaužė kvapą. „Ateikite vie- 
nas!" - Girdite? 

- Taip... - susizgribo Džadas. Andželas 
sakė: „Nieku gyvu į susitikimą neikite vienas". - 
Kodėl mums nesusitikus čia? - pasiūlė. 

- Manau, jog mane sekė. Dabar man pavy- 
ko pasprukti. Esu prie kompanijos „Penkios 

žvaigždės - mėsos konservai" pastato 23-iojoje 
gatvėje į rytus nuo Dešimtojo prospekto, netoli 
dokų. 

Džadas vis dar nenorėjo tikėti, kad Moudis 
jį vilioja į spąstus. Nutarė patikrinti. 

- Aš ateisiu drauge su Andželiu. 

- Ne, - nukirto Moudis. - Atvažiuokite vie- 
nas. 

Viskas aišku. Džadas pagalvojo apie storulį 
Budą kitame laido gale. Jo nuoširdusis drau- 
gas, įmantis už dieną tik po. penkiasdešimt 
dolerių ir dar išlaidos už jo nužudymo organi- 
zavimą. 

- Puiku, - neišsiduodamas atsakė Džadas. 
- Tuojau pat išvažiuoju. - Nesusiturėjo nepaban- 
dęs dar kartą. - Tikrai žinote, kas organizato- 
rius? 

- Jokių abejonių, daktare. Esate kada nors 
girdėjęs apie don Vintoną? -ir Moudis pakabino 
ragelį. 

Stovėjo Džadas, stengdamasis susigaudyti 
prieštaringų jausmų raizgalynėje. Paskui pa- 
skambino Andželiui. Ragelio ilgai nekėlė ir jis 
ėmė panikuoti, kad namie nieko nėra. Ar vienas 
ryšis važiuoti pas Moudį? 

- Klausau, - pagaliau pasigirdo prikimęs 
Andželio balsas. 

- Džadas Stivensas. Ką tik skambino Mou- 
dis. 

- Ką sakė? 

Džadas, jausdamas nepaaiškinamą simpa- 
tiją ir... taip, meilę tam keistam storuliui, taip 
šaltakraujiškai planuojančiam jį nužudyti, dve- 
jojo. 

- Pasiūlė susitikti prie kompanijos „Penkios 
žvaigždės - mėsos konservai" pastato 23-iojoje 
gatvėje. Liepė ateiti vienam. 

- Lažinuosi, - nelinksmai nusijuokė Andže- 
lis. - Daktare, neikite iš kabineto. Tuoj paskam- 
binsiu leitenantui Makgreiviui. Mes užsuksime 
jūsų pasiimti. 

- Šaunu, - atsakė Džadas ir lėtai nuleido 
ragelį. 

Normanas Z. Moudis. Linksmasis Buda iš 
geltonų telefono knygos puslapių. Apėmė bai- 
sus liūdesys. Jis pasitikėjo Moudžiu. 

O štai dabar šis laukė, kad nužudytų 
Džadą. 

Po dvidešimties minučių Džadas atidarė 
duris Andželiui ir Makgreiviui. Andželio akys 
buvo paraudusios ir ašarojo. Džadas jautėsi 
kaltas, kad privertė keltis iš lovos. Makgreivis, 
pasisveikindamas, linktelėjo. 

- Aš papasakojau Makgreiviui apie Mou- 
džio skambutį, - paaiškino Andželis. 

- Taip, - burbtelėjo leitenantas. - Norėčiau 
išsiaiškinti, ką visa tai reiškia. 

Dar po dešimties minučių jie jau važiavo 
link Vestsaido. Vairavo Andželis. Liovėsi snigti 
ir pro virš Manheteno plaukiančius sunkius de- 
besis skverbėsi blyškūs besileidžiančios sau- 
lės spinduliai. Sugriaudėjo ir dangų perskrodė 
akinantis žaibo blyksnis. Į priekinį stiklą subar- 
beno lietaus lašai. Artėjant prie Vestsaido, gi- 
gantiškus dangoraižius pamažu keitė Žemesni 


95 


gyvenamieji namai. Pasiekę 23-iąją gatvę pasu- 
ko vakarų kryptimi link Gudzono. Pro šalį mir- 
gėjo kažkokios dirbtuvės, purvinos mažų barų 
iškabos, paskui prasidėjo garažai, atviros 
sunkvežimių stovėjimo aikštelės, sandėliai. Ne- 
privažiavus Dešimtojo prospekto, Makgreivis 
liepė sustoti. 

- Išlipsime čia. - Paskui kreipėsi į Džadą: - 
Moudis sakė, kad su juo dar kas nors bus? 

- Ne. 

Atsisegęs apsiaustą Makgreivis išsiėmė iš 
dėklo pistoletą ir įsikišo į šoninę kišenę. Andže- 
lis padarė tą patį. 

- Mes eisime pirmi, - išlipdamas iš mašinos 
įspėjo Makgreivis. 

Pražingsniavę pusę kvartalo priėjo aptriu- 
šusį namą, virš kurio durų kabėjo išblukęs už- 
rašas „Penkių žvaigždučių kompanija - mėsos 
konservai". 

Nei automobilių, nei sunkvežimių, nei 
mažiausio žiburėlio. Makgreivis nuspaudė 
rankeną, bet durys pasirodė besančios už- 
rakintos. Apsidairė, ieškodamas skambu- 
čio, tačiau nerado. Jie įsiklausė. Tylą 
drumstė tik lietus. 

- Regis, uždaryta, - tarė Andželis. 

- Kažkur turi būti vartai sunkvežimiams įva- 
Žžiuoti. 

Džadas nusekė paskui link pastato 
kampo pasukusius detektyvus. Siauras 
skersgatvis vedė prie krovinių platformos, 
prie kurios stovėjo kelios mašinos. Jokių gy- 
vybės ženklų. Jie dar paėjo ir sustojo prie 
platformos. 

- Pašaukite, - burbtelėjo Makgreivis. 

- Moudi! - Atsakė tik piktas valkatos katino 
miauksėjimas. - Pone Moudi! 

Makgreivis su stebėtinu jo gabaritams vik- 
rumu užšoko ant platformos. Jį pasekė Andže- 
lis ir Džadas. Priėjęs prie suveriamų sandėlio 
durų Andželis jas stumtelėjo. Jos buvo neužra- 
kintos ir, šaižiai džergždamos, pasislinko. Vidu- 
je tvyrojo tamsa. 

- Paėmei žibintą? - partnerio paklausė Mak- 
greivis. 

- Ne. 

- Gaila. 

Jie suklusę įžengė vidun. 

- Pone Moudi! - vėl šūktelėjo Džadas. 

Jokio atsako, tik sugirgždėjo grindys po 
kojomis. Išsitraukęs dėžutę Makgreivis užžiebė 
degtuką. Suvirpėjus silpnutei liepsnelei atrodė, 
kad jie lindi milžiniškoje tuščioje oloje. Degtu- 
kas užgeso. 

Surask tą velnio jungiklį, - garktelėjo Mak- 
greivis, - daugiau neturiu degtukų. Džadas ne- 
siliovė judėjęs pirmyn. Andželis, ieškodamas 
jungiklio, ranka braukė sienas. 

- Moudi! 

- Radau jungiklį, - pasigirdo Andželio balsas. 

Spragtelėjo, tačiau šviesos nebuvo. 

- Tikriausiai saugikliai išsukti, - tarstelėjo 
Makgreivis. 

Džadas atsitrenkė į sieną. Pagrabaliojęs 
užčiuopė skląstį ir, jį atitraukęs, pastūmė sun- 
kias duris. Siūbtelėjo šaltas oras. 

- Radau duris, - sušuko Džadas ir, peržen- 
gęs slenkstį, įėjo. Išgirdęs už nugaros užveria- 

mų durų garsą pajuto, kaip pašėliškai sudunk- 
sėjo širdis. Cia rodėsi dar tamsiau, nei gretimoje 
patalpoje. 

- Moudi! Moudiį... 

Moudis turi būti kažkur čia. Jiegu ne, 
Džadas įsivaizdavo, ką pagalvos Makgrei- 
vis. Vėl berniukas, šaukiantis „Vilkas, Vil- 
kas!". 

Džadas žengė žingsnį pirmyn ir jo skruos- 
tą palietė kažkas šaltas. Iš siaubo šastelėjo 
atatupstas. Tik dabar pajuto tvyrantį kraujo ir 
mirties kvapą. Tamsoje kaupėsi blogis, pasi- 
rengęs bet kurią akimirką jįš užpulti. Džado 
plaukai atsistojo piestu, o besidaužanti širdis 
trukdė kvėpuoti. Virpančiomis rankomis su- 
griebė kišenėje degtukų dėžutę ir vieną užde- 
gė. Išvydo tiesiai į jo veidą įsmeigtą didžiulę 
akį. Iš baimės praradęs nuovoką Džadas ne 
tuoj susigaudė, kad mato ant kablio pakabin- 
tą paskerstą jautį. prieš užgęstant degtukui 
spėjo pastebėti daugiau skerdienos, o tolu- 
moje - duris. Tikriausiai jos vedė į administra- 
cijos kambarius. Džadas apgraibom pajudėjo 
ton pusėn. Ranka vėl palietė kažką slidaus ir 
jis atšlijo. 

- Moudi! 

„Įdomu, - galvojo Džadas, - ko užtruko 
Andželis su Makgreiviu?" Pasiekęs duris vėl 
atsitrenkė į pakabintą skerdieną. Sustojo, gau- 
dydamas orą, ir uždegė paskutinį degtuką. 
Prieš jo akis kybojo Normano Z. Moudžio 
kūnas. Veide buvo sustingusi niauri šypsena. 
Degtukas užgęso. 

Teismo ekspertas baigė savo darbą ir išva- 
žiavo. Moudžio kūną išvežė. Mažame valdytojo 
kabinete liko Džadas, Makgreivis ir Andželis. 
Buvo užžiebtos visos lempos ir elektrinis šildy- 
tuvas. 

Kad galėtų šio bei to paklausti valdytoją 
Paulių Moretį, teko atsigabenti iš šventinės 
puotos. Jis paaiškino, jog šventės proga visus 
savo tarnautojus paleido vidurdienį. Dvyliktą 
trisdešimt užrakino visas duris, užgesino švie- 
sas ir išėjo pats, absoliučiai tikras, kad teritori- 
joje neliko nė gyvos dvasios. Makgreivis, 
suvokęs, jog iš mažumėlį apgirtusio ir todėl 
gana karingai nusiteikusio pono Morečio nieko 
daugiau neišpeš, liepė nuvežti jį namo. Džadas 
buvo pusiau be sąmonės. Jo mintys sukosi tik 
apie Moud, jo linksmą, gyvybingą būdą ir tokią 
klaikią mirtį, dėl kurios kaltino vien save. Jeigu 
nebūtų įtraukęs detektyvo į tą istoriją, nieko jam 
nebūtų atsitikę. 

Artėjo vidurnaktis. Jau dešimtą kartą Dža- 
das pasakojo apie Moudžio skambutį. Makgrei- 
vis sėdėjo susikūprinęs ir kramtė cigarą. 

- Skaitote detektyvus, daktare? - paklausė. 

- Ne, oką? - nustebo Džadas. 

- Paaiškinsiu. Per daug tikroviškai viskas 
atrodo, daktare Stivensai. Iš pradžių maniau, 
jog esate iki ausų įklimpęs. Taip ir sakiau jums. 
Kas gi vyksta? Netikėtai iš žŽmogžudžio virstate 
auka. Iš pradžių aiškinate, kad partrenkė maši- 
na... 

- Bet jį tikrai partrenkė mašina, - įsiterpė 
Andželis. 

- Niekai, - atkirto Makgreivis. - Daktaras, 
kieno nors padedamas, viską galėjo puikiausiai 
suorganizuoti. - Vėl kreipėsi į Džadą. - Paskui 
skambinate ir siaubo pilnomis akimis Ilemenate 
apie į kabinetą besilaužiančius ir nužudyti keti- 
nančius vyrus. 

- Jie iš tikrųjų pas mane brovėsi. 

- Ne, - bumbtelėjo Makgreivis. - Jie pasinau- 
dojo specialiu raktu. Sakėte, jog tik du tokie 
raktai. Vienas jūsų, kitas Kerol Roberts. 

- Taip. Jie nukopijavo Kerol raktą. 

- Aš paprašiau, kad patikrintų dėl parafino. 
Kerol raktas nebuvo panaudotas atspaudui. - 
Patylėjo, duodamas laiko Džadui įsisąmoninti 
išgirstą faktą. - Kadangi jos raktas pas mane, 
lieka jūsiškis, ar ne? 

Džadas be žado spoksojo į detektyvą. 

- Nepatikėjus bepročio maniako istorija pa- 
samdote privatų seklį ir šis akimoju aptinka 
sprogmenis jūsų mašinoje. Tačiau man tų 
sprogmenų nepavyksta pamatyti, nes jų nėra. 
Tada nutariate pakišti dar vieną lavoną. Pasitel- 
kęs Andželį surengiate balaganą su Moudžiu, 
atseit Žinančiu, kas tas paslaptingasis psichas, 
geidžiąs jūsų mirties. Kas įvyksta? Atvažiuoja- 
me čiaiir randame Moudį, užmautą ant skerdie- 
nos kablio. 

- Ne aš kaltas dėl to, kas vyksta, - įširdo 
Džadas. 

Makgreivis atidžiai į jį pažiūrėjo. 

- Daktare Stivensai, žinote kodėl iki šiol 
nesate areštuotas? Todėl, kad kol kas neradau 

to kinų galvosūkio sprendimo. Bet aš jį rasiu. 
Pažadu, - ir pakilo. 

- Palaukite! - sušuko Džadas, staiga prisi- 
minęs Moudžio paminėtą pavardę. - Ką pasa- 
kysite apie don Vintoną. 

- O ką turėčiau pasakyti? 

- Moudis sakė, jog būtent šis Žmogus ir yra 
visų žmogžudysčių organizatorius. 

- Zinote, kas jis? 

- Ne. Maniau, jog policijai ši pavardė žino- 
ma. 

- Niekada nesu girdėjęs, - Makgreivis žvilg- 
telėjo į savo partnerį. Andželis papurtė galvą. - 
Gerai, pasiųsime paklausimus apie don Vinto- 
ną į FTB, Interpolą, didžiausių miestų policijos 
valdybas. - Dėbtelėjo į daktarą. - Patenkintas? 

Džadas linktelėjo. Kas bebūtų buvęs tas 
niekšas, bet su policija greičiausiai bus susiti- 
kęs. Todėl nebus sunku surasti. 

Vėl prisiminė Moudį, jo juokingus aforizmus 
ir skvarbų protą. Vadinasi, jį sekė. Sunku pati- 
kėti, kad būtų kam nors prasitaręs apie susitiki- 
mą, nes itin primygtinai prašė išlaikyti paslaptį. 
Bet dabar bent žinoma ieškomo žmogaus pa- 
vardė. 

Praemonitus - praemunitas. 

Įspėtas - apginkluotas. 


Kitą rytą laikraščių pirmieji puslapiai mirgė- 
jo pranešimais apie Normano Z. Moudžio nu- 
žudymą. Probėgšmais užsiminta apie Džadą, 
kaip apie liudininką, drauge su policija aptikusį 
kūną. Neaišku, kaip Makgreiviui pavyko nu- 
slėpti svarbiausius faktus. Akivaizdu, jog jis 

anksčiau, negu reikia, nenori atversti visų kortų. 
„Įdomu, - atidėjęs laikraštį pagalvojo Džadas, - 
ką pasakys Ana, sužinojusi apie šią Žmogžu- 
dystę?" 

Seštadieniais Džadas pusę dienos dirbda- 
vo klinikoje, tačiau šiandien susitarė, kad pa- 
keistų. Pakilo į penkioliktą aukštą ir, įsitikinęs, 
kad koridoriuje nieko nėra, nuėjo į savo kabine- 
tą. Šj rytą jau kelis kartus buvo bekeliąs ragelį, 
kad paskambintų Andželiui, tačiau vis susiturė- 
davo. O kol kas bandė suvokti to paslaptingojo 
don motyvą. Jis galėjo būti prieš kelerius metus 
Džado gydytas ligonis, įtikėjęs, jog daktaras 
kaip nors įžeidė arba kaip nors jam pakenkė. 
Tačiau Džadas niekaip negalėjo prisiminti ligo- 
nio Vintono pavarde. 

Vidurdienį išgirdo, kaip kažkas bando atra- 
kinti priimamojo duris. Tat buvo Andželis. De- 
tektyvas atrodė dar labiau išvargęs. Nosis 
paraudo, be perstogės čiaudėjo. Įėjęs į kabine- 
tą sunkiai klestelėjo ant kėdės. 

- Jau gavote atsakymus apier don Vintoną? 
- susirūpinęs paklausė Džadas. 

Andželis linktelėjo. 

- Gavome informaciją iš FTB, Interpolo ir 
didžiausių JAV miestų policijos valdybų. - Už- 
gniaužęs kvapą Džadas laukė. - Niekas nėra 
girdėjęs apie don Vintoną. 

- Bet tai neįmanoma! - Džadas nepatikliai 
paskersakiavo į Andželį. - Kas nors turi apie jį 
Žinoti! Tokius nusikaltimus padaręs Žmogus 
negali rastis, nelyginant grybas po lietaus. 

- Taip ir Makgreivis sakė, - atsiduso Andže- 
lis. - Daktare, mes su žmonėmis, tikrindami 

visus Vintonus, visą naktį malėmės po Manhe- 
teną ir kitus Niujorko rajonus. Pasiekėme net 
Niudžersį ir Konektikutą. - Ištraukęs iš kišenės 
ištiesė Džadui popieriaus lapą. - Radome vie- 
nuolika Vintonų, savo pavardės galūnę rašan- 
čių „tonas“ ir keturis, rašančius „tenas“". 
Ieškojome net Donvintonų. Keturi, kaip mums 
atrodė, tiko ir visus patikrinome. Pirmasis pasi- 
rodė besąs paraližiuotas, antras - vieno banko 
viceprezidentas, trečias - gaisrininkas, budėjęs 
tomis valandomis, kai buvo nužudyti Hansenas 
ir Roberts. Paskutinysis - zooparduotuvės savi- 
ninkas, aštuoniasdešimtmetis senukas. 

Džadui išdžiūvo burna. Tik dabar suvokė, 
kiek vilčių siejo su šia galimybe. Nebūdamas 
įsitikinęs Moudis nebūtų pasakęs tos pavardės. 
Ojis kuo aiškiausiai pareiškė, jog don Vintonas 
ne Vykdytojas, o visų šių Žmogžudysčių orga- 
nizatorius. Tiesiog neįtikėtina, kad policija apie 
Šį Žmogų neturi jokių žinių. Nužudė Moudį, nes 
jis atkapstė tiesą. Be jo pagalbos Džadas liko 
visiškai vienas, o kilpa vis labiau veržė. 

- Apgailestauju, - užjautė Andželis. 

Džadas pažvelgė į detektyvą ir tik dabar 
prisiminė, kad šis visą naktį nemiegojęs. 

- Dėkui už tai, ką dėl manęs padarėte, - tarė. 

- Ar tikrai Moudis taip pasakė? 

- Tikrai, - Džadas, prisimindamas pokalbį su 
Moudžiu, užsimerkė. Jis paklausė, ar tikrai 
Moudis žino organizatorių. Rodėsi, jog vėl girdi 
Moudžio balsą: „Jokių abejonių, daktare. Esate 
kada nors girdėjęs apie don Vintoną?" Don 
Vintonas. Tikrai, - pakartojo, žvilgtelėjęs į An- 
dželį. 

- Mes aklavietėje, - nusičiaudėjo Andželis. 

- Jums reikėtų gulėti. 

- Taip, jūs, ko gero, teisus, - detektyvas 
pakilo. 

- Seniai dirbate su Makgreiviu? - padvejojęs 
paklausė Džadas. 

- Pirma mudviejų byla. O ką? 

- Jis gali mane suimti, įtariant žMmogžudys- 
te? 

Andželis vėl nusičiaudėjo. 

- Ko gero, esate teisus, daktare. Turiu gultis 
į lovą. - Pasuko link durų. 

- Regis, žinau, ką daryti, - tarė Džadas. 

- Klausau, - Andželis stabtelėjo. 

- Atsibodo būti taikiniu. Noriu kautis. Pats 
juos surasiu. 

- Kaip? - nustebo Andželis. - Kol kas vien 
šešėliai. 

- Dailininkas, klausydamas liudininkų Žo- 
džių, piešia nusikaltėlio portretą, ar ne? 

- Taip. 

Džadas ėmė nervingai žingsniuoti po kam- 
barį. 

- Noriu papasakoti, kaip atrodo Žmogus, 
organizuojąs visus tuos nusikaltimus. 

- Kaip?! Niekada nesate jo matęs! Bala 
žino, bet kas gali būti tas Žmogus. 

- Nieko panašaus, mes ieškome labai labai 
nepaprasto Žmogaus. 

- Kokio nors silpnapročio. 

- Silpnaprotystė labai abstrakti sąvoka. Me- 
dicinos požiūriu ji bevertė. Normali psichika - tai 
tiesiog smegenų savybė prisitaikyti prie aplin- 
kos. Jeigu tat nepavyksta arba slepiamės nuo 

realybės, arba iškeliame save virš jos. Pradeda- 
me elgtis, nelyginant antžmogiai, pamynę gy- 
venimo normas. 

- Vadinasi, ieškome antžmogio? 

- Taigi. Bet kokioje pavojingoje situacijoje, 
Andželi, mes visada turime tris išeitis: pasprukti, 
ieškoti kompromiso arba pačiam pulti. Mūsų 
ieškomasis visada puola. 

- Tai jis somnambulas? 

- Ne. Somnambulas nežudo. Transo bū- 
senajiems trunka neilgai. Mes susidūrėme su 
daug sudėtingesniu reiškiniu. Jis serga soma- 
togenine psichoze, šizofrenija, ciklotimija 
arba gali būti net savotiškas tų ligų derinys. 
Visai įtikėtina, jog prievartos aktą lydi laikina 
amnezija. Tačiau svarbiausia, kad jo išvaizda 
ir elgesys šalia jo esantiems atrodo visiškai 
normalūs. 

- Vadinasi, mes vėl likome it musę kandę? 

- Jūs klystate. Mes šauniai pasistūmėjome 
pirmyn. Galiu nusakyti jo požymius. Don Vinto- 
nas aukštesnis negu vidutinio ūgio, gražaus 
stoto, atletiškos figūros. Jis rūpinasi savo iš- 
vaizda ir itin pedantiškas. Jis neturi artistinių 
duomenų. Jis ne dailininkas, ne rašytojas, ne 
aktorius. - Andželis iš nuostabos prasižiojęs 
klausėsi daktaro, o Džadas, vis labiau užsideg- 
damas, berte bėrė žodžius. Jis nėra klubo narys 
ir nedalyvauja visuomeninių organizacijų veik- 
loje, jeigu jiems nevadovauja. Sis Žmogus įpra- 
tęs nurodinėti. Jis negailestingas ir nekantrus. 
Smulkmenoms jis negaišta laiko. Jeigu ryžtasi 
nusikaltimui, tai - arba banko apiplėšimas, arba 
pagrobimas, arba žmogžudystė, - Džadas vis 

labiau jaudinosi, savo priešininką regėjo tarsi 
gyvą. 

- Daktare, - įsiterpė Andželis, - Žinoma, 
negaliu paneigti jūsų žodžių, bet toks Žmogus 
gali būti koks nors narkotikų apkvaitintas valka- 
ta, psichas. 

- Ne, - ryžtingai paprieštaravo Džadas. - 
Tas, kurio mes ieškome, nevartoja narkotikų. 
Dar daugiau galiu pasakyti - mokykloje jis žaidė 
kolektyvinius žaidimus. Ledo ritulį ar futbolą. Jis 
nesidomėjo šachmatais, šaškėmis, rebusais, 
kryžiažodžiais. 

- Gal tuos nusikaltimus padarė ne vienas 
Žmogus, - paabejojo Andželis. - Pats esate 
užsiminęs. 

- Dabar aš kalbu apie don Vitoną, viskam 
vadovaujantį žmogų. Jo protėviai kilę iš lotynų 
kraštų. 

- Kodėl? 

- Žmogžudystės įrankiai. Peilis, rūgštis, 
bomba. Jis iš Lotynų Amerikos, italas arba is- 
panas. - Džadas giliai atsiduso. - Štai toks yra 
Žmogus, įvykdęs tris žmogžudystes ir bandan- 
tis nužudyti mane. 

Andželis gurktelėjo seiles. 

- Kaip, velniai rautų, jūs visa tai sužinojo- 
te? 

- Tokia mano profesija. - Džadas atsisėdo. 

- Psichika - taip, bet jūs nusakėte niekada 
nematyto Žmogaus išvaizdą. 

- Matot, išorė dažnai susijusi su psichika. 
Daktaras Krečmeris savo darbais įrodė, jog 
aštuoniasdešimt penki procentai šizofrenikų 
vyrų yra aukšti ir gražios figūros. Mūsiškis, be 

abejo, šizofrenikas. Be to, serga didybės ma- 
nija. Jis nepaiso visuomenės gyvenimo įsta- 
tymų. 

- Kodėl visa tai nepaaiškėjo anksčiau? 

- Todėl kad jis su kauke. 

- Ką?! 

- Mes visi su kaukėmis, Andželi. Vos išaugę 
iš vystyklų mokomės slėpti tikruosius jausmus, 
baimę, neapykantą. Tačiau apimtas streso don 
Vintonas nusiplėšia kaukę ir parodo tikrąjį savo 
veidą. 

- Suprantu. 

- Pažeidžiamiausia šiame Žmoguje - jo ego. 
Jeigu jam iškilo grėsmė, rimta grėsmė, jis išpro- 
tės. Nes jo sveiką psichiką nuo liguistos skirian- 
ti riba pavojingai maža. Nereikia ypatingų 
pastangų, kad priverstum tą ribą peržengti. - 
Džadas susimąstė, paskui tęsė, tarsi kalbėtų 
pats su savimi. - Jis turi „mana'. 

- Ką ką? 

- „Mana“. Taip laukiniai vadina Žmogų, su- 
gebantį kitus priversti paklusti. Atseit tai įvyksta, 
padedant jame tūnančiam demonui. 

- Sakėte, jog jis nepiešia, nerašo knygų, 
negroja muzikos instrumentais. Kaip šitai suži- 
nojote? 

- Pasaulyje apstu šizofrenikų dailininkų, ra- 
šytojų, muzikantų. Daugeliui pavyksta savo gy- 
venime išvengti prievartos, nes jų kūryba yra tas 
apsauginis vožtuvas, pro kurį išsiveržia viduje 
susikaupusi įtampa. Mūsų Žmogus tokios gali- 
mybės neturi. Jis - nelyginant vulkanas. Vienin- 
telė išeitis - išsiveržti. Rezultatas - Hansenas, 
Kerol, Moudis. 

- Tvirtinate, jog šios Žmogžudystės bepras- 
miškos. Įvykdytos, kad... 

- Jam jos ne beprasmiškos. Atvirkščiai... - 
staiga Džadui viskas tapo absoliučiai aišku. 
Mintyse iškeikė save už šitokį aklumą ir kurtu- 
mą. - Don Vintonas nuo pat pradžios medžiojo 
mane. Apmaudžiai apsirikęs, atėjo į mano kabi- 
netą, tačiau rado tik Kerol. 

- Ją nužudė, kad liktų neatpažintas? 

- Ne. Mūsų ieškomasis Žmogus ne sadis- 
tas. Kerol kankino, norėdami kažką sužinoti. 
Tarkim, žudiką kompromituojančią informaciją. 
O ji arba nenorėjo pasakyti, arba net nenutuo- 
kė, apie ką kalbama. 

- Ką sužinoti? 

- Neįsivaizduoju. Tačiau visas šis košmaras 
dėl to ir vyksta. Moudis išsiaiškino ir buvo nu- 
Žudytas. 

- Vis dėlto neaišku, kaip juos dominančias 
žinias būtų gavę, jeigu jus būtų nužudę tada 
gatvėje. Kažkaip nelabai tinka jūsų versijai, - 
svarstė Andželis. 

- Kodėl? Sakykim, informacija magnetofo- 
no juostelėse. Skyrium ji absoliučiai nepavojin- 
ga, bet, papildyta kitais faktais, gali ir pakenkti 
žudikams. Jiems reikia rinktis: arba išplėšti tą 
informaciją, arba nutildyti mane, kad negalė- 
čiau papasakoti. Iš pradžių jie pabandė nužu- 
dyti mane. Deja, apsiriko ir nužudė Hanseną. 
Tada nutarė įgyvendinti antrą variantą ir reika- 
lingas žinias gauti iš Kerol. Nieko nepešę ir šiuo 
kartu, visas jėgas sutelkė, kad pričiuptų mane. 
Prisimenate limuziną užgesintom šviesom? 
Matyt, mane sekė ir kai ėjau pas Moudį. Paskui 

savo ruožtu ėmė sekti ir jį. Šiam iškapsčius 
tiesą, nužudė. - Andželis kažką mąstė. - Manau, 
jog žudikas nesustos, kol manęs nesudoros, - 
ramiai baigė Džadas. - Žmogus, apie kurį kalbu, 
nepratęs pralaimėti. 

- Jeigu tai tiesa, - apmąstęs daktaro žodžius 
prakalbo Andželis, - jums reikia apsaugos. 

Išsitraukė pistoletą ir patikrino, ar užtaisy- 
tas. 

- Ačiū, Andželi, tačiau ginklo man nereikia. 
Su jais ketinu kautis savo ginklu. 

Tuo momentu išgirdo atidaromas priima- 
mojo duris. 

- Ko nors laukiate? - paklausė Andželis. 

- Ne, - Džadas papurtė galvą. - Šiandien 
nepriimu. 

Suspaudęs rankoje pistoletą Andželis pri- 
šoko prie kabineto durų ir, žingtelėjęs šonan, 
staiga jas atlapojo. Ant slenksčio stovėjo nuste- 
bęs Peteris Hadlis. 

- Kas tu? - garktelėjo Andželis. 

- O, nurimkite, - tarė Džadas, - čia - mano 
draugas. 

- Kas čia darosi?! - šūktelėjo Peteris. 

- Atsiprašau, - Andželis paslėpė pistole- 
tą. 

- Daktaras Peteris Hadlis, detektyvas Fren- 
kas Andželis. - Džadas vyrus supažindino. 

- Atsitiko kai kas nemalonaus, - aiškino 
Andželis. - Daktaro Stivenso kabinetas buvo... 
į jį buvo įsilaužta ir pamanėme, jog grįžo kuris 
nors užpuolikas. 

- Taip, - suskato aiškinti ir Džadas, - jie 
nerado to, ko ieškojo. 

- Tat susiję su Kerol Roberts nužudymu? - 
sunerimęs paklausė Peteris. 

- Dar nežinome, daktare Hadli, - Džadui 
nespėjus prasižioti, atsakė Andželis. - Policija 
paprašė daktarą Stivensą kol kas su pašaliniais 
to dalyko neaptarinėti. 

- Suprantu, - tarė Peteris ir žvilgtelėjo į 
Džadą. - Mūsų susitarimas galioja? 

- Zinoma, - Džadas visai buvo pamiršęs 
pažadą drauge eiti priešpiečių. - Detektyve, 
manau, mes viską aptarėme? 

- Taip taip, - atsakė Andželis. - Jūs tikrai 
manote, kad šito nereikia? - patapšnojo pisto- 
Ileto dėklą. 

- Ačiū. - Džadas papurtė galvą. 

- Ką gi, saugokitės. 

- Pasistengsiu, - pažadėjo Džadas. - Pasi- 
stengsiu. 


Valgant Džadas buvo paniręs į savo 
mintis, o Peteris neįkyrėjo klausinėdamas. 
Jiedu paplepėjo apie bendrus pažįstamus, 
pacientus. Peteris pasirūpino, kad Hariso- 
ną Burką paguldytų į privačią psichiatrijos 
kliniką. 

- Nežinau, Džadai, kas įvyko, - atnešus 
kavos tarė Peteris, - tačiau, jeigu galiu būti 
naudingas, ir... 

- Ačiū, Peteri, - palingavo galvą Džadas, - 
pats privalau savimi pasirūpinti. Paskui viską 
papasakosiu. 

- Viliuosi, neilgai liko laukti. Džadai, tau kas 
nors grasina? 

- Zinoma, ne, - nuramino bičiulį Džadas. 


——-- 110 


Jeigu ne tris žmogžudystes įvykdęs mania- 
kas, tvirtai nusprendęs, jog Džadas - ketvirtoji 
auka. 

Išsiskyręs su Peteriu, taksi važiuoda- 
mas namo Džadas svarstė šansus likti 
gyvam. Paaiškėjo, jog jų nėra. Ko reikia don 
Vintonui? Ir apskritai kas tas don Vintonas? 
Kodėl nieko apie jį nežino policija? Gal pa- 
keitė pavardę? Ne. Moudis aiškiai pasakė 
„Don Vintonas'“. 

Džadas negalėjo susikaupti. Kiekvienas 
mašinos trūktelėjimas persmelkdavo jo sudau- 
žytą kūną. Jis bandė rasti nors mažiausią gijelę, 
siejančią įvykdytas Žmogžudystes ir pasikėsini- 
mus į jį. Smūgis peiliu, kankinimai, automobilis, 
bomba, mėsos kablys. Niekaip nesusiję. Vien 
negailestinga prievarta. Ir jokios galimybės nu- 
matyti ateitį. Labiausiai nesaugus jis kabinete ir 
namuose. Džadas prisiminė Andželio patarimą. 
Reikia pakeisti užraktus ir įspėti Maiką bei Edį, 
kad nežiopsotų. Jais galėjo pasitikėti. Taksi 
sustojo prie namo ir šveicorius, priėjęs, atidarė 
dureles. 

Džadas matė jį pirmą kartą gyvenime. 

Prieš jį stovėjo Naiko uniforma vilkintis 
aukštas, tamsaus gymio vyras su raupų pėdsa- 
kais ant veido. Ant kaklo matėsi senas randas. 
Taksi nuvažiavo ir Džadas liko akis į akį su 
nepažįstamuoju. Staiga jo kūną pervėrė aštrus 
skausmas. „O, Dieve, - pagalvojo, - tik to betrū- 
ko". 

- Kur Maikas? - paklausė pro sukąstus dan- 
tis. 

- Atostogauja, daktare. 

„Daktare! Vadinasi, nepažįstamasis žino, 
kas jis. Maikas atostogauja? Gruodžio mėne- 
sį?" 

Šveicoriaus veidas patenkintas išsiviepė. 
Džadas apsidairė. Visiškai tuščioje gatvėje švil- 
pavo ledinis vėjas. Pabandyti pabėgti? Tačiau 
dabar jam net eiti sunku. Visą kūną maudė, 
kiekvieną atodūsį lydėjo skausmingas dilgčioji- 
mas. 

- Kaip jaučiatės? - užjaučiamai pasidomėjo 
nepažįstamasis. 

Džadas pasisuko ir, nieko netaręs, žengė 
vidun. Juk galėjo tikėtis Edžio pagalbos. Svei- 
corius nuėjo iš paskos. Edis stovėjo lifte, atgrę- 
Žęs nugarą. Nesustodamas Džadas nuskubėjo 
prie jo. Svarbiausia nelikti su tuo vyru vienam. 

- Edi! - pašaukė. 

Liftininkas atsisuko. Džadas išvydo mažes- 
nę šveicoriaus kopiją, tik be rando. Nebuvo 
abejonės, jog šie du - broliai. Stabtelėjo tarp jų. 
Vestibiulyje daugiau nieko nebuvo. 

- Judam, - burbtelėjo liftininkas. 

Jo veidą puošė tokia pat kaip brolio pasi- 
tenkinimo grimasa. Vadinasi, štai kokie jie - 
žudikai. Džadas neabejojo, jog mato ne suma- 
nymo įkvėpėją, o tik paprasčiausius jo paranki- 
nius. Nužudys čia, vestibiulyje, ar pasirinks 
butą? Greičiausiai bute. Kūnas bus ne tuoj 
surastas, pakaks laiko pasprukti. Džadas žing- 
telėjo link valdytojo buto. 

- Noriu pasikalbėti su ponu Kacu apie... 

- Ponas Kacas užimtas, - kelią pastojo švei- 
corius. 

- Nuvešiu jus viršun, - pridūrė liftininkas. 

- Ne. Aš... 

- Daryk, kas pasakyta. 

Staiga atsilapojo durys ir juokdamosios bei 
linksmai plepėdamos į vestibiulį įgriuvo dvi 
poros. 

- Gatvėje šalčiau, negu Sibire, - tarė viena 
moteris. 

- Tokiu oru net šuns į lauką nevarytų, - 
pridūrė jos palydovas. | 

Jie priėjo prie lifto. Sveicorius ir liftininkas 
tylomis susižvalgė. 

- Žavingas vakaras! Labai ačiū, - sučiauš- 
kėjo antroji moteris, miniatiūrinė blondinė audi- 
nių apsiaustu. 

Akivaizdu, jog ji ketino atsisveikinti. 

- Nejau mums nepasiūlysi po taurelę, kad 
sušiltume, - pasipiktino vyrai. 

- Baisiai vėlu, Džordžai, - sukikeno pirmoji. 

- Tačiau lauke Žemiau nulio. Mums tiesiog 
būtina po lašą antifrizo. 

- Tik mažutę taurelę ir mes išeisime, - antri- 
no kitas vyras. 

- Na... 

Džadas liovėsi kvėpavęs. „Maldauju!" 

- Gerai, - nusileido blondinė. - Tik vieną, visi 
girdėjote? 

Juokdamiesi sugarmėjo į liftą. Džadas ne- 
delsdamas žengė paskui juos. Sveicorius, klau- 
siamai žŽvelgdamas į brolį, liko bestovįs. Šis 
gūžtelėjo pečiais, uždarė duris ir liftas ėmė kilti. 
Džadas gyveno penktame aukšte. Jeigu bend- 

rakeleiviai išlips anksčiau, jis vėl atsidurs pavo- 
juje, jeigu vėliau, jis turės šansą užsirakinti savo 
bute, užsibarikaduoti ir išsikviesti pagalbą. 

- Aukštas? 

- Neįsivaizduoju, - nusijuokė mažoji blondi- 
nė, - ką pasakytų vyras, išvydęs pareinančią 
namo su dviem nepažįstamais vyrais. - Grįžte- 
lėjo į liftininką. - Dešimtas. 

- Penktas, - giliai atsidusęs tarstelėjo Dža- 
das. 

Liftininkas pervėrė jį ilgu, viską suprantan- 
čiu žvilgsniu. Penktame aukšte Džadas išlipo. 
Lifto durys užsivėrė. Svyrinėdamas iš skausmo 
nuėjo link savo buto. Išsitraukė raktą, atrakino 
duris ir, dusliai besidaužant širdžiai, jėjo į prieš- 
kambarį. Turėjo kokias penkias minutes. Užra- 
kinęs duris atsišliejo į sieną, stengdamasis 
užgniaužti šleikštulį. Nežmoniškų pastangų 
dėka prisivertė nuslinkti prie telefono. Tačiau 
kam skambinti? Andželiui? Jis namuose, serga. 
Be to, ką pasakys? Jog nauji liftininkas bei 
šveicorius ir, manau, jog nori mane nužudyti? 
Stovėjo, rankoje gniauždamas ragelį, ir nežino- 
jo, ką daryti. Netrukus jie įeis ir ras jį absoliučiai 
bejėgį. Džadas prisiminė vyro su randu akis. Jis 
turi juos pergudrauti, išsiveržti iš čia, bet, Dieve 
mano, kaip?! 

Džadas įjungė vestibiulį rodantį monitorių. 
Jis buvo tuščias. Naujomis bangomis vėl siūb- 
telėjo skausmas. Pabandė susikoncentruoti. 
Situacija ekstremali... Taip... Ekstremali... Reikia 
ypatingų veiksmų. Kambarys prarado aiškias 
formas. Galop jo žvilgsnis stabtelėjo prie tele- 
fono. Ypatingi veiksmai... Neatidėliotina pagal- 

ba... Kad įžvelgtų skaičius Džadas aparatą pa- 
kėlė prie pat akių. Lėtai, be galo lėtai surinko 
numerį. Ragelį pakėlė tik po penkto signalo. 
Liežuvis pynėsi. Monitoriaus ekrane kažkas su- 
judėjo. Akies krašteliu pamatė link lifto einan- 
čius du vyrus. 


Jam skirtas laikas baigėsi. 

Broliai negirdimai priėjo prie Džado buto ir 
sustojo abipus durų. Aukštesnysis, Rokis, 
stumtelėjo duris. Jos neatsidarė. Išsitraukęs 
plastiko plokštelę atsargiai įkišo į tarpelį prie 
spynos ir linktelėjo broliui. Abu išsitraukė pisto- 
Iletus su prie vamzdžių prisuktais duslintuvais. 
Rokis spustelėjo plokštelę, durys atsivėrė ir, 
laikydami parengtus ginklus, abu įžengė į prieš- 
kambarį. Jokių Džado pėdsakų. Įėję į svetainę 
pamatė trejas uždarytas duris. Antrasis brolis, 
Nikas, stumtelėjo vienerias. Užrakintos. Jis nu- 
sišypsojo ir, prikišęs prie spynos vamzdį, pa- 
spaudė nuleistuką. Durys tyliai atsidarė. Jie 
įžengė į miegamąjį. Tuščia. Nikas liko apžiūrėti 
spintas, o Rokis grįžo į sveitainę. Jiedu, žinoda- 
mi, kad Džadas spąstuose, neskubėjo. Rodėsi 
jog jie mėgavosi tuo neskubrumu, tuo momen- 
tu prieš Žmogžudystę. 

Nikas pastūmė antras duris. Užrakintos. 
Dar vienas šūvis ir jie jėjo į kabinetą. Tuščia. 
Vienas kitam nusišypsoję pasuko link trečių 
durų. Einant pro monitorių Rokis čiupo brolio 
ranką. Ekrane pasirodė į vestibiulį įbėgę trys 
vyrai. Du apsisiautę baltais chalatais tempė 
neštuvus. Trečiojo rankoje buvo gydytojo sak- 
vojažas. 

- Koks velnias? 

- Ramiai, Roki. Kažkas susirgo. Name gal 
koks šimtas butų. 

Sanitarai su neštuvais ir gydytojas su sak- 
vojažu suėjo į liftą, ir šis pajudėjo. 

- Duokim porą minučių, - tarė Nikas. - Gal 
koks nelaimingas atsitikimas. Dar policija gali 
atvažiuoti. 

- Tai velniava! 

- Nesinervink. Stivensas niekur nedings. 

Atsilapojo durys ir į butą sugužėjo sanitarai 
su neštuvais bei gydytojas. Zudikai vos spėjo 
paslėpti ginklus. 

- Jis negyvas? - paklausė brolių gydytojas. 

- Kas? 

- Savižudis! Gyvas ar miręs? 

Broliai nustebę susižvalgė. 

- Vaikinai, jūs, ko gero, apsirikote, - tarė 
Nikas. 

Pro juos prasispraudęs daktaras stumtelė- 
jo užvertas duris. 

- Užrakinta. Padėkite atidaryti. 

Broliai tylėdami stebėjo, kaip sanitarai lau- 
žia duris. 

Gydytojas įėjo į kambarį. 

- Atneškite neštuvus, - šūktelėjo ir, priėjęs 
prie gulinčio Džado, paklausė, - kaip jaučia- 
tės? 

- Į ligoninę, - neturėdamas jėgų atsimerkti 
suvapėjo Džadas. 

- Jau važiuojame. 

Sanitarai įnešė neštuvus, vikriai paguldė 
ant jų Džadą ir apklojo. 

- Maunam, - burbtelėjo Rokis. 

Pastebėjęs išsinešdinančius vyrus gydyto- 
jas palinko prie gulinčio ant neštuvų Džado. 

- Na? - paklausė nuoširdaus nerimo kupinu 
balsu. 

- Puiku, - Džadas pabandė šyptelėti, bet 
veido raumenys buvo tokie nepaklusnūs. - 
Ačiū, Peteri. 

- Važiuojam, - Peteris linktelėjo sanitarams. 


15 SKYRIUS 


Šį kartą Džadą įkurdino kitoje palatoje, ta- 
čiau medicinos sesuo liko ta pati. Džadas atsi- 
merkė, ji sėdėjo prie jo lovos. 

- Štai ir prabudome, - tarė rūsčiai. - Daktaras 
Harisas nori pasikalbėti. Pranešiu, jog atsibu- 
dote. 

Ji išėjo. Džadas lėtai atsisėdo, pajudino 
rankas ir kojas, pažvelgė į kėdę, stovinčią prie 
sienos priešais, pirmiau kaire akimi, paskui - 
dešine. 

- Reikia pagalbos? - į palatą įėjo daktaras 
Seimuras Harisas. - Regis, tampate nuolatiniu 
mūsų pacientu. Žinote, kiek jau reikės jums 
sumokėti? Teks taikyti nuolaidą... Na, gerai, 
pakaks juokauti. Kaip miegojai, Džadai? - prisė- 
do ant lovos kraštelio. 

- Kaip naujagimis. Ko davėte? 

Suleidome fenobarbitalio. 

- Kuri valanda? 

- Vidurdienis. 

- O, Dieve! - šūktelėjo Džadas. - Turiu eiti. 

- Džadai, tau reikia pagulėti porą ar tris 
dienas. Paskui mėnesį kur nors paatostogauti. 

- Dėkui, Seimurai. 

- Nereikia man tavo dėkojimų. 

- Manęs laukia svarbus darbas. 

- Ar žinai, kas patys nepakenčiamiausi pa- 
saulyje pacientai? - atsiduso daktaras Harisas. 
- Gydytojai. - Pajutęs, jog nieko nepeš, pakeitė 
pokalbio temą. - Peteris čia budėjo visą naktį. 
Dabar kas valandą skambina ir baisiai nerimau- 
ja. Jis mano, jog praeitą naktį tave norėjo nužu- 
dyti. 

- Gydytojai nežmoniškai įtarūs. 

- Tu - psichoanalitikas, - gūžtelėjo pečiais 
Harisas. - Gal ir žinai, ką daryti, bet aš ir iš penio 
nesilažinčiau, jog pasiseks. Tikrai negali likti 
ligoninėje net kelias dienas? 

- Ne. 

- Gerai, tigre. Rytoj išleisiu. - Džadas puolė 
protestuoti, tačiau Harisas net nesiklausė. - 
Jokių prieštaravimų. Siandien sekmadienis ir 
visi privalo ilsėtis. 

- Seimurai... 

- Beje, nenoriu vaidinti perekšlės, bet ką tu 
paskutiniu metu valgei'? 

- Nežinau. Regis, ką ir visada. 

- Nepanašu. Gerai. Liepsiu panelei Bedpen 
per dvidešimt keturias valandas tave pripenėti. 
Džadai... 

- Ką? 

- Saugokis. Nenorėčiau prarasti gerą klien- 
tą. 

Gydytojas Harisas išėjo iš palatos. 

Džadas užsimerkė. Kai vėl atsimerkė, mie- 
loji airė sniego baltumo chalatu į palatą įstūmė 
lėkštėmis apkrautą stalelį. 

- Atsibudote, daktare Stivensai, - nusišyp- 
sojo. 

- Kiek valandų? 

- Šešios vakaro. - Jis išmiegojo visą 
dieną. - Šventiniai pietūs - kalakutas. Rytoj 
- Kalėdos. 

- Zinau. 

Kol neparagavo, visai nenorėjo valgyti. Bet, 
vos kąsnelį nurijęs, pajuto Žvėrišką alkį. Daktaro 
Hariso paliepimu telefonas buvo išjungtas ir 
Džadui niekas netrukdė. Gulėjo, kaupdamas 
jėgas. Rytoj jų tikriausiai prireiks. 

Kitos dienos rytą daktaras Seimuras Hari- 
sas įplasnojo į Džado palatą. 

- Na, kaip laikosi mano mylimas pacientas? 
Oho, daraisi panašus į žmogų! 

- Jaučiuosi beveik Žmogus, - nusišypsojo 
Džadas. 

- Puiku! Tavęs atėjo aplankyti. Nenorėjau, 
kad išsigąstų. 

Peteris. O gal Nora. Paskutiniu metu jie tik 
ir lanko jį ligoninėje. 

- Leitenantas Makgreivis, - tęsė Harisas. 
Džanui užgniaužė kvapą. - Jis nekantrauja su 
tavimi pasikalbėti. Jis jau čia, tik laukė, kol 
atsibusi. 

Vadinasi, jį suims. Andželis serga, Mak- 
greivis galės savo nuožiūra traktuoti visus 
įvykius. Patekus į jo nagus nebeliks jokios 
vilties. Reikia sprukti, kol Makgreivis jo nepa- 
siekė. 

- Būk geras, paprašyk, kad sesutė pakvies- 
tų kirpėją, - tarė Džadas. - Norėčiau, kad nu- 
skustų. 

Gal balsas išdavė, o gal Makgreivis spėjo 
viską papasakoti, nes Harisas kažkaip keistai į 
jį pažiūrėjo. 

- Gerai, Džadai. 

Harisas išėjo. 

Vos šis uždarė duris Džadas pašoko iš 
lovos. Dvi pilnaverčio miego naktys ir diena 
padarė stebuklą. Dar jautė nedidelį silpnumą, 
tačiau neabejojo, jog tuoj praeis. Gaišuoti nėra 
kada. Trijų minučių prireikė, kad apsirengtų. 
Pravėręs duris įsitikino, jog nieko nėra, ir pasu- 
ko link tarnybinių laiptų. Jam besileidžiant laip- 
tais atsidarė liftas ir iš jo išėjęs Makgreivis nuėjo 
į palatą. Paskui sekė uniformuotas policininkas 
ir du civiliai apsirengę detektyvai. Džadas greit 
nubėgo žemyn ir išėjo per priimamąjį. Maž- 
daug už kvartalo susitabdė taksi. 


lėjęs į palatą ir pamatęs tuščią lovą Mak- 
greivis pasisuko į savo palydovus: „Paspruko. 
Pasistenkite sučiupti dar ligoninėje". 

Paskui palinko prie telefono. 

- Makgreivis, - tarė, susisiekęs su Devynio- 
liktąja nuovada. - Skubu. Skelbkite paiešką. 
Daktaras Stivensas... Džadas. Vyras. Baltasis. 
Amžius... 

Taksi Džadas atvažiavo į darbą. Jam dabar 
žodis „saugumas“ buvo bereikšmis. Namo grįž- 
ti negalėjo. Teks įsikurti kokiame nors viešbu- 
tyje. Į kabinetą eiti irgi rizikinga, tačiau, deja, 
būtina. Jam reikėjo telefono numerio. 

Užmokėjęs vairuotojui įėjo į vestibiulį. 
Maudė visą kūną, bet suvokė, jog delsti nega- 
lima. Vargu bau jie laukė jo kabinete, tačiau 

neverta piktinti likimo. Dabar svarbu buvo viena 
- kas greičiau jį pačiups: policija ar žudikai. 

Pasiekęs kabinetą atsirakino duris ir, įėjęs, 
tuoj vėl užrakino. Kambariai atrodė svetimi ir 
grėsmingi. Džadui tapo aišku, jog daugiau nie- 
kada negalės čia dirbti. Ji pagavo įniršis. Kokią 
teisę turėjo tas don Vintonas taip pakeisti jo 
gyvenimą?! Įsivaizdavo, kas vyko, kai grįžę bro- 
liai pranešė, jog nepavyko jo nužudyti. Jeigu 
Džadas nesuklydo dėl don Vintono būdo, šis 
tikriausiai vos nesprogo iš piktumo. Kito pasi- 
kėsinimo neteks ilgai laukti. 

Džadas į kabinetą užėjo Anos telefono. 
Mat, ligoninėje jis kai ką prisiminė: pirma, Ana 
kelis kartus yra atėjusi prieš Džoną Hanseną, 
antra, ji dažnai paplepėdavo su Kerol. O gal ši 
pasakė kažką, kas dabar buvo mirtinai pavojin- 
ga. Jeigu taip, ją reikia įspėti. 

Ištraukęs stalčių pasiėmė adresų knygą ir, 
suradęs Anos telefono numerį, pakėlė ragelį. 

- Komutatorius, - atsiliepė abejingas balsas. 
- Kokiu numeriu skambinate? 

Džadas pasakė. Neilgai trukus telefoninin- 
kė tarė: „Atsiprašome, bet jūs neteisingai surin- 
kote telefono numerį. Būkite malonus, 
patikslinkite pagal telefono abonentų sąrašą". 

- Ačiū, - padėkojo Džadas ir padėjo ragelį. 

Prisiminė, jog su Ana susisiekti neįstengė ir 
telefonų atsakymo tarnyba. Vadinasi, jis netei- 
singai užsirašė Anos numerį. Tačiau jam buvo 
būtina su ja pasikalbėti. 

Užsirašęs Anos adresą: 617 Vudsaido 
prospektas, Beionas, Niudžersis, po penkilikos 
minučių Džadas jau stovėjo automobilių nuo- 

mos punkte. O dar po kelių minučių išriedėjo iš 
garažo. Nuvažiavęs kvartalą pasuko ir priešin- 
gą pusę ir, įsitikinęs, jog niekas neseka, nudū- 
mė link Džordžo Vašingtono tilto ir toliau - į 
Niudžersį. Pasiekęs Beioną stabtelėjo degali- 
nėje, kad pasiteirautų, kur važiuoti toliau. 

- Sankryžoje kairėn, o paskui trečia gatvė į 
dešinę, - paaiškino. 

Padėkojęs, Džadas nuvažiavo nurodyta 
kryptimi. Vien mintis, kad pamatys Aną, privertė 
greičiau plakti širdį. Kaip pasakyti, kad neišgąs- 
dintų? Ar vyras bus namie? 

Įsukęs į Vudsaido prospektą pasižiūrėjo į 
namų numerius. Prasideda nuo devintuko. Pa- 
statai nedidukai, seni, gana apšiurę. Nuvažiavo 
tolyn. Čia prasidėjo septinto numerio, tačiau ne 
namai, o kažkokios pašiūrės. Ana gi gyveno 
puikiame, miško apsuptame name. Čia net me- 
džių užuominos nebuvo. Artėdamos prie nuro- 
dyto namo Džadas nujautė, ką pamatys. Vietoj 
617 numeriu pažymėto namo dryksojo varnalė- 
šos apaugusi dykvietė. 

Jis sėdėjo mašinoje, stengdamasis suvokti, 
kas vyksta. Neteisingas telefono numeris galėjo 
būti klaida. Galima suklysti ir sakant adresą. 
Tačiau ne viena ir kita drauge. Ana sąmoningai 
melavo. Jeigu apgavo, sakydama adresą, tai ką 
dar melavo? Džadas prisivertė objektyviai iša- 
nalizuoti viską, ką tikrai apie ją žinojo. Ana atėjo 
be rekomendacijų ir prisiprašė, kad priimtų. 
Visas keturias savaites jai pavyko neatskleisti 

problemos, kurios, jos žodžiais tariant, pati ne- 
pajėgė išspręsti, o paskui netikėtai pareiškė, 
jog viskas gerai ir ji daugiau nebesilankys. Po 
kiekvieno apsilankymo mokėdavo grynais ir 
dabar nebuvo nė mažiausios galimybės surasti 
pagal čekius. Ko ji, iš pradžių tapusi jo pacien- 
te, o paskui dingusi, siekė? Piršosi vienintelė 
išvada. Džadui pasidarė bloga. 

Kad pasirengtų jį nužudyti, turėjo išsiaiškin- 
ti dienotvarkę, kaip įrengtas kabinetas bei kito- 
kias smulkmenas. O kas geriau viską sužinos, 
jeigu nepacientas? Štai kodėl lankėsi Ana. Ją 
pasiuntė don Vintonas. Sužinojusi viską, ko 
reikėjo, dingo be pėdsako. 

Jeigu tat apgaulė, tai kaip lengvai jis pasi- 
davė. Jinai, pasakodama don Vintonui apie 
susitikimus su juo, idiotu, save vadinančiu psi- 
choanalitiku, viską žinančiu apie Žmonių cha- 
rakterius, tikriausiai juokais leipdavo. Jis iki 
ausų įsimylėjo moterį, kurią tedomino vien kaip 
žudymo objektas. Neblogai Žmogaus sielų ži- 
novui. Galėtų išeiti neblogas pranešimas Ame- 
rikos psichiatrų asociacijai. 

O jeigu viskas ne taip: gal Ana tikrai turėjo 
rūpestį, bet, nenorėdama kažką papiktinti, iš- 
galvojo adresą. Ilgainiui viskas susitvarkė ir ji 
nutarė, jog pagalbos nebereikia. Tačiau Dža- 
das suvokė, kad taip - perdėm paprasta. Šeš- 
tasis pojūtis Džadui kuždėjo, jog, išsiaiškinus 
mįslingą jos elgesį, paaiškėtų ir visa, kas deda- 
si. Gal Aną privertė prieš savo valią veikti. Ta- 
čiau net tokią išvadą priėjęs Džadas jautėsi 
kvailai. Ją įsivaizdavo, nelyginant į bėdą pate- 
kusią kilmingą damą, o save - spindinčiais šar- 

vais riterį. Ar ji rengė jo nužudymą? Bet kokia 
kaina privalo viską išsiaiškinti. 

Iš priešais stovinčio namo išėjo panešiotą 
chalatą užsimetusi pagyvenusi moteris ir akylai 
į jį pažiūrėjo. |jungęs motorą Džadas apsisuko 
ir nuvažiavo link Džordžo Vašingtono tilto. Iš 
paskos kelios mašinos. Bet kuri galėjo jį sekti 
iš pat Niujorko. Bet argi jie sektų? Vos pamatę, 
pultų. Tačiau jis nelauks atsisėdęs. Jis privalo 
užpulti pirmas, išmušti priešininką iš vėžių, taip 
įsiutinti don Vintoną, kad šis sutriktų ir pakištų 
savo galvą. Viską nuveikti reikia, Makgreiviui 
nespėjus jo sučiupti ir įgrūsti už grotų. 

Artėdamas prie Manheteno Džadas jau ne- 
abejojo, jog Ana - vienintelis kelias, atvesiantis 
į tikslą. O rytoj ji iškeliauja iš Amerikos. 

Staiga Džadas prisiminė, jog yra šansas 
surasti Aną. 

Prieš Kalėdas oro uostų kasose knibždėte 
knibžda turistų, ketinančių skristi į visas pasau- 
lio puses. Priėjęs prie barjero paprašė pakviesti 
administratorių. „Pan Ameriken“ kompanijos 
uniformą vilkinti mergina nusišypsojo profesine 
šypsena ir paprašė palaukti, nes administrato- 
rius kalbėjo telefonu. 

- Kuo galiu padėti? 

Džadas atsisuko ir išvydo aukštą, pusamžį 
vyrą pavargusiu veidu. 

- Aš Frendlis, Čarlzas Frendlis. Ko norėjo- 
te? 

- Daktaras Stivensas. Bandau surasti vieną 
savo pacientę. Ji užsisakė bilietą į lėktuvą, rytoj 
išskrendantį į Europą. 

- Pavardė? 

- Bleik. Ana Bleik, - Jis užsikirto. - Galbūt 
bilietai užsakyti ponui ir poniai Entoni Bleik. 

- Kur ji skrenda? 

- Aš galiu klysti. 

- Kada išskrenda - ryte ar vakare? 

- Aš net nežinau, ar jūsų kompanijos lėktu- 
vu skrenda. 

- Manau, jog tokiu atveju niekuo negalėsiu 
pagelbėti, - šaltai tarė ponas Frendlis. 

- Tai nepaprastai svarbu. - Džadą 
apėmė panika. - privalau surasti ją prieš 
išskrendant. 

- Daktare, „Pan Ameriken" vienas ar dau- 
giau lėktuvų kartą per dieną skrenda į Ams- 
terdamą, Barseloną, Berlyną, Briuselį, 
Kopenhagą, Dubliną, Diuseldorfą, Frankfurtą, 
Hamburgą, Lisaboną, Londoną, Maskvą, 
Miuncheną, Štutgartą ir Vieną. Beje, kaip ir 
kitų tarptautinių kompanijų. Jums teks visas 
jas apklausti. Ir abejoju, ar ką nors išsiaiškin- 
site, nežinodamas, kuriuo metu išskrenda. - 
Administratorius jau nekantravo. - Prašom at- 
leisti, - ir rengėsi nueiti. 

- Palaukite! - sušuko Džadas. 

Kaip pasakyti, kad tai paskutinė galimybė 
likti gyvam, paskutinė viltis sužinoti, kas nori jį 
nužudyti. 

- Klausau, - Frendlis neslėpė susierzini- 
mo. 

- Nejau nėra bendros kompiuterių siste- 
mos, - prisivertęs įteikliai nusišypsoti paklausė 
Džadas, - galinčios suteikti žinių apie... 

- Jeigu žinote reiso numerį, - nukirto Frend- 
lis ir nuėjo. 

——- 125 


Džadas nepajėgė krustelėti. Šachas ir 
matas. Jis pralaimėjo. Aklavietė. 

Pro šalį ėjo apsivilkę ilgas juodas sutanas 
ir užsidėję plačiakraštes skrybėles italų šventi- 
kai, lyg persikėlę tiesiai iš viduramžių. Jie gyvai 
apie kažką kalbėjosi ir, regis, traukė per dantį 
patį jauniausią bendrakeleivį, dvidešimtmetį 
jaunuolį. „Tikriausiai po atostogų grįžta į Romą, 
- nesąmoningai klausydamasis jų plepėjimo 
galvojo Džadas. - Roma... Ana ten skris... vėl 
Ana". „ 

-... guarda te che ha fatta il don Vinton . 

Džadą lyg žaibas pervėrė. Kraujas plūste- 
lėjo į veidą. Čiupo už rankos tuos žodžius išta- 
rusį mažą storulį. 

- Atsiprašau, - jis staiga užkimo. - Ką tik 
pasakėte „don Vintonas'? 

Nieko nesuprasdamas šventikas pažiūrėjo 
į Džadą, patapšnojo petį ir norėjo nueiti. 

- Palaukite! - Džadas nelyginant replėmis 
spaudė jo ranką. 

- Kvaištelėjęs amerikietis, - pasakė storulis 
saviškiams. 

Džadą užgriuvo itališkų žodžių lavina. Akies 
krašteliu pamatė jį stebintį poną Frendlį. Išėjęs 
iš už barjero pasuko link jų. Džadas stengėsi 
užgniaužti kylantį siaubą. Paleido šventiko 
ranką ir, prisikišęs prie pat, aiškiai ištarė: „Don 
Vinton'. 

Sis įdėmiai pažiūrėjo į Džadą, paskui ap- 
skritą veidą nušvietė plati šypsena: „Don Vin- 
ton'. 


* „„primenate, kaip jis vaizdavo didelį Žmogų (ital.). 

Administratorius greitai artėjo. Džadas 
pritariamai linktelėjo. Sventasis tėvas moste- 
lėjo į jaunuolį: „Don Vintonas - didelis Žmo- 
gus". 

Pagaliau viskas tapo aišku. 

- Neskubėkite taip, - sužvogždė Andželis. - 
Nei žodžio nesuprantu. 

- Atsiprašau, - Džadas atsikvėpė. - Žinau 
atsakymą, - jis taip nudžiugo, išgirdęs Andželio 
balsą. - Žinau, kas nori mane nužudyti. Žinau, 
kas yra don Vintonas. 

- Neradom jokio don Vintono, - skeptiškai 
tarstelėjo Andželis. 

- Žinote kodėl? Tokio žmogaus nėra! 

- Ar galite lėčiau kalbėti? 

- Don Vintonas - ne pavardė, - Džado bal- 
sas virpėjo. - Taip italai sako apie didelį žmogų. 
Būtent tai ir Moudis norėjo pasakyti... Kad mane 
medžioja didelis Žmogus. 

- Nesuprantu, daktare. 

- Angliškai tas posakis neturi prasmės, ta- 
čiau ištarkite itališkai ir nejau nieko jiems nepri- 
mins? Didelio Žmogaus vadovaujama žudikų 
organizacija. 

Įsivyravo tyla. 

- Koza Nostra? 

- Kas gi dar galėjo surinkti tiek žudikų ir tokį 
ginklų arsenalą? Rūgštis, sprogmenys, pistole- 
tai. Prisimenate, sakiau, jog mūsų ieškomas 
Žmogus turi būti kilęs iš Pietų Europos arba 
Lotynų Amerikos? Jis - italas. 

- Nesąmonė! Kodėl Koza Nostra norėtų jus 
nužudyti? 

- Nežinau, bet aš neklystu. Be to, pasitvirti- 
na Moudžio žodžiai, jog mane medžioja žmonių 
būrys. 

- Pati beprotiškiausia idėja iš visų kada nors 
mano girdėtų, - nesutiko Andželis. Patylėjęs 
pridurė: - nors ką gali Žinoti. 

Džadui palengvėjo. Jeigu Andželis būtų ne- 
sutikęs jo išklausyti, į ką dar jis būtų galėjęs 
kreiptis? 

- Dar kam nors pasakojote? 

- Ne. 

- Ir nereikia! Jeigu jūs teisus, tai kuo mažiau 
žmonių apie viską žinos, tuo geriau. Nesirody- 
kite nei savo bute, nei kabinete. 

- Gerai, - pažadėjo Džadas. - Beje, gal 
girdėjote, ar Makgreivis gavo orderį mane su- 
imti? 

- Taip, - atsakė Andželis ir, padvejojęs, tęsė, 
- jeigu Makgreivis jus suras, gyvas policijos 
skyriaus nepasieksite. 

Dieve mano! Vadinasi, jis neklydo dėl 
Makgreivio! Tačiau netikėjo, jog leitenantas - 
visų Žmogžudysčių organizatorius. Kažkas 
jam vadovavo... Don Vintonas! Didelis Žmo- 
gus! 

- Girdite? 

- Taip... - Džadui perdžiūvo burna. 

Pilku paltu apsivilkęs vyras stovėjo prie te- 
Ilefono būdelės ir į jį žiūrėjo. Ar tą patį matė 
truputį anksčiau? 

- Andželi... 

- Klausau. 

- Aš nežinau kitų žudikų, nežinau, kaip jie 
atrodo. Kaip išgyventi, kol jie nesugauti? 

Vyras vis tebežiūrėjo. 

- Mes kreipsimės tiesiai į FTB. Vienas mano 
bičiulis turi ten įtakingų pažįstamų. Jis pasirū- 
pins jūsų saugumu. Sutarta? - Andželis drąsino 
Džadą. 

- Sutarta, - dėkingas atsakė Džadas. 

- Kur dabar esate? 

- Telefono būdelėje apatiniame „Pan Ame- 
riken" vestibiulyje. 

- Niekur neikite, stenkitės būti tarp Žmonių. 
Aš atvažiuoju. - Pasigirdo trumpi signalai. 


Makgreivis padėjo telefono ragelį, keistai 
ėmė mausti krūtinę. Per šitiek metų jis matė aibę 
žudikų, prievartautojų, įvairaus plauko niekšų ir 
buvo užsiauginęs savotišką apsaugos šarvą, 
leidusį neprarasti tikėjimo gėriu ir padorumu. 

Tačiau parsidavęs policininkas - visai kas 
kita. Policininkų korupcija - nelyginant rūdys, 
sugraužiančios pačias šaknis. Už nugaros pa- 
sigirdo žingsniai, neaiškūs balsai, tačiau jis 
neatsigręžė. Du policininkai nulydėjo antran- 
kiais surakintą drimbą. Vienam po akimi mėly- 
nė, kitas prie sumuštos nosies spaudė nosinę. 
Tie vaikinai kas dieną rizikuoja gyvybe, tačiau 
niekada nesipuikuos pirmuosiuose laikraščių 
puslapiuose. O policininkas nusikaltėlis visada 
bus sensacija. Ir dar kas? Jo partneris. 

Pakilęs, išėjo į koridorių, priėjo prie kapito- 
no. kabineto ir, pasibeldęs įėjo. Už šilto ir šalto 
mačiusio stalo įsikandęs cigarą sėdėjo Bertelis, 
šalimais du FTB agentai. 

- Na? - pakėlęs galvą paklausė kapitonas. 

- Taip ir yra, - atsakė Makgreivis. Seržantas 
patvirtino, jog jis trečiadienį užėjęs paėmė Kerol 
Roberts raktą, kurį apie vidurdienį gražino. 
Todėl ekspertai neaptiko parafino. | daktaro 
Stivenso kabinetą jis jėjo, atrakinęs tikru raktu. 
Seržantas nieko neklausinėjo, nes žinojo, kad 
Andželis tiria šią bylą. 

- Ar žinote, kur jis dabar? - paklausė jaunes- 
nis agentas. 

- Ne. Pametėme jį iš akių. Dabar bet kur gali 
būti. 

- Jis dabar ieško daktaro Stivenso, - įsiterpė 
antrasis agentas. 

- Ar daktaras Stivensas turi nors mažą ga- 
limybę likti gyvas? - pasiteiravo kapitonas Ber- 
telis. 

- Jeigu jie jį suras pirmi, jokios. 

Kapitonas linktelėjo. 

- Mes privalome jį surasti. Man reikia Andže- 
lio. Gyvas ar miręs, - kapitonas dėbtelėjo į 
Makgreivį, - bet privalo būti čia. 


- Ar kas nors žino, jog važiuojate su manim? 
- paklausė Andželis. 

- Nei vienas Žmogus, - nuramino jį Džadas. 

- Niekam neprasitarėte apie Koza Nostra? 

- Tik jums. 

Pervažiavę Džordžo Vašingtono tiltą jiedu 
pasuko į Niudžersį. Kaip viskas pasikeitė: anks- 
čiau jį kamavo negera nuojauta, o dabar, šalia 
Andželio, jau nebebuvo skalikų persekiojamas 
žvėris. Dabar jis pats buvo medžiotojas. Si min- 
tis kėlė pasitenkinimą. 

Andželiui pasiūlius, Džadas paliko išsinuo- 
motą automobilį ir persėdo į detektyvo mašiną. 
Jie Intersteit Parkvei dūmė į šiaurę. Orandžbur- 
ge pasuko link Old Tapano. 

- Reikia tik stebėtis, daktare, kaip jūs viską 
išnarpliojote! 

- Turėjau gerokai anksčiau susigaudyti, kai 
paaiškėjo, jog įveltas ne vienas Žmogus, o pro- 
fesionalius žudikus turinti organizacija. Manau, 
suradęs mano automobilyje sprogmenis, Mou- 
dis viską suvokė. Jų arsenale įvairiausi ginklai. 

Ir Ana. Ji dalyvavo rengiant jo nužudymą. 
Tačiau, nepaisant nieko, neapykantos jai ne- 
jautė. Ką ji bebūtų padariusi. Andželis pasuko 
link miško vedančiu siauru keliu. 

- Jūsų draugas žino, kad atvažiuosime? - 
paklausė Džadas. 

- Paskambinau, jis laukia mūsų. 

Jiedu pavažiavo šiek tiek daugiau negu 
mylią ir sustojo priešais aukštus vartus. Viršuje 
Džadas pastebėjo nedidelę televizijos kamerą. 
Pasigirdo spragtelėjimas, vartai atsidarė ir tuoj 
vėl užsitrenkė. Dabar jie važiavo ilga alėja. Prie- 
kyje pro medžius Džadui matėsi didžiulis 
namas. Ant stogo Žiemos saulės spindulių nu- 
žerta blykčiojo bronzinė voveraitė. 

Be uodegos. 

Skendinčiame neono šviesoje, jokio paša- 
linio garso nepraleidžiančiame Niujorko polici- 
jos ryšių centre sėdėjo dvylika operatorių, po 
šešis iš kiekvienos gigantiško komutatoriaus 

pusės. Gautą pranešimą operatorius pneumo- 
paštu nedelsdamas perduodavo dispečeriui, o 
šis, savo ruožtu, į policijos skyrių ar budinčią 
mašiną. Skambučiai nesiliovė nei dieną, nei 
naktį. Nelyginant tragedijų upė, tekanti iš gy- 
vcniojų būstų, jie tiesiog užtvindydavo operato- 
rius. Vyrai ir moterys, išsigandę, vieniši, 
nusivylę, girti, sumušti, mirštantys... 

Tą pirmadienį centre buvo karščiau, negu 
įprasta. Nors operatoriai, kaip ir iki šiol, susikau- 
pę dirbo savo darbą, tačiau nuolat jautė, jog čia 
pat sukinėjasi detektyvai ir FTB agentai, kurie 
tai išeidavo, tai ateidavo, kažkam įsakinėdavo 
ir patys gaudavo įsakymus - jie pynė elektroninį 
tinklą Džadui Stivensui ir Frenkui Andželiui su- 
gauti. 

Įeidamas Makgreivis pamatė kapitoną Ber- 
telį, besikalbantį su Alanu Salivanu, municipali- 
nės nusikalstamumo komisijos nariu. 
Makgreivis buvo sutikęs jį anksčiau ir žinojo 
esant dorąir ryžtingą Žmogų. Pastebėjęs detek- 
tyvą kapitonas nutilo ir klausiamai pažiūrėjo. 

- Šis bei tas yra, - tarė Makgreivis. - Radome 
liudininką, priešais esančio namo naktinį sargą. 
Trečiadienį, kai nepažįstamieji brovėsi į daktaro 
Stivenso kabinetą, jis budėjo ir matė į pastatą 
įeinančius du vyrus. Jie duris atsirakino, todėl 
sargas pamanė, jog vyrai ten dirba. 

- Nuotraukas parodėte? 

- Taip, Andželį pažino. 

- Manoma, jog trečiadienį Andželis gulėjo 
lovoje namuose? 

- Taip. 

- O antras vyras? 

- Sargas nelabai įsiminė. 

Vienas operatorius atsigręžė į juos. 

- Jus, kapitone, Niudžersio kelių policija. 

- Kapitonas Bertelis, - tarė, paėmęs ragelį. 
- Nesuklydote?.. Puiku... Siųskite ten visas ma- 
šinas, užtverkite kelius. Kad ir pelė negalėtų 
prasprukti. Pranešinėkite mums... Ačiū. - Zvilg- 
telėjo į Makgreivį ir Salivaną. - Atrodo, pavyko. 
Niudžersio patrulis Orandžburgo rajone paste- 
bėjo Andželio automobilį. Kelių policija dabar 
šukuoja tą rajoną. 

- Daktaras Stivensas? 

- Sėdėjo šalia Andželio. Gyvas. Nesijaudin- 
kite, jie suras juos. 

Makgreivis išsitraukė du cigarus ir, žinoda- 
mas, jog Salivanas nerūko, vieną ištiesė Berte- 
liui, o kitą užsirūkė pats. 

- Sužinojome kai ką įdomaus iš daktaro 
Stivenso gyvenimo, - pasakė, išpūtęs dūmų 
kamuolį. - Ką tik kalbėjau su jo draugu, daktaru 
Peteriu Hadliu. Prieš kelias dienas, užėjęs pas 
daktarą Stivensą į kabinetą, rado ten Andželį su 
pistoletu rankoje. Andželis pradėjo pliaukšti 
kažką apie atseit laukiamą vagį. Man atrodo, 
jog savo pasirodymu daktaras Hadlis išgelbėjo 
Stivenso gyvybę. 

- Kaip jūs susekėte Andželį? - paklausė 
Salivanas Makgreivio. 

- Iš pradžių išgirdau kalbant, jog Andželis iš 
parduotuvių savininkų ima pinigus. Kai ėmiau 
klausinėti, visi nukentėjusieji tylėjo, tarsi van- 
dens į burną prisisėmę. Juos prigąsdino, bet 
kas, taip ir nesužinojau. Andželiui nieko nesa- 
kiau, bet pradėjau akylai jį stebėti. Nužudžius 

Hanseną, Andželis ėmė prašytis leisti drauge 
tirti šį reikalą. Sakė, jog žavisi manimi, mano 
metodais ir, apskritai, visada svajojo tapti mano 
partneriu. Suvokiau, jog ne šiaip sau medum 
tepa, bet, gavęs kapitono Bertelio leidimą, suti- 
kau. Nenuostabu, kad panoro tirti šį nusikalti- 
mą. Jis iki ausų jame įklimpęs. Nežinodamas, 
kaip daktaras Stivensas susijęs su Džono Han- 
seno ir Kerol Roberts nužudymu, vis dėlto nu- 
tariau panaudoti jį kaip jauką, kad 
demaskuočiau Andželį. Pasakiau, jog, apkalti- 
nęs Žmogžudyste, ketinu daktarą pasodinti į 
kalėjimą. Tikėjausi, jog dabar Andželis pasijus 
saugus, atsipalaiduos ir nesivaržys. 

- Ir pavyko? 

- Ne. Andželis, kiek galėdamas stengęsis 
padėti daktarui Stivensui išvengti arešto, mane 
nustebino. 

- Kodėl? - paklausė Salivanas. 

- Todėl, kad norėjo nužudyti daktarą, o 
kalėjime tą norą įgyvendinti būtų kur kas keb- 
liau. 

- Makgreiviui tvirtai siekiant savo tikslo, - 
įsiterpė kapitonas Bertelis, - Andželis atėjo pas 
mane ir užsiminė, jog leitenantas neobjektyvus 
daktarui. 

- Vėliau įsitikinome, jog pasirinkome tei- 
singą taktiką, - tęsė Makgreivis. - Stivensas 
pasamdė privatų detektyvą Normaną 
Moudį. Peržiūrėjęs Moudžio bylą sužinojau, 
jog jis jau buvo susidūręs su Andželiu, kai 
šis jo klientą apkaltino laikius narkotikus. 
Moudis tikino, jog viskas laužta iš piršto. 
Regis, jis neklydo. 

- Vadinasi, Moudžiui pavyko - iš karto su- 
vokė, kur šuo pakastas. 

- Sėkmė čia niekuo dėta. Moudis protingas 
vyras. Jis greit įtarė šiame reikale įsipainiojus 
Andželį. Radęs daktaro Stivenso automobilyje 
sprogmenis, perdavė juos FTB ir paprašė pa- 
sakyti, kas tai padarė. 

- Jis bijojo, jog, bombai patekus policijon, 
Andželis ras būdą viską užtušuoti. 

- Aš irgi taip manau. Bet kažkas apsiriko ir 
pranešimo kopiją nusiuntė Andželiui. Taip jis 
sužinojo, jog yra Moudžio sekamas. Tikra 
sėkmė buvo Moudžio ištartas „Don Vintonas". 

- Didelis Žmogus Koza Nostra? 

- Taip. Dėl mums nežinomų priežasčių kaž- 
kas iš Koza Nostra nori nužudyti daktarą Stiven- 
są. 

- Kaip jūs susiejote Andželį su Koza Nost- 
ra? 

- Vėl kreipiausi į prekybininkus, kuriuos 
reketavo Andželis. Paminėjus Koza Nostra jie 
viską išklojo. Andželis tarnavo kažkuriai šeimai, 
tačiau, apimtas godulio, nutarė savo nuožiūra 
pasipinigauti. 

- Kodėl Koza Nostra nori nužudyti daktarą 
Stivensą? 

- Nežinau. Tiriame kelias versijas, - Mak- 
greivis sunkiai atsiduso. - Mes padarėme dvi 
rimtas klaidas. Andželis paspruko, o daktaras 
Stivensas, nespėjus jį įspėti ir saugiai paslėpti, 
pabėgo iš ligoninės. 

- Kapitone Berteli, - pašaukė operatorius. 

Kapitonas paėmė ragelį. Paskui, nieko ne- 
taręs, lėtai padėjo į vietą. 

- Jie jį pametė, - pasakė, pasisukęs į Mak- 
greivį. 

Entonis Demarko turėjo „mana“. Džadas 
tiesiog fiziškai jautė jo skleidžiamas kaitrias 
energijos bangas. Ana, sakydama, kad jos 
vyras gražus, neperdėjo. 

Klasikinis romėno veidas, nepriekaištinga 
nosies linija, juodos kaip anglis akys ir Žilos 
plaukų sruogos tamsiai kaštoniniuose plau- 
kuose. Aukštas, atletiškas, šiek tiek virš ketu- 
riasdešimties metų, judesiai plastiški, grakštūs, 
nelyginant miško žvėries. 

- Ko norėtumėte išgerti, daktare? - paklausė 
melodingas balsas. 

Džadas, pakerėtas prieš jį stovinčio vyro, 
papurtė galvą. Bet kas būtų galėjęs prisiekti, jog 
mato absoliučiai normalų, mielą Žmogų, svetin- 
gą šeimininką, sutinkantį brangų svečią. Jie 
buvo erdvioje, medžiu dekoruotoje biblioteko- 
je. Džadas, Demarko, detektyvas Andželis, 
Rokis ir Nikas Vakaro, kėsinęsi nužudyti Džadą 
jo paties bute. Dabar Džadui paaiškėjo, su kuo 
kovojo. Jeigu Žodis „kovojo“ šiuo atveju tiko. 
Pats įlindo į spąstus, pats paskambino Andže- 
liui ir paprašė jį paimti. Andželis - Judas, atve- 
dęs jį į skerdyklą. 

- Daug girdėjau apie jus, - Demarko apžiū- 
rinėjo jį, nuoširdžiai susidomėjęs. 

Džadas tylėjo. 

- Atleiskite, kad ne visai įprastu būdu teko 
jus čia atgabenti, tačiau norėjau kai ko paklaus- 

ti, - šyptelėjo. Džadas nujautė, ko bus klausia- 
ma ir karštligiškai ieškojo atsakymo. - Apie ką, 
daktare Stivensai, kalbėjotės su mano žmona? 

- Su jūsų Žmona? - nustebęs perklausė. - 
Nepažįstu jūsų Žmonos. 

Demarko priekaištingai palingavo galvą. 

- Paskutinį mėnesį ji lankėsi pas jus du 
kartus per savaitę. 

Džadas suraukė antakius. 

- Aš neturiu pacientės Demarko pavarde. 

- Gali būti, - Entonis supratingai linktelėjo. - 
Ji pasakė kitą pavardę. Na, sakykim, mergauti- 
nę - Bleik, Ana Bleik. 

- Ana Bleik? - Džadas pasistengė nuošir- 
džiai nustebti. 

Broliai Vakaro žingtelėjo link jo. 

- Ne, - griežtai metė Demarko. Jis pasisuko 
į Džadą, draugiškumo neliko nė padujų. - Dak- 
tare, nebandykite pokštauti su manimi, nes ga- 
lite susilaukti graudžių verksmų. 

Pažvelgęs jam į akis Džadas suvokė, jog iš 
tikrųjų menki juokai. Jis buvo per plauką nuo 
mirties. 

- Darykite, ką norite, - šūktelėjo, - bet iki šio 
momento net nenutuokiau, jog Ana Bleik - jūsų 
Žmona. 

- Gal tikrai, - įsiterpė Andželis, - jis... 

- Apie ką kalbėjotės su mano Žmona, - tarsi 
nė neišgirdęs Andželio pakartojo Demarko. 

Vadinasi, atomazga. Vos išvydęs ant stogo 
bronzinę voveraitę Džadas viską suvokė. Ana 
nedalyvavo rengiant nužudymus. Ji - auka, kaip 
ir jis pats. Ana tekėjo už klestinčio statybos 
kompanijos savininko. Net nejtarė, kas jis iš 

tikrųjų. Vėliau kažkaip ėmė nutuokti, jog jos 
vyras užsiėmęs nešvariais ir baisiais darbais. 
Negalėdama pasikalbėti su artimaisiais, kreipė- 
si į psichoanalitiką, visai nepažįstamą Žmogų, 
kuriam galėtų viską atvirai papasakoti. Bet vyrui 
duotas pažadas neleido Džado kabinete svars- 
tyti ją jaudinusią problemą. 

- Beveik apie nieką, - ramiai atsakė Džadas. 
- Jūsų Žmona nesutiko išdėstyti savo rūpesčio. 

- Turėtumėte sugalvoti ką nors svaresnio, - 
savo juodomis akimis Demarko gręžė daktarą. 
Kaip tikriausiai išsigando, sužinojęs, kad jo 
žmona, Koza Nostra galvos žmona, vaikšto pas 
psichoanalitiką. Nenuostabu, kad dėl pokalbių 
su Ana įrašų Demarko ėmė žudyti. 

- Kartoju - jūsų Žmona nepanoro kalbėti 
apie tai, kas ją neramina. 

- Tam būtų pakakę ir dešimties sekundžių. 
Aš tiksliai žinau, kiek laiko ji praleisdavo jūsų 
kabinete. Apie ką ji kalbėjo? Tikriausiai pasakė, 
kas esu aš? 

- Tik tiek, kad esate statybos kompanijos 
savininkas. 

Demarko akylai stebėjo Džadą, ir šis pajuto 
rasojant kaktą. 

- Aš skaičiau apie psichoanalizę, daktare. 
Pacientas iškloja viską, kas jam guli ant širdies. 

- Tai terapijos dalis. Būtent todėl mes su 
ponia Bleik, ponia Demarko, ir tūpčiojome vie- 
toje. Jau ketinau pasakyti, jog jai nereikia mano 
paslaugų. 

- Bet nepasakėte? 

- Nebuvo reikalo. Penktadienį Ana pranešė, 
kad išskrenda į Europą. 

- Ana apsigalvojo. Ji nebenori keliauti su 
manimi į Europą. Ir žinote kodėl? 

- Ne, - Džadą iš tikrųjų nustebino toks klau- 
simas. 

- Dėl jūsų, daktare. 

Džadui suspurdėjo širdis, tačiau pasisten- 
gė neparodyti. 

- Nesuprantu. 

- Be abejonės, suprantate. Praeitą naktį 
mudu su Ana ilgai kalbėjomės. Ji mano, jog 
suklydo, už manęs ištekėjusi. Ji su manim ne- 
sijaučia laiminga ir mano, jog turi būti su jumis. 
- Demarko kalbėjo beveik hipnotizuojančiu 
šnabždesiu. - Noriu, kad papasakotumėte, kas 
vykdavo jums būnant dviese, kai ji gulėdavo ant 
kušetės. 

Ji jam neabejinga? Džadą užliejo jausmų 
banga. Tačiau kas iš to jiems abiem? O Demar- 
ko, laukdamas atsakymo, vis taip pat atidžiai į 
jį žiūrėjo. 

- Nieko nevykdavo. Jeigu domėjotės psi- 
choanalize, turėtumėte žinoti apie pacienčių 
emocinę transformaciją. Vienu ar kitu momentu 
ji pamano, jog įsimylėjusi savo gydytoją. Tat 
greit praeina. - Demarko žiūrėjo Džadui tiesiai į 
akis. - Kodėl nusprendėte, kad Ana atėjo su 
manim pasimatyti? 

Demarko priėjo prie didelio rašomojo stalo 
ir paėmė popieriaus pjaustymo peilį, panašų į 
dviašmenį durklą. 

- Mano Žmogus matė Aną įeinant į tą pasta- 
tą, kur jūsų kabinetas. Ten dirba ir ginekologai, 
todėl jis pamanė, jog Ana rengia mažą siurprizą. 
Ją pasekė iki jūsų kabineto durų. - Atsigręžė į 

Džadą. - Galite neabejoti - man tikrais buvo 
staigmena. Lankosi pas psichiatrą! Entonio 
Demarko Žmona! Ir pasakoja apie asmeninius 
reikalus. 

- Juk sakiau, kad... 

- Commissione sušaukė pasitarimą, - pus- 
balsiu tęsė Demarko. - Jie nusprendė, jog turiu 
ją nužudyti, kaip nužudomas bet kuris išdavi- 
kas. - Dabar jis, nelyginant pavojingas, narve 
uždarytas žvėris, žingsniavo po kambarį. - Ta- 
čiau jie negali įsakinėti man lyg paprastam vals- 
tiečiui. Aš - Demarko, Caro . Pažadėjau 
nužudyti žmogų, su kuriuo ji aptarinėjo mano 
asmeninius reikalus. Stai šitomis rankomis, - ir 
ištiesė rankas su vienoje sugniaužtu durklu. - 
Tai jūs, daktare. 

- Klystate, jeigu... 

- Ne. Žinote, kas suklydo? Ana, - nužvelgė 
Džadą nuo galvos iki kojų. - Kaip ji galėjo net 
pagalvoti, kad jūs geresnis už mane? - Jis 
atrodė nuoširdžiausiai nustebęs. Kažkuris iš 
brolių Vakaro šlykščiai sukriuksėjo. - Jūs - nie- 
kas. Menkysta, kas dieną vėžlinanti į darbą, kad 
išspaustų... kiek? Trisdešimt tūkstančių per 
metus? Penkiasdešimt? Šimtą? Aš daugiau 
turiu per savaitę, - Demarko užvaldžiusios aist- 
ros spėriai apnuogino jo tikrąjį veidą, kaukė 
nukrito tiesiog beregint. Jis ėmė kalbėti trumpo- 
mis, kapotomis frazėmis, grąžųjį veidą iškreipė 
grimasa. Ana matė tik paradinę Demarko pusę. 
Džadas išvydo veidą maniako, trokštančio žu- 

dyti, žudyti, žudyti. - Tu ir ta maža kekšė sura- 
dote kits kitą! 

- Klystate, - prieštaravo Džadas. 

Demarko akys žybtelėjo. 

- Vadinasi, tu jai abejingas? 

- Jau sakiau, ji - eilinė pacientė. 

- Šaunu! Pats jai tai ir pasakysi. 

- Ką pasakysiu? 

- Kad tau į ją nusispjaut. Atsiųsiu pas tave. 
Noriu, kad pasikalbėtum su ja akis į akį. 

Džadui šoktelėjo širdis. Jam duos šansą 
išsigelbėti pačiam ir išgelbėti Aną. Demarko 
mostelėjo ir visi, palikę Džadą, išėjo iš bibliote- 
kos. Demarko nusišypsojo ir kaukė vėl priden- 
gė jo veidą. 

- Ana gyvens, kol nieko nežino. Privalote 
įtikinti ją keliauti su manimi į Europą. 

Džadui perdžiūvo burna. Demarko akys 
pergalingai švytėjo. Džadas žinojo, kodėl. Jis 
neįvertino savo priešininko ir padarė lemtingą 
klaidą. 

Demarko nežaidė šachmatais, bet suvokė, 
jog pėstininkas, darantis Džadą bejėgį, jo ran- 
kose. Ana. Jai bus pavojingi visi Džado ėjimai. 
Jeigu pasiųs ją į Europą, niekas nepasikeis. 
Demarko neleis jai gyventi. Neleis Koza Nostra. 
Europoje bus suorganizuotas „nelaimingas at- 
sitikimas". Džadui paakinus nevažiuoti, ji, suvo- 
kusi, kas iš tikrųjų įvyko, pabandys įsikišti ir žus. 
Situacija beviltiška. Jis galėjo tik pasirinkti ma- 
žesnę iš dviejų blogybių. 


Pro miegamojo antrame aukšte langą Ana 
matė atvažiuojant Džadą ir detektyvą Andželį. 

Pirmiausiai stingstančia širdimi pagalvojo, kad 
Džadas atvažiavo išsivežti jos iš šitų kraupių 
namų. Bet tuo momentu Andželis išsitraukė 
pistoletą ir stumtelėjo daktarą link durų. 

Per paskutines porą dienų Ana sužinojo 
visą tiesą apie savo vyrą. Iki šiol tik miglotai 
kažką nujautė, tačiau tie įtarimai atrodė tokie 
nejtikimi, kad ji stengėsi nublokšti juos šalin. O 
prasidėjo viskas prieš kelis mėnesius. Tada ji 
išvažiavo į teatrą ir netikėtai grįžo anksčiau, nes 
pagrindinio vaidmens atlikėjas prisigėrė ir, įpu- 
sėjus antram veiksmui, nudribo nuo scenos. 
Entonis prasitarė, jog jų namuose vyks dalyki- 
nis pasitarimas, pasibaigsiąs jai dar negrįžus. 
Anai parvažiavus, pasitarimas tęsėsi. Kol jos 
nustebęs vyras užtrenkė bibliotekos duris, ji 
spėjo išgirsti kažką piktai šaukiant: „Reikalauju, 
kad dar šiąnakt užpultume fabriką ir tuos niek- 
šus sudorotume visiems laikams!" Tie žodžiai, 
nepažįstamųjų veidus ženklinęs žiaurumas, su- 
dirgęs vyras sujaudino Aną. Bet patikėjo ne- 
sklandžiu vyro pasiaiškinimu, nes beviltiškai 
troško, kad tai būtų tiesa. Per jų bendro gyve- 
nimo metus ji matė tik švelnų, rūpestingą vyrą. 
Tiesa, kartais ūmai užsiplieskiantį, tačiau greitai 
ir susitvardantį. 

Praėjus dviem savaitėms po teatrinio inci- 
dento ketindama paskambinti Ana pakėlė rage- 
Iį ir išgirdo paraleliu telefonu kalbančio Entonio 
balsą: „Sįkart paimsime krovinį iš Toronto. 
Tegul kas nors pasirūpina apsaugos darbuoto- 
ju. Jis - ne mūsiškis". 

Visa virpėdama numetė ragelį. „Paimsime 
krovinį“, „pasirūpina apsaugos darbuotoju“ - 


—— da 


grėsmingi žodžiai, galėję būti ir paprasčiausio- 
mis dalykinėmis frazėmis. Užuolankom, lyg tarp 
kitko, Ana pabandė išsiteirauti Entonį apie jo 
darbą ir tarytum atsitrenkė į plieno sieną. Ji 
išvydo piktą nepažįstamąjį, liepusį rūpintis na- 
mais ir nekišti nosies į svetimus reikalus. Jiedu 
susipyko. Kitą dieną Entonis padovanojo bri- 
liantų vėrinį ir atsiprašė. 

Dar po mėnesio, ketvirtą ryto, Aną pažadi- 
no trinktelėjusios durys. Užsimetusi chalatą nu- 
lipo žemyn. Iš bibliotekos sklido garsūs balsai. 
Pravėrusi duris pamatė įnirtingai besiginčijan- 
čius Entonį ir dar penkis ar šešis nepažįstamus 
Žmones. Zinodama, jog vyras supyks, kad atsi- 
kėlė ir atėjo pažiūrėti, Ana tyliai grįžo viršun ir 
atsigulė. Pusryčiaujant, Ana paklausė, kaip En- 
tonis miegojo. 

- Puikiai, - atsakė Entonis, - užmigau maž- 
daug dešimtą ir nė karto neprabudau. 

Stai tada Ana suvokė, jog jos laukia nema- 
Ionumai. Tiesa, kol kas neįsivaizdavo, kokie, 
nes nieko konkretaus nežinojo be to, kad dėl 
nesuprantamų priežasčių jos vyras meluoja. 
Kokie reikalai gali būti ketvirtą ryto ir dar su 
žmonėmis, nepaprastai panašiais į nusikaltė- 
lius? Entonio klausinėti jau nesiryžo. Jai darėsi 
baisu. Ir nebuvo su kuo ta baime pasidalinti. 

Prabėgus kelioms dienoms, pietaujant už- 
miesčio klube kažkas paminėjo psichoanalitiką 
Džadą Stivensą, žavėjosi jo talentu. Ana įsiminė 
šitą pavardę ir kitą savaitę pas jį nuėjo. 

Jau pirmasis susitikimas su Džadu jos gy- 
venimą apvertė aukštyn kojom. Jautėsi, lyg mil- 
žiniško verpėto įsukta. Sutrikusi Ana vos 

bejįstengė kažką Iementi, o iš kabineto išėjo, 
nelyginant pirmą kartą gyvenime įsimylėjusi 
mokinukė. Nutarė daugiau niekada ten neiti, 
tačiau grįžo, kad įsitikintų, jog pirmas įspūdis 
buvo tik apmaudus nesusipratimas. Antras kar- 
tas dar labiau pribloškė. Ana tarėsi esanti san- 
tūri, tvirtai ant Žemės stovinti moteris ir staiga 
šitaip įsimylėjo. Ji vis dėlto nesiryžo su Džadu 
aptarinėti problemų, susijusių su vyru, todėl 
jiedu kalbėdavosi apie kitką. Kiekvieną kartą 
susitikus ji įsitikindavo, jog nenumaldomai trau- 
kia tas daug ką suvokiantis Žmogus. 

Ana suprato, jog situacija beviltiška, jog ji 
niekada neišsiskirs su Entoniu. Ir koks ji žmo- 
gus, jeigu po šešių vedybinio gyvenimo mėne- 
sių įsimylėjo kitą vyrą. Ne, daugiau 
nebesusitikinės su Džadu. 

Paskui prasidėjo keisti įvykiai. Nužudė 
Kerol Roberts, Džadą partrenkė mašina. Laik- 
raštyje perskaitė, kad Džadas buvo „Penkių 
žvaigždžių" šaldytuve, kai policija ten rado 
Moudžio kūną. Pavadinimas jai pasirodė pažįs- 
tamas. Prisiminė, jog ant Entonio stalo yra ma- 
čiusi tos kompanijos firminį blanką. 

Anai kilo baisūs įtarimai. Rodėsi, didžiausia 
nesąmonė, kad jos vyras kažkaip su visu tuo 
susijęs, tačiau... Jautėsi, lyg sapnuotų košma- 
rą, iš kurio niekaip negali prabusti. Apie savo 
įtarimus su Džadu negalėjo kalbėti, o su Ento- 
niu bijojo. Tikino save, kad nuojauta nepagrįsta, 
kad Entonis net nežino, jog Džadas egzistuoja. 

Bet štai prieš keturiasdešimt aštuonias va- 
landas atėjęs į jos miegamąjį Entonis ėmė klau- 
sinėti apie jos apsilankymus pas Džadą. Iš 

pradžių Ana pasipiktino, kad jis drįso ją šnipi- 
nėti, tačiau gana greitai pyktis užleido vietą 
baimei. Ziūrėdama į pykčio iškreiptą vyro veidą 
suvokė, jog jis gali viską. Net žudyti. 

Tada Ana, užsiminusi, jog neabejinga Dža- 
dui, padarė nepataisomą klaidą. Entonio akys 
pasidarė dygios dygios, krestelėjo galvą, lyg 
būtų gavęs per veidą. 

Likusi viena Ana pajuto padariusi Džadui 
meškos paslaugą ir pasiryžo jo neapleisti. 
Rytą Entoniui pasakė, jog nekeliaus su juo į 
Europą. 

Ir štai Džadas čia, šiuose namuose. Jo 
gyvybei iškilo grėsmė, o kalta dėl to tik ji. 

Atsidarė durys ir į miegamąjį įėjo Entonis. 
Atidžiai pažvelgęs į Aną tarė: 

- Pas jus - svečias. 

Ji segėjo geltoną sijoną, vilkėjo palaidinu- 
kę, išblyškusį veidą gaubė plaukai. Įėjusi į bib- 
lioteką Džadą rado vieną. 

- Sveiki, daktare Stivensai. Entonis pasakė, 
kad esate čia. 

Džado neapleido jausmas, lyg jie, stebimi 
nematomos auditorijos, mintų šaradą. Intuicija 
šnibždėjo, kad Ana kuo aiškiausiai suvokia, kas 
vyksta, ir, pasirengusi išpildyti bet kokį patari- 
mą, atsiduoda jo valiai. 

O jis galėjo tik neilgam suturėti virš jos 
pakibusią grėsmę. Jeigu Ana nesutiks keliauti į 
Europą, Demarko be jokios abejonės mužudys 
ją čia. 

Džadas kruopščiai rinko žodžius. Net men- 
kai pastebimas atspalvis galėjo būti pavojin- 
gas, kaip ta bomba jo automobilyje. 

- Ponia Demarko, jūsų vyras, sužinojęs, jog 
nenorite drauge keliauti Europon, labai susi- 
krimto. 

- Apgailestauju, - patylėjusi atsakė Ana. 

- Aš irgi. Manau, jums reikėtų keliauti, - kiek 
garsiau ištarė Džadas. 

- O jeigu aš nesutiksiu? - Ana stengėsi 
atsakymą išskaityti jo akyse. - Jeigu papras- 
čiausiai imsiu ir išeisiu iš čia? 

- Neturėtumėte taip pasielgti, - Džadui pa- 
sidarė neramu. Ji gyva iš čia neišeis! - Ponia 
Demarko, jūsų vyrui susidarė klaidingas įspū- 
dis, kad esate mane įsimylėjusi. - Ji Žiojosi 
kažką sakyti, bet jis neleido. - Paaiškinau, jog 
tokią būseną patiria visi be išimties psichoana- 
litiko pacientai. 

- Aišku. Tikriausiai be reikalo atėjau pas jus. 
Reikėjo pačiai pabandyti susidoroti su savo 
rūpesčiais. - Jos akys tvirtino, jog ji apgailestau- 
ja, kad savo poelgiu Džadui užtraukė tiek ne- 
malonumų. - Nuolat apie tai galvoju. Gal poilsis 
Europoje man bus naudingas. 

Džadas su palengvėjimu atsiduso. Ji supra- 
to. 

Bet kaip pasakyti Anai apie tai, kas jos 
laukia? O gal ji viską žino? Pagaliau, jeigu ir 
žino, tai ką gali padaryti? Ana sakė, jog mėgsta 
vaikščioti miške. Tikriausiai pažįsta visus take- 
lius. Jeigu jie... 

- Ana... - pradėjo vos girdimai. 

- Na, baigėte? 

Džadas atsisuko. | biblioteką grįžo De- 
marko, pavymui sekė Andželis ir broliai Vaka- 
ro. 

- Taip, - atsakė Ana, žvilgtelėjusi į savo vyrą. 
- Daktaras Stivensas mano, jog man reikia su 
jumis drauge keliauti į Europą. Ketinu paklau- 
syti jo patarimo. 

- Žinojau, jog galiu jumis pasikliauti, - šyp- 
telėjo Demarko. 

Pasiekęs ko norėjo jis tiesiog švytėjo. Ro- 
dėsi, jog jame kunkuliuojanti pašėliška energija 
valios pastangom iš niauraus blogio virto beri- 
biu gėriu. Net Džadui buvo sunku patikėti, kad 
šis taurus, geraširdis Adonis iš tikrųjų yra šalta- 
kraujis maniakas. 

- Išskrendam rytoj, brangioji. Manau, jog 
tau reikėtų eiti rengtis kelionei. 

- Aš... - ji nenorėjo Džado palikti vieno tarp 
tų vyrų. Bejėgiškai pažvelgė į gydytoją. Jis pa- 
ragino linktelėdamas. - Gerai. - Ana ištiesė Dža- 
dui ranką. - Iki pasimatymo, daktare Stivensai. 

- Sudie, - Džadas pagarbiai paspaudė iš- 
tiestą ranką. 

Sį kartą jis iš tikrųjų atsisveikino su Ana. Ir 
ne tik su ja. Atsisukusi Ana linktelėjo visiems ir 
išėjo. 

- Argi ji nenuostabi? - Demarko žvelgė jai 
įkandin. 

Jo veide atsispindėjo įvairūs jausmai: 
meilė, savim patenkinto patino ir dar kažkoks. 
Apmaudas? Dėl to, kaip teks su Ana pasielgti? 

Džadas beveik fiziškai pajuto eilinį spragte- 
lėjimą Demarko smegenyse. Zavesys dingo ir į 
kambarį ėmė plūsti neapykanta. 

- Metas, daktare, - tarė jis. 

Džadas, svarstydamas galimybę pabėgti, 
apsidairė. Be jokios abejonės Demarko neno- 


—  — 147 


rėtų jo Žudyti savo namuose. Vadinasi, dabar 
arba niekada. Broliai Vakaro akylai sekė kiek- 
vieną jo judesį. Uždėjęs ranką ant pistoleto 
dėklo prie lango stovėjo Andželis. 

- Nepatarčiau, - pasalūniškai tarstelėjo De- 
marko. - Jūs jau lavonas, todėl nėra ko spurdėti. 

Jis stumtelėjo Džadą link durų. Likusieji 
glaudžiai jį apstojo ir visi patraukė link išėjimo. 


Pakilusi į antrą aukštą Ana sustojo, kad 
galėtų stebėti, kas darosi apačioje. Pamačiusi 
išeinančius Džadą ir kitus vyrus šastelėjo ata- 
tupsta ir nuskubėjo į miegamąjį. Pro langą 
matė, kaip Džadą grūdo į mašiną. Greit čiupusi 
telefono ragelį surinko telefonų stoties numerį. 
Rodėsi, jog amžinybė užtruko, kol atsiliepė te- 
lefonininkė. 

- Prašom! Policiją! Skubiai! 

Iš už jos nugaros išlindusi vyriška ranka 
paspaudė telefono svirtelę. Aiktelėjusi Ana atsi- 
gręžė. Prieš ją šypsodamasis stovėjo Nikas 
Vakaro. 


20 SKYRIUS 


Nors buvo tik ketvirta valanda po pietų, 
Andželis įjungė šviesas. Zvarbaus vėjo genami 
žemi debesų luitai, rodėsi, palaidojo net mintį 
apie saulę. Jie važiavo šiek tiek ilgiau nei valan- 
dą. Rokis Vakaro sėdėjo šalia Andželio, Demar- 
ko ir Džadas įsitaisė ant užpakalinės sėdynės. 

Iš pradžių Džadas, vildamasis kokiu nors 
beprotišku veiksmu atkreipti dėmesį, dairėsi 
policijos mašinos, tačiau Andželis apdairiai vai- 

ravo tik kaimo keliais, kur vienpusis judėjimas. 
Aplenkę Milstouną išvažiavo į 206 kelią ir pasu- 
ko į pietus, į centrinę, mažai gyvenamą Niudžer- 
sio dalį. Dangus prasivėrė ir pliūptelėjo šaltas 
lietus. 

- Ramiau, - paliepė Demarko, - mums nerei- 
kia avarijos. 

Andželis paklusniai sumažino greitį. 

- Daugelis Žmonių dažniausiai klysta, - De- 
marko kreipėsi į Džadą, - nesuplanuodami 
visko iki smulkmenų. 

Džadas nužvelgė savo kaimyną. Didybės 
manija. Logika ir protas jam bevertės sąvokos. 
Ginčytis beprasmiška. Zudymai jam nesukelia 
sąžinės priekaištų. Jis visada teisus. 

Dabar Džadas galėjo atsakyti į daugelį 
klausimų. Zudė pats Demarko, gindamas savo 
ir savo „šeimos“ garbę, Anos „suteptą“. DŽo- 
nas Hansenas Žuvo per klaidą. Andželiui apie 
tai pranešus, Demarko nuskubėjo į Džado ka- 
binetą ir ten rado Kerol. Vargšė Kerol. Ji nega- 
lėjo duoti ponios Demarko įrašų, nes nežinojo, 
kas ji tokia. Jeigu būtų buvęs bent kiek kantres- 
nis, būtų galėjęs padėti Kerol susiorientuoti, 
apie ką kalbama. Tačiau vienas iš ligos požy- 
mių ir yra tas, kad, atsiradus nors mažiausiam 
trukdžiui, šusierzinimas virsta laukiniu įniršiu. Ir 
Kerol mirė. Būtent Demarko vairavo Džadą part- 
renkusį automobilį, o vėliau drauge su Andželiu 
brovėsi į kabinetą. Džadas suvokė, kodėl tada 
jo nenužudė: žinodami, jog Makgreivis daktarą 
laiko kaltu, norėjo jo mirtį pateikti kaip savigrau- 
žos paskatintą savižudybę. Policija būtų nu- 
traukusi tyrimą. 

Moudis... Šaunusis Moudis. Pasakęs de- 
tektyvų pavardes Džadas pamanė, jog Mou- 
džiui žinoma Makgreivio pavardė. Tuo tarpu 
Moudis žinojo, jog su Koza Nostra susijęs An- 
dželis. Paskui, kai išsiaiškino, su kuo konkre- 
čiai... 

- Kaip pasielgsite su Ana? - paklausė Dža- 
das, žvilgtelėjęs į Demarko. 

- Nesijaudinkit. Aš ja pasirūpinsiu. 

- Taip, - nusišypsojo Andželis. 

Džadas pajuto sukylantį bejėgišką įniršį. 

- Kaip apsirikau, žmoną išsirinkęs iš „sveti- 
mų", - postringavo Demarko. - Prašalaitis nie- 
kada nesupras, kas yra „šeima". Niekada. 

Jie važiavo visai negyvenama vietove. Ret- 
karčiais toli šmėstelėdavo nedidelių įmonių pa- 
statai. 

- Beveik atvažiavome, - pranešė Andželis. 

- Puikiai padirbėjai, - pagyrė jį Demarko. - 
Dabar tave paslėpsime kažkuriam laikui, kol 
viskas nurims. Kur norėtum išvažiuoti? 

- Man patinka Florida. 

- Gerai, - pritariamai linktelėjo Demarko. - 
Taip ir padarysim. 

Dešinėje pasimatė fabriko korpusai. Iš ka- 
mino kilo juodi dūmai. Pasukę siauru keliu pri- 
važiavo vartus. Pasirodė lietpaltį su kapišonu 
apsivilkęs sargas. Pažinęs Demarko linktelėjo 
ir atkėlė vartus. Mašina įvažiavo į kiemą ir vartai 
užsidarė. 


Atvyko. 


Makgreivio kabinete Devynioliktojoje nuo- 
vadoje jis pats, kapitonas Bertelis, trys detekty- 

vai ir du FTB agentai palinko prie ilgo pavardžių 
sąrašo. 

- Čia visi JAV rytų Koza Nostra „šeimų“ 
nauja Andželis. 

- Kiek teks užtrukti, kol išsiaiškinsite? 

- Sąraše daugiau negu keturiasdešimt pa- 
vardžių, - pastebėjo vienas agentas. - Mums 
prireiks mažiausiai dvidešimt keturių valandų, 
bet... - ir nutilo. 

- „bet daktaro Stivenso po dvidešimt ketu- 
rių valandų jau nebus tarp gyvųjų, - Už jį baigė 
Makgreivis. 

Į kabinetą įėjo jaunas policininkas. 

- Kas atsitiko? - paklausė Makgreivis. 

- Niudžersis nežino, ar tai svarbu, bet pra- 
šėte pranešti viską, kas atrodys neįprasta. Te- 
Ilefonininkės paprašė sujungti su policija. 
Skambino moteris, sakė, jog labai skubu, ir 
padėjo ragelį. Telefonininkė laukė, tačiau dau- 
giau nepaskambino. 

- Iš kur skambino? 

- Iš Old Tapano miestelio. 

- Numerį užrašė? 

- Ne, per greitai padėjo ragelį. 

- Apmaudu, - nusiminė Makgreivis. 

- Tiek to, - ramino Bertelis. - Ko gero, skam- 
bino kokia nors sena ledi, kuriai pabėgo katinas. 

Suskambo telefonas. Leitenantas pakėlė 
ragelį. 

- Makgreivis klauso, - visi pastebėjo, kaip 
įsitempė jo veidas: - Gerai! Važiuoju! - Ir numetė 
ragelį: - Kelių policininkas ką tik 206 kelyje netoli 
Milstouno matė Andželio mašiną. 

- Jie seka? - paklausė kažkuris agentas. 

- Policijos patrulis važiavo priešinga krypti- 
mi. Kol apsisuko, Andželis dingo. Aš pažįstu šį 
rajoną. Be kelių fabrikų ten daugiau nieko nėra. 
- Paklausė agentų, - ar galėsite greitai išsiaiš- 
kinti, kokie fabrikai ir kas jų savininkai? 

- Pabandysime, - vienas iš agentų pakėlė 
telefono ragelį. 

- Aš važiuoju ten, - tęsė Makgreivis. - Gavę 
informaciją, man pranešiie. - Pažvelgė į detek- 
tyvus: - Važiuojam. 

Ir išskubėjo iš kabineto. 


Pro sargo būdelę Andželis pasuko link iš- 
lenktais, latakais išvagotais šonais statinio, pri- 
menančio prieštvaninę pabaisą. Pririedėjusi 
prie milžiniškų vamzdžių ir konvejerio linijų raiZ- 
galynės mašina sustojo. 

Išlipęs pirmas Vakaro atidarė užpakalines 
dureles Džado pusėje. 

- Išlipkite, daktare, - paliepė išsitraukęs pis- 
toletą. 

Džadas neskubėdamas išsiropštė iš maši- 
nos. Demarko išlipo paskui. Ausis užgulė galin- 
gas, įkyrus gausmas. Priešais, už kokių 
dvidešimt penkių pėdų, matėsi anga milžiniško 
pneumatinio siurblio, godžiai praryjančio viską, 
kas tik atsirasdavo prieš jo plėšrius nasrus. 

- Vienas didžiausių šalyje, - išrėkė Demar- 
ko: - Norite pažiūrėti, kaip veikia? 

Džadas netikėjo savo akimis. Demarko vėl 
ėmėsi svetingo šeimininko vaidmens. Ne, ne- 
vaidino. Iš tikrųjų toks buvo. Tiesiog nejtikėtina. 
Jis rengėsi nužudyti Džadą. Jam žudymas - 

įprasta dalykinė operacija, šiuo atveju nusikra- 
tymas kažkuo nereikalingu. Tačiau iš pradžių 
magėjo pasipuikuoti prieš daktarą. 

- Eime, daktare. Tai įdomu. 

Pajudėjo link siurblio. Andželis ėjo pirmas, 
Demarko šalia Džado, Vakaro - iš paskos. 

- Sita gamykla duoda penkis milijonus per 
metus, - išdidžiai pasakojo Demarko: - Viskas 
automatizuota. 

Kuo artyn ėjo, tuo stipresnis darėsi garsas, 
triukšmas tapo tiesiog nebepakeliamas. Už 
šimto jardų konvejeriu rąstai buvo paduodami 
į dvidešimties pėdų ilgio ir penkių aukščio ob- 
liavimo stakles su dvylika skutimo galvučių. 
Paskui rąstai keliavo aukštyn link didžiulio, pei- 
liais pasišiaušusio, nelyginant koks dygliuotis, 
rotoriaus. Pjuvenų pramaišiui su lietaus lašais 
prisodrintą orą irgi susiurbdavo pneumatinė 
įranga. 

- Visai nesvarbu nei medžio ilgis, nei sto- 
ris, - tęsė Demarko, - mašinos supjaustys 
sienojais, telpančiais trisdešimt dviejų colių 
vamzdžiuose. - Staiga jis išsitraukė koltą ir 
pašaukė: - Andželi! 

Detektyvas atsisuko. 

- Laimingos kelionės į Floridą! 

Demarko iššovė ir ant Andželio krūtinės 
atsirado raudonas plėmas. Andželis žiūrėjo nu- 
stebęs, lyg bandė šypsotis, atrodė, tarsi lauktų 
atsakymo į ką tik užmintą mįslę. Dar vienas 
šūvis ir Andželis parkrito ant žemės. Demarko 
linktelėjo Rokiui Vakaro. Šis Andželio kūną už- 
simetė ant peties ir nunešė prie pneumatinio 
siurblio. 

- Andželis kvailas, - pasakė Demarko 
Džadui: - Visoje šalyje dabar jo ieško poli- 
cija. Jį sugavę neišvengiamai prisikastų iki 
manęs. 

Džadą sukrėtė šaltakraujiška Žmogžudys- 
tė, tačiau po to atsitiko kažkas dar kraupesnio. 
Suakmenėjęs Džadas sekė, kaip Vakaro priėjo 
prie pneumatinio siurblio, kaip pagriebęs An- 
dželio kūną oras godžiai įtraukė vidun. Vakaro 
teko įsitverti metalinio strypo, kad nenuskrietų 
paskui detektyvo lavoną. Andželio kūnas šmės- 
telėjo rąstų ir pjuvenų mMaišalynėje ir dingo. 
Vakaro pasuko ventilį ir žemyn slystelėjęs vož- 
tuvas uždarė siurbimo angą. Stojusioje tyloje 
Džadas pamanė, jog apkurto. 

Demarko pasisuko į daktarą. Egzaltuota 
veido išraiška liudijo, jog tuoj pasigirs šūvis. 
Zudymas Demarko virto religiniu ritualu, simbo- 
lizuojančiu apsivalymo aktą. Dėl savęs Džadas 
nebijojo, tačiau jį apėmė neapykanta tam žmo- 
gui, kuris gyvens, nužudys Aną, žudys kitus 
niekuo nekaltus ir dorus Žmones. Jis išgirdo 
riaumojimą, nevilties ir įniršio aimaną ir ne tuoj 
suvokė, jog tie garsai sklinda iš jo burnos. 
Džadą užvaldė nenumaldomas troškimas su- 
naikinti savo priešą. Demarko, tarsi būtų per- 
skaitęs jo mintis, šyptelėjo. 

- Daktare, šausiu jums į pilvą. Viskas už- 
truks kiek ilgiau, bet turėsite kada pagalvoti, kas 
atsitiks Anai. 

Buvo šansas. Mažutytis, bet šansas. 

- Kažkas turi apie ją pagalvoti, - tarė Dža- 
das: - Anai iki šiol taip ir neteko sužinoti, kas yra 
vyras. 

Nieko nesuprasdamas Demarko nustebęs 
stebeilijo į Džadą. 

- Ar Žinai, kame tavo vyriškumas? - Džadas 
beveik šaukė: - Pistolete. Be pistoleto ar peilio 
tu - moteris! 

Demarko veidas iš įniršio paraudo. 

- Demarko, tu - impotentas! Be šito pistole- 
to tu - eunuchas! 

Demarko akys pasruvo krauju. Vakaro 
žengė pirmyn, tačiau rankos mostelėjimu De- 
marko jį sustabdė. 

- Aš pasmaugsiu tave štai šitomis ranko- 
mis, -suurzgė, sviedęs žemėn ginklą: - Plikomis 
rankomis. 

Ir lėtai pajudėjo link daktaro. Šis žengė 
atatupstas, kad išlaikytų atstumą. Pakankamai 
aiškiai suvokė, jog savo jėga pasikliauti bepras- 
miška. Vienintelis būdas - paveikti liguistas De- 
marko smegenis, kad neįstengtų blaiviai 
mąstyti. Tad Džadas tęsė silpniausios vietos - 
vyriško orumo ataką: 

- Demarko, tu - ne vyras. 

Demarko, nusijuokęs, metėsi pirmyn. Dža- 
das šoktelėjo šonan. 

- Šefe! - pakėlęs pistoletą šūktelėjo Vakaro, 
- leiskite man jį pribaigti! 

- Tik pabandyk! - garktelėjo Demarko. 

Vyrai lėtai suko po aikštelę. Džadas pasly- 
do ant drėgnų pjuvenų ir Demarko, kaip įnirtęs 
bulius, puolė jį. Į daktaro smakrą trenkė plieni- 
nis kumštis, nusviedęs jį atgal. Džadas irgi 
vožė, tačiasu Demarko smūgio išvengė ir, šok- 
telėjęs pirmyn, tris kartus smūgiavo į korpusą. 


———- 155 


Džadui užgniaužė kvapą. Pabandė kažką pasa- 
kyti, bet nepajėgė. 

- Sunku kvėpuoti, daktare? - nusijuokė 
Demarko: - Jaunystėje boksavausi. Dabar ke- 
tinu jus mažumėlį pamokyti. Iš pradžių apdo- 
rosime jūsų inkstus, paskui imsimės galvos ir 
akių. Aš ištvosiu jums akis, daktare. Dar ne- 
būsiu baigęs, kai maldaute maldausite, kad 
nušaučiau. 

Džadas tikėjo. Prieblandoje po žemu dan- 
gum Demarko panėšėjo į įnirtusį žvėrį. Jis vėl 
puolė Džadą ir užmautu ant smiliaus masyviu 
žiedu prakirto skruostą. Daktaras trenkė De- 
marko į veidą, tačiau tas net nemirktelėjo. Jo 
kumščiai judėjo kaip stūmokliai. Džadas pasi- 
traukė atgal, jo kūnas buvo viena didžiulė mė- 
lynė. 

- Nepavargote, daktare? 

Demarko vėl artinosi. Džadas suvokė, jog 
ilgai neištvers. Jis privalo kalbėti. Tai paskutinis 
jo šansas. 

- Demarko... - sušvogždė jis. 


206 keliu pro Bedminsterį jie dūmė į pietus, 
kai sutarškėjo radijo imtuvas: 

- Kodas trys... kodas trys... Niujorkas dvide- 
šimt... Niujorkas dvidešimt septyni... 

Makgreivis čiupo mikrofoną: 

- Niujorkas dvidešimt septyni klauso, kalbė- 
kite! 

- Makai, mes juos radome! - pasigirdo su- 
sijaudinusio kapitono Bertelio balsas: - Medžio 
apdirbimo fabrikas, dvi mylios į pietus nuo Mils- 
touno! Kompanijos „Penkios žvaigždės" nuo- 

savybė, kaip ir mėsos konservų fabrikas. Viena 
iš legalių Tonio Demarko priedangų. 

- Panašu į tiesą. Važiuojam. 

- Ar jums toli? 

- Dešimt mylių. 

- Sėkmės! 

- Ačiū! 

Makgreivis įjungė sireną ir iki pat grindų 
nuspaudė akceleratoriaus pedalą. 


Dangus virš galvos sukosi didžiuliais tumu- 
lais, o kažkas tolygiais judesiais tvatijo kūną, 
bandydamas suplėšyti jį gabalais. Akys visai 
užtino. Džadas veidu jautė padažnėjusį Demar- 
ko alsavimą ir norėjo į jį pažvelgti, tačiau matė 
tik tamsą. 

- Tu su-suvoki, - vos pratarė, - kad aš 
teisus... Tu g-gali... mušti gulintį... Tu g-gal-vi-i- 
jas... Psichopatas... Tave reikia... uždaryti be- 
protnamyje... 

- Meluoji! - sugargė Demarko. 

- Tai t-tiesa, - traukdamasis atatupstas 
šnibždėjo Džadas: - Tavo... smegenys... nesvei- 
ki... Greitai... greitai peržengsi ribą ir... būsi... 
idiotas. | 

Jis vis traukėsi, nors nematė kur. Už nuga- 
ros dusliai urzgė uždarytas siurblys. Demarko 
šoko ant daktaro ir rankomis apgniaužė gerklę. 

- Perlaušiu tavo sprandą, - sumaurojo. 

Zemė siūbavo po kojomis. Kiekviena su- 
daužyta kūno ląstelė maldavo atgniaužti De- 
marko rankas ir sviesti šalin. Tačiau Džadas, 
sukaupęs valios likučius, užčiuopė ventilį ir jį 
pasuko. Oras siūbtelėjo į pneumatinio siurblio 

ertmę. Juos užgriuvo staugiantis srautas, 
stengdamasis įtraukti į plėšrius nasrus. Džadas 
iš visų jėgų įsikibo į ventilį. Jis jautė konvulsingai 
įsikirtusius į vamzdį siurbiamo Demarko pirštus. 
Sugriebęs strypą Demarko galėtų išsigelbėti, 
bet, apimtas beprotiško pykčio, nenorėjo pa- 
leisti daktaro kaklo. 

Ventilis pradėjo slysti iš silpstančių Džado 
pirštų. Jau išsigando, kad ir jį įtrauks siurblys, 
bet tą sekundę Demarko rankos paleido jo 
kaklą. Klaikus žvėries riksmas akimirką nustel- 
bė pneumatinio siurblio triukšmą. Demarko iš- 
nyko amžinai. 

Neįstengdamas nė krustelėti stovėjo Dža- 
das, laukdamas Vakaro šūvio. Jis nuaidėjo ne- 
trukus. Džadas, stebėdamasis, kad žudikas 
nepataikė, vis tebestovėjo. Pro jį gaubiančią 
skausmo maršką išgirdo naujų šūvių garsus, 
bėgančių kojų trepsėjimą, nerišlius šūkčioji- 
mus. Paskui kažkas apglėbė jo pečius ir Mak- 
greivio balsu tarė: „Dieve mano! Tik pažvelkite 
į jo veidą!" 

Jį pavėdėjo šalin, toliau nuo riaumojančio 
siaubūno - pneumatinio siurblio. Jo skruostus 
drėkino kažkas - gal kraujas, gal lietus, gal 
ašaros, - tačiau jam jau niekas neberūpėjo. 
Viskas baigėsi. 

Pavyko šiek tiek pramerkti vieną akį ir pro 
siaurutį plyšelį lyg migloje Džadas pažino Mak- 
greivio siluetą. 

- Demarko žmona, - sušnibždėjo. - Turime 
važiuoti pas ją. 

Makgreivis nejudėdamas žiūrėjo į jį. Dža- 
das suvokė, jog detektyvas nieko neišgirdo. 

Sukaupęs paskutines jėgas vėl sušnibždėjo: 
„Ana Demarko.... ji... namuose... gelbėkite!" 

Makgreivis nuėjo prie policijos mašinos, 
paėmė mikrofoną ir kažką pasakė. Džadas vos 
laikėsi ant kojų. Atokiau pamatė ant žemės 
gulintį kūną ir suprato, jog ten Rokis Vakaro. 
„Mes laimėjome, - galvojo, - mes laimėjome". 
Jis vėl ir vėl mintyse kartojo tą frazę. Dabar 
norėjo tik vieno - išgirsti, kad Ana saugi. 

Džadas, dėkodamas, linktelėjo. 

Paėmęs po ranka Makgreivis atsargiai nu- 
vedė jį link vartų. Kiekvienas žingsnis vėrė kūną 
vos tveriamu skausmu. Beeidamas prie maši- 
nos Džadas pastebėjo, jog liovėsi liję. Siaurus 
gruodžio vėjas išvaikė debesis ir nušvito dan- 
gaus mėlynė. Vakaruose blykstelėjo pirmasis 
spindulys. Sau kelią skynėsi saulė, darydamasi 
vis ryškesnė ir ryškesnė. 

Orai žadėjo puikias Kalėdas. 

